Kurup Movie Actor Shine Tom Chacko Opens Up About His Jail Life And Reading Habit,അമ്മയെ കെട്ടിപ്പിടിച്ച് കരഞ്ഞു, അന്ന് ഓരോ ദിവസം പകൽ ആകാൻ തനിക്കൊരു കാരണമുണ്ടായിരുന്നു... - Malayalam Filmibeat\n| Updated: Wednesday, November 17, 2021, 19:28 [IST]\nഅഭിനയമികവ് കൊണ്ട് പ്രേക്ഷകരുടെ ഇടയിൽ ശ്രദ്ധിക്കപ്പെട്ട താരമാണ് ഷൈൻ ടോം ചാക്കോ. കമൽ സംവിധാനം ചെയ്ത നമ്മൾ എന്ന ചിത്രത്തിലൂടെയാണ് താരം ആദ്യമായി സിനിമയിൽ എത്തുന്നത്. ചെറിയ ഒരു രംഗത്തിലായിരുന്നു നടൻ എത്തിയത്. കമലിന്റെ തന്നെ ചിത്രമായ ഗദ്ദാമയിലൂടെയാണ് ശ്രദ്ധിക്കപ്പെടുന്ന വേഷം ചെയ്യുന്നത്. ഇതിന് പിന്നാലെ നല്ല അവസരങ്ങൾ നടനെ തേടി എത്തുകയായിരുന്നു. ടൈപ്പ് കാസ്റ്റിൽ ഒതുങ്ങി നിൽക്കാതെ ഏത് വേഷവും തന്റെ കൈകളിൽ ഭഭ്രമാണെന്ന് പിന്നീട് താരം സിനിമയിലൂടെ തെളിക്കുകയായിരുന്നു. പ്രേക്ഷകരുടെ മനസ്സിൽ നിറഞ്ഞ് നിൽക്കുന്ന വേഷമാണ് താരം അധികവും ചെയ്തിരിക്കുന്നത്.\nദുൽഖർ സൽമാൻ ചിത്രമായ കുറുപ്പിൽ ഒരു പ്രധാന വേഷത്തിൽ ഷൈൻ എത്തിയിരുന്നു. ഭാസ്കര പിള്ള എന്ന കഥാപാത്രത്തെയാണ് ചിത്രത്തിൽ അവതരിപ്പിച്ചത്. നല്ല അഭിപ്രായമാണ് നടനെ തേടി എത്തുന്നത്. കരിയറിൽ നല്ല ഗ്രാഫ് ആണെങ്കിലും ജീവിതത്തിൽ നിരവധി പ്രതിസന്ധി ഷൈന് നേരിടേണ്ടി വന്നിരുന്നു. എന്നാൽ കേസും പ്രശ്നങ്ങളുമൊന്നും അദ്ദേഹത്തിന്റെ അഭിനയ ജീവിതത്തെ ബാധിച്ചിരുന്നില്ല. തന്റെ അഭിനയ മികവിലൂടെ ജനങ്ങളിലേയ്ക്ക് കൂടുതൽ അടുക്കുകയായിരുന്നു.\nസാന്ത്വനം കുടുംബത്തിൽ പുതിയ പ്രശ്നവുമായ തമ്പി, ഒന്നും അറിയാതെ പരസ്പര പ്രണയിച്ച് ശിവനും അഞ്ജലിയും\nഇപ്പോഴിത തന്റെ ജയിൽ വാസത്തെ കുറിച്ചും അത് ജീവിതത്തിൽ വരുത്തിയ മാറ്റത്തെ കുറിച്ചും മനസ് തുറക്കുകയാണ് ഷൈൻ ടോം ചാക്കോ. ജയില് ജീവിതം കാരണം താന് ജീവിതത്തില് ആദ്യമായി ഒരു പുസ്തകം വായിച്ചുവെന്നും താരം പറയുന്നത്. റിപ്പോര്‍ട്ടര് ടിവിയുമായുള്ള മീറ്റ് ദ എഡിറ്റേഴ്‌സ് പരിപാടിയിലാണ് ഇക്കാര്യം പറഞ്ഞത് . കൂടാതെ മലയാള സിനിമ തന്നെ മാറ്റി നിർത്തിയിട്ടില്ലെന്നും നടൻ പറയുന്നുണ്ട്. അദ്ദേഹത്തിന്റെ വാക്കുകൾ ഇങ്ങനെ..\nഎന്നെ ഒരിക്കലും മലയാളം സിനിമ മാറ്റി നിർത്തിയിട്ടില്ല. സബ് ജയിലിൽ ആയിരുന്ന സമയത്ത് മാത്രമാണ് ഞാൻ മാറി നിൽക്കേണ്ടി വന്നത്. ആ സമയം കൊണ്ട് ഒരു പുസ്തകം ആദ്യമായി വായിക്കാൻ സാധിച്ചു. പൗലോ കൊയ്‌ലോയുടെ ദിസ് ഈസ് മൗണ്ടൈൻ എന്ന പുസ്തകമാണ് വായിച്ചത്..ചെറുപ്പത്തിലാണ് താൻ എന്തെങ്കിലും പുസ്തകം വായിച്ചിരുന്നത്. ആ കാലഘട്ടത്തില് ബാലമംഗളം, പൂമ്പാറ്റ തുടങ്ങിയ പുസ്തകങ്ങളാണ് വായിക്കാറുള്ളത്. അതും അനിയത്തി വായിക്കാറുള്ളത് കേൾക്കുകയാണ് ചെയ്യുന്നത്. ഒരു തരത്തിലും വായന തന്നെ ആകർഷിച്ചിട്ടില്ല. എന്നാൽ ആ പുസ്തകം എനിക്ക് ഓരോ ദിവസവും പ്രതീക്ഷകള് നല്‍കുകയായിരുന്നു.\nതൊട്ട് അടുത്ത ദിവസം ജയിലിൽ നിന്ന് ഇറങ്ങാമെന്നാണ് ഞാൻ കരുതിയത്. എന്നാൽ കുറച്ച് ദിവസം കഴിഞ്ഞപ്പോള് എനിക്ക് മനസ്സിലായി കുറച്ച് സമയം പിടിക്കുമെന്ന്. അവിടെ ഉള്ളവരൊക്കെ പറയുന്നുണ്ട് കുറച്ച് കാലം ഇതിനകത്ത് കിടക്കേണ്ടി വരും എന്ന്. രണ്ടാഴ്ച കഴിഞ്ഞപ്പോൾ പ്രതീക്ഷയൊക്കെ ഇല്ലാതായി,ജാമ്യം ഇല്ലാതായി, പുറത്തേക്ക് ഇറങ്ങാമെന്ന പ്രതീക്ഷ ഇല്ലാതായി. ആ സമയം സെല്ലിലേക്ക് വന്ന പുസ്തകമാണ് ഫിഫ്ത് മൗണ്ടൈന്. അത് വായിച്ച് തുടങ്ങി. രാത്രി ലൈറ്റ് ഇട്ടു വായിക്കാൻ അവർ സമ്മതിക്കില്ല. ഓരോ ദിവസവും പകൽ ആകാൻ എനിക്ക് ഒരു കാരണമുണ്ട്. അടുത്ത പേജ് വായിക്കണം. അത് ഒരു പ്രതീക്ഷയാണ്. ജീവിതത്തിൽ ചെറിയ പ്രതീക്ഷകൾ ഉണ്ടാവുകയാണ്. അവസാനം എനിക്ക് മനസ്സിലായി ഒരു മനുഷ്യന്റെ ജീവിതത്തിൽ ഒരു പുസ്തകത്തിന് എത്ര പ്രാധാന്യം നേടാം എന്ന്.\nജയിലിനെ പുറത്തേക്ക് വന്നാൽ കരിയറിനെ ബാധിക്കുമോയെന്ന ആശങ്ക ഉണ്ടായിരുന്നുവെന്നും ഷൈൻ അഭിമുഖത്തിൽ പറയുന്നു. കുറിപ്പിലെ പൊന്നപ്പന് എന്ന കഥാപാത്രം ചെയ്ത വിജയകുമാര് എന്നെ ഒരിക്കല് ജയിലില് കാണാന് വന്നിരുന്നു. കമ്മട്ടിപാടം എന്ന പടം തുടങ്ങാൻ പോകുകയാണെന്ന് അദ്ദേഹം പറഞ്ഞു. ഇനി വിളിക്കുമോ നമ്മളെയൊക്കെ അഭിനയിക്കാൻ എന്നാണ് ഞാൻ ചോദിച്ചത്. അപ്പോൾ അദ്ദേഹം പറഞ്ഞത് ആ അതൊക്കെ വിളിക്കുമെടാ എന്നായിരുന്നു.\nഅതുപോലെ ചില സുഹൃത്തുക്കളും ജയിലിൽ കാണാൻ വന്നിരുന്നു. അവരും പറഞ്ഞു പുറത്ത് വന്നാൽ കഥാപാത്രങ്ങൾ കിട്ടുമെന്ന് . എന്നാൽ ലീഡ് കഥാപാത്രങ്ങൾ കിട്ടില്ലായിരിക്കും. എന്നാൽ അതു മാത്രമല്ലല്ലോ നെഗറ്റീവ് കഥാപാത്രങ്ങൾ ഉണ്ടല്ലോ. അതിനായി എന്നെ വിളിക്കും. അങ്ങനെ ആശ്വസിച്ചു. ഇഷ്ക് എന്ന ചിത്രത്തിലേയ്ക്ക് തന്നെ വിളിച്ചപ്പോൾ സംവിധായകൻ അനുരാജ് മനോഹറിനോട് താൻ ചോദിച്ചിരുന്നു, എന്റെ ഇമേജ് അല്ലേ നിങ്ങൾ ഉപയോഗിക്കുന്നതെന്ന്. ജയിൽ ജീവിത്തെ കുറിച്ചും നടൻ പറഞ്ഞിരുന്നു. ജയിലിൽ നിന്ന് പുറത്തിറങ്ങിയപ്പോൾ അമ്മയെ കെട്ടിപിടിച്ച് കരഞ്ഞു. എന്താണ് സംഭവിച്ചതെന്ന് എന്ന് അന്നെനിക്ക് യാതൊരു ഐഡിയ പോലും ഉണ്ടായിരുന്നില്ല. എന്നാൽ ഇപ്പോൾ എല്ലാത്തിലും തനിക്ക് വ്യക്തമായ ധാരണ ഉണ്ടെന്നും ഷൈൻ പറയുന്നു. മികച്ച പ്രേക്ഷക സ്വീകാര്യത നേടി കുറുപ്പ് തിയേറ്ററുകളിൽ ജൈത്രയാത്ര തുടരുകയാണ്.\n'ജയിലിൽ പോയപ്പോൾ നഷ്ടപ്പെട്ടു, പിന്നീട് തിരികെ കൊണ്ടുവരണമെന്ന് തോന്നിയില്ല'; ഷൈൻ ടോം ചാക്കോ പറയുന്നു!\nമോനേ കുട്ടാ, ചില മുഖങ്ങള് കാഴ്ച്ചയില് സൗന്ദര്യമുള്ളത് ആവണമെന്നില്ല; ഷൈന് ടോമിനെ കുറിച്ച് ഭദ്രന്\n'കുറുപ്പിന് സംഭവിച്ചത് അപ്രതീക്ഷിതമായിരുന്നു, ആഗ്രഹിച്ചതല്ല കിട്ടിയത്'; ഷൈൻ ടോം ചാക്കോ\nപാവം പയ്യനായ ദുല്‍ഖര് ഭാസിപ്പിള്ളയെ കണ്ട് ഞെട്ടി; ഷൈന് ടോം ചാക്കോ പറയുന്നു\nRead more about: shine tom chacko kurup\nKurup Movie Actor Shine Tom Chacko Opens Up About His Jail Life And Reading Habit,\nസാരി മാത്രമല്ല എല്ലാ വേഷത്തിലും സുചിത്ര സുന്ദരി തന്നെ, സിമ്പിൾ ലുക്കിൽ സ്റ്റൈലായി താരം\nപുതിയ ഫോട്ടോഷൂട്ടുമായി സ്വാസിക, സ്റ്റൈലൻ ചിത്രങ്ങള് നോക്കൂ


Bigg Boss Fame Veena Nair Pens Thankful Note To A Fan Who Made Candid College Video - Malayalam Filmibeat\nബിഗ് ബോസ് താരം വീണാ നായര്‍ക്ക് ലഭിച്ച സ്‌നേഹ സമ്മാനം! പങ്കുവെച്ച് നടി\n| Updated: Thursday, August 27, 2020, 15:08 [IST]\nബിഗ് ബോസ് മലയാളം രണ്ടാം സീസണിലൂടെ അടുത്തിടെ വാര്‍ത്തകളില് ഇടംപിടിച്ച താരമാണ് വീണാ നായര്. സിനിമാ സീരിയല് താരമായി തിളങ്ങിയ വീണ എല്ലാവരുടെയും ഇഷ്ടതാരമാണ്. ബിഗ് ബോസില് അമ്പതിലധികം ദിവസം നിന്ന ശേഷമായിരുന്നു വീണ തിരിച്ചെത്തിയത്. ബിഗ് ബോസിന് പിന്നാലെ സോഷ്യല് മീഡിയയില് വീണ്ടും ആക്ടീവായിരുന്നു താരം. വീണ നായരുടെതായി വരാറുളള പോസ്റ്റുകളെല്ലാം നിമിഷനേരംകൊണ്ടാണ് സോഷ്യല് മീഡിയയില് വൈറലാകാറുളളത്.\nഅതേസമയം ഇന്‍സ്റ്റഗ്രാമില് നടി പങ്കുവെച്ച പുതിയൊരു വീഡിയോ ശ്രദ്ധേയമായി മാറിയിരുന്നു. ഇത്തവണ കുടുംബത്തിനൊപ്പമുളള മനോഹര നിമിഷങ്ങള് കോര്‍ത്തിണക്കിയ വീണാ നായരുടെ വീഡിയോ ആണ് പുറത്തിറങ്ങിയിരിക്കുന്നത്. കണ്ണനും അമ്പുച്ചനും ഞാനും ഒരുമിച്ചുളള ഞങ്ങളെ ഇഷ്ടപ്പെട്ട ഫോട്ടോകളും ചേര്‍ത്ത സമ്മാനമെന്നാണ് പുതിയ വീഡിയോയെ വീണാ നായര് വിശേഷിപ്പിച്ചത്.\nവീണാ നായരുടെ വാക്കുകളിലേക്ക്; എല്ലാ ദിവസവും ഫോണ് നോക്കുന്ന രാവിലത്തെ ടൈം ഇതാണ്. കണ്ണന് ഓഫീസില് പോയി കഴിഞ്ഞു കുറെയൊക്കെ അടുക്കള പരിപാടികള് ഒതുക്കി കഴിഞ്ഞു ഞാന് ഫ്രീ ആവുമ്പം ഇ സമയം ആവും. ഇന്ന് ഫോണ് തുറന്നു വാട്‌സആപ്പ് നോക്കിയിപ്പം ആദ്യം കണ്ടത് ഇ വീഡിയോ ആണ്. ഒത്തിരി ഇഷ്ട്ടപെട്ടു. ഞാനും കണ്ണനും, അമ്പുച്ഛനും ഒരുമിച്ചുള്ള ഞങ്ങടെ ഇഷ്ട്ടപെട്ട ഫോട്ടോകളും. നന്ദി സജാദ്, ഇ മനോഹരമായ സ്‌നേഹ സമ്മാനത്തിന്. പുതിയ വീഡിയോയ്‌ക്കൊപ്പം വീണാ നായര് ഇന്‍സ്റ്റഗ്രാമില് കുറിച്ചു.\nഅതേസമയം മിനിസ്‌ക്രീന് രംഗത്തും തിളങ്ങിയ താരം ബിഗ് ബോസിലും മികച്ച പ്രകടനമായിരുന്നു കാഴ്ചവെച്ചിരുന്നത്. അടുത്ത സുഹൃത്തായ ആര്യയ്‌ക്കൊപ്പം നിന്നുകൊണ്ടായിരുന്നു വീണാ നായര് ബിഗ് ബോസില് മല്‍സരിച്ചത്. വീണയെ പോലെ തന്നെ കണ്ണേട്ടനും അമ്പുച്ചനുമൊക്കെ ഇപ്പോ എല്ലാവര്‍ക്കും സുപരിചിതരാണ്. ലോക് ഡൗണ് കാലം അജ്മാനിലാണ് നടി കുടുംബവുമൊത്ത് ചിലവഴിക്കുന്നത്. വീട്ടില് നിന്നുളള വിശേഷങ്ങളെല്ലാം പങ്കുവെച്ച് വീണ എത്തിയിരുന്നു.\nതട്ടീം മൂട്ടീം പരമ്പരയിലെ കോകില നടിയുടെതായി ഏറെ ശ്രദ്ധിക്കപ്പെട്ട കഥാപാത്രമാണ്. ബിജു മേനോന്റെ വെളളിമൂങ്ങയിലൂടെ അരങ്ങേറിയ വീണ പിന്നീട് സിനിമകളിലും സജീവമായിരുന്നു. ബിഗ് ബോസിലുണ്ടായിരുന്ന സമയത്ത് പാട്ടും ഡാന്‍സുമെല്ലാമായി ഹൗസില് സജീവമായിരുന്നു താരം. ബിഗ് ബോസില് വെച്ച് കുടുംബത്തെക്കുറിച്ചും കരിയറിനെക്കുറിച്ചുമെല്ലാം വീണാ നായര് തുറന്നുപറഞ്ഞിരുന്നു.\nBigg Boss Fame Veena Nair Pens Thankful Note To A Fan Who Made Candid College Video


അവയവദാനം; നിയമം ശക്തമാണ്, വ്യാജ പ്രചരണങ്ങളില് കുടുങ്ങരുത്\n22 Jan 2019 7:53 AM GMT\nഈയടുത്ത് ഏറെ പ്രാധാന്യത്തോടെ പുറത്തുവന്ന വാര്‍ത്തയാണ് മരിച്ച ഒരാളില് നിന്നും ഗര്‍ഭപാത്രം എടുത്ത് വേറൊരു സ്ത്രീയില് വച്ചതും, അവര് പ്രസവിച്ചതും. ഇതിനു മുന്‍പ് ജീവിച്ചിരിക്കുന്ന ബന്ധുക്കള് ദാനം ചെയ്ത ഗര്‍ഭപാത്രം കൊണ്ട് ഗര്‍ഭം ധരിച്ചു പ്രസവിച്ച ഏതാനും സംഭവങ്ങള് ഉണ്ടായിട്ടുണ്ട്. ആദ്യമായാണ് മരിച്ച ഒരു സ്ത്രീയുടെ ഗര്‍ഭപാത്രം ഇങ്ങനെ ഉപയോഗിച്ചത് വിജയകരമാവുന്നത്. ഇന്ത്യയില് ഒരു ഗര്‍ഭപാത്ര ട്രാന്‍സ്പ്ലാന്റ്റേഷന് ശസ്ത്രക്രിയ നടന്നിട്ടുണ്ട്.\nജന്മനാല് ഗര്‍ഭപാത്രം ഇല്ലാത്ത, അഥവാ തകരാറുകള് ഉള്ള സ്ത്രീകള്‍ക്ക് കുട്ടികള് ഉണ്ടാവണമെങ്കില് ഇത് വരെ വാടക ഗര്‍ഭ പാത്രത്തെ ആശ്രയിക്കുക എന്നതേ മാര്‍ഗം ഉണ്ടായിരുന്നുള്ളൂ. അതായത് ഈ സ്ത്രീയുടെ അണ്ഡവും, പങ്കാളിയുടെ ബീജവും തമ്മില് ചേര്‍ത്ത്, ഭ്രൂണത്തെ ഉണ്ടാക്കിയെടുത്ത്, അതിനെ വേറൊരു സ്ത്രീയുടെ ഗര്‍ഭപാത്രത്തില് നിക്ഷേപിച്ചു വളര്‍ത്തുക എന്നതാണ് ആ രീതി. എന്നാല് ഈയടുത്ത് ഇന്ത്യ വാടക ഗര്‍ഭപാത്രം എന്ന പരിപാടി നിരോധിച്ചു. അതായത് അവര്‍ക്ക് ട്രാന്‍സ്പ്ലാന്റ്റേഷന് മാത്രമേ ഒരു വഴിയുള്ളൂ.\nകുട്ടികള് ഉണ്ടായിക്കഴിഞ്ഞ് ഗര്‍ഭപാത്രം എടുത്ത് മാറ്റാം എന്നത് കൊണ്ട് മറ്റു അവയവദാന പ്രക്രിയകളില് നിന്നും വ്യത്യസ്തമായി തുടര് ചികിത്സയ്ക്കായി കൊടുത്ത് പോരുന്ന മരുന്നുകള് പിന്നീട് നിര്‍ത്തുകയും ചെയ്യാം. വാടക ഗര്‍ഭപാത്രം തന്നെ ആണ് നല്ല രീതി എന്ന് വാദിക്കുന്നവര് ഉണ്ട്. ശസ്ത്രക്രിയ, മരുന്നുകള്, സങ്കീര്‍ണ ചികിത്സ എന്നിവ നോക്കുമ്പോള് അതാണ് ഭേദം എന്ന് ഈ അഭിപ്രായമുള്ളവര് ചൂണ്ടിക്കാട്ടുന്നു.\nഗര്‍ഭപാത്രം മാറ്റി വയ്ക്കല് പുതിയ ഒരു മേഖല ആയ 'കോമ്പസിറ്റ് ടിഷ്യൂ അല്ലോ ട്രാന്‍സ്പ്ലാന്റ്' എന്ന വിഭാഗത്തില് പെടും. ഇതേ വിഭാഗത്തില് വരുന്നവ: കൈകള്, മുഖം, ശ്വസന നാളി, പുരുഷ ലൈംഗിക അവയവം, കാല്‍മുട്ട് എന്നിവയാണ്.\nഈ വര്‍ഷത്തെ ഏറ്റവും ശ്രദ്ധേയമായ ചിത്രങ്ങളുടെ പട്ടിക നാഷണല് ജോഗ്രഫിക് പ്രസിദ്ധീകരിച്ചതില് പതിനെട്ട് വയസ്സില് നടന്ന ഒരപകടത്തില് മുഖം പൂര്‍ണമായി തകര്‍ന്നു പോയ കാറ്റി എന്ന യുവതിയുടെ മുഖം ട്രാന്‍സ്പ്ലാന്റിലൂടെ പുനര്‍നിര്‍മിച്ച ഉജ്ജ്വലമായ ഒരു കഥ കാണാം. മുഖം വെച്ചുപിടിപ്പിക്കല് ശസ്ത്രക്രിയയിലൂടെ ജീവിതത്തിലേക്ക് മടങ്ങി വന്ന കാറ്റി വിദ്യാഭ്യാസം പൂര്‍ത്തിയാക്കി സ്വപ്നങ്ങള് പിന്തുടരാനുള്ള ഒരുക്കത്തിലാണ്. മൂന്നു ദിവസം മുന്‍പ് മരണമടഞ്ഞ വദനദാതാവില് നിന്ന് 31 മണിക്കൂര് നീണ്ട ശസ്ത്രക്രിയയിലൂടെയാണ് മുഖം നീക്കിയെടുത്തത്. നെറ്റി, കണ്‍പോളകള്, കണ്‍കുഴികള്, മൂക്ക്, ചുണ്ട്, വായ, കവിള്, മോണകള്, പല്ല്, മുഖ പേശികള് ഇത്രയുമാണ് ശ്രമകരമായ ശസ്ത്രക്രിയയിലൂടെ സൃഷ്ടിച്ചെടുത്തത്.\nമുഖം മാറ്റി വെക്കല് ശസ്ത്രക്രിയ ഇന്ത്യയില് ഇത് വരെ നടന്നിട്ടില്ല. ലോകത്ത് ആകമാനം അന്‍പതോളം എണ്ണം നടന്നിട്ടുണ്ട്. അപകടം, തീപൊള്ളല് എന്നിവ മൂലം മുഖം പുനര്‍നിര്‍മ്മിക്കാന് ആവാത്ത വിധം തകര്‍ന്ന് ശരിയായി ശ്വാസം കഴിക്കാനോ ഭക്ഷണം കഴിക്കാനോ സാധിക്കാത്ത നിലയില് ഉള്ളവര്‍ക്കാണ് കൂടുതലും ഇത്തരം ശസ്ത്രക്രിയകള് ചെയ്തിട്ടുള്ളത്.\nഇത്തരം ട്രാന്‍സ്പ്ലാന്റുകളെ ''റീ കണ്‍സ്ട്രക്റ്റീവ്'' അഥവാ പുനര്‍നിര്‍മാണ ട്രാന്‍സ്പ്ലാന്റുകള് എന്നും പറയാറുണ്ട്. പുനര്‍നിര്‍മാണ വിദഗ്ദ്ധര് ആയ പ്ലാസ്റ്റിക് മൈക്രോ സര്‍ജന്‍മാരാണ് ഈ മേഖലയിലെ പ്രമുഖര്. കൈകള് ആണ് ഇതില് ഏറ്റവും കൂടുതല് മാറ്റി വെക്കപ്പെട്ടിട്ടുള്ളത്. നൂറ്റമ്പതിനടുത്ത് കൈ മാറ്റിവക്കല് ശസ്ത്രക്രിയകള് ലോകത്തില് ഇത് വരെ ചെയ്തിട്ടുണ്ട്. ആദ്യത്തെത് 1998 ല് ഫ്രാന്‍സില്. ഇന്ത്യയില് ആദ്യമായി ചെയ്തത്, 2015 ല് കൊച്ചിയിലെ സ്വകാര്യ മെഡിക്കല് കോളെജിലായിരുന്നു. ഈ സെന്ററില് ഇത് വരെ അഞ്ചു പേര്‍ക്ക് കൈ മാറ്റി വച്ചിട്ടുണ്ട്. എല്ലാവരും രണ്ടു കയ്യും ഇല്ലാത്തവര് ആയിരുന്നു, ആകെ പത്തു കൈകള് ആണ് മാറ്റി വെക്കപ്പെട്ടത്.\nഅതിസങ്കീര്‍ണം ആണ് ഇത്തരം ശസ്ത്രക്രിയകള്. വളരെ ചെറു രക്തക്കുഴലുകളും ഞരമ്പുകളും മറ്റും മൈക്രോസ്‌കോപ്പിനടിയില് വച്ച് ചേര്‍ക്കുന്നത് ഉള്‍പ്പെടെയുള്ള ദുര്‍ഘട സര്‍ജറികള് പലപ്പോഴും പതിനഞ്ചു മുതല് ഇരുപത്തഞ്ചു മണിക്കൂര് വരെ നീണ്ടേക്കാം. അതു കഴിഞ്ഞ് നമ്മുടെ പ്രതിരോധ വ്യവസ്ഥ അതിന് അന്യമായ അവയവത്തെ പുറന്തളളാതിരിക്കാന് പ്രതിരോധ ശക്തിയെ മന്ദീഭവിപ്പിക്കുന്ന മരുന്നുകള് കൊടുക്കണം. മറ്റു പല അവയവമാറ്റങ്ങളുടെ വിഷയമെടുത്താല് അവ ജീവന് നിലനിര്‍ത്താന് ഉള്ളതാണ്, എന്നാല് പുനര്‍നിര്‍മാണ അവയവ മാറ്റങ്ങള് അങ്ങനെ അല്ല. ബാക്കിയുള്ള ജീവിതം മൊത്തം മരുന്നുകള് കഴിക്കണം. പാര്‍ശ്വ ഫലങ്ങള് ഉണ്ടാവാം. ഇതൊക്കെ മനസ്സിലാക്കി സമ്മതം പൂര്‍ണമായും നല്‍കിയ രോഗികളില് മാത്രമേ ഇവ ചെയ്യാവൂ. ഈ സങ്കീര്‍ണതകള് കൊണ്ടാവാം ഇന്ത്യയില് ഇത് വരെ രണ്ട് കയ്യും ഇല്ലാത്തവരില് മാത്രമേ കൈ മാറ്റ ശാസ്ത്ര ക്രിയ ചെയ്യപ്പെട്ടിട്ടുള്ളൂ.\nഅവയവ ദാനം - പൊതുവായ ചില ചിന്തകള്:\nജോസഫ് മുറേ എന്ന അമേരിക്കക്കാരനായ ഒരു പ്ലാസ്റ്റിക് സര്‍ജന് രണ്ടാം ലോകമഹായുദ്ധത്തില് സേവനമനുഷ്ഠിച്ചതിനു ശേഷം നാട്ടില് തിരിച്ചെത്തി. മോഡേണ് മെഡിക്കല് രംഗത്ത് അതിവേഗ കുതിപ്പുകളുടെ കാലമായിരുന്നു അന്ന്. മുറിഞ്ഞുപോയ രക്തക്കുഴലുകള് തുന്നിച്ചേര്‍ക്കാമെന്നും അതിലൂടെ രക്തം വീണ്ടും ഒഴുക്കി കൈ കാലുകള് സംരക്ഷിക്കാമെന്നും കണ്ടുപിടിക്കുന്നത് ആയിടെയാണ്. അലക്‌സാണ്ടര് കാരല് എന്നൊരാള് മൃഗങ്ങളിലാണ് ആദ്യം ഇത് ചെയ്തത്. കാരലിന് ഈ കണ്ടുപിടുത്തത്തിന് നോബല് സമ്മാനം ലഭിക്കുകയുണ്ടായി.\nവൃക്ക, കരള് എന്നിവ പ്രവര്‍ത്തിക്കാത്തതു കാരണം അനേക രോഗികള് മരിച്ചിരുന്നു. ''എല്ലാ മനുഷ്യര്‍ക്കും രണ്ട് വൃക്കകളുണ്ട്. എന്തുകൊണ്ട് ഒരെണ്ണം ഇതുപോലെ വൃക്കരോഗം വന്ന് മൃതപ്രായനായ ഒരാള്‍ക്ക് മാറ്റിവച്ചുകൂടാ? ' ഡോക്ടര് മുറേ അടക്കം ഒരുപാട് പേര് ഇതുപോലെ ചിന്തിച്ചു.\nഎന്തായാലും സാദ്ധ്യമാവില്ല... ഒരിക്കലും... ഇങ്ങനെയാണ് അന്ന് മിക്കവരും വിചാരിച്ചിരുന്നത്.\nഒരു ആര്‍ട്ടറി, ഒരു വെയിന് - അങ്ങനെ രണ്ട് രക്തക്കുഴലുകള് യോജിപ്പിച്ചാല് രക്തയോട്ടം നടക്കും. പക്ഷേ അതിസൂക്ഷ്മ ഞരമ്പുകള്, ലിംഫ് കുഴലുകള് എന്നിവ?! മാത്രമല്ല, മറ്റൊരാളുടെ അവയവത്തെ ശരീരത്തിന്റെ രോഗപ്രതിരോധ വ്യവസ്ഥ ബാക്ടീരിയകളെ എന്നതുപോലെ ആക്രമിച്ച് പുറന്തള്ളും. അതിനെന്തു ചെയ്യും?ജോസഫ് മുറെ കൈവിട്ടില്ല. അദ്ദേഹം മൃഗപരീക്ഷണശാലയിലേക്ക് കടന്നു. പന്നികളുടേയും മറ്റും ഒരു വൃക്ക എടുത്തു മാറ്റും. എന്നിട്ടുടന് തന്നെ രക്തക്കുഴലുകള് വീണ്ടും തിരിച്ചുചേര്‍ക്കും. അങ്ങനെ ആ ശസ്ത്രക്രിയയില് വിദഗ്ധനായി. ഒരു പ്രാവശ്യം മൃഗത്തിന്റെ രണ്ട് വൃക്കകളും എടുത്തുമാറ്റി. ഒരെണ്ണം തിരിച്ച് രക്തക്കുഴലുകള് യോജിപ്പിച്ച് പിടിപ്പിച്ചു. മൃഗം ചത്തില്ല. - മൂത്രം ഒഴിക്കുന്നുമുണ്ട്! അങ്ങനെയാണ് ഇത് സാധ്യമാകും എന്ന് നമുക്ക് മനസ്സിലായത്. സൂക്ഷ്മ ഞരമ്പുകളും ലിംഫ് കുഴലുകളും ഒന്നും വേണ്ട. രക്ത ഓട്ടം മാത്രം മതി. വൃക്ക പ്രവര്‍ത്തിക്കാന്.\nഅങ്ങനെ വീണ്ടും പരീക്ഷണങ്ങള്. രോഗപ്രതിരോധ ശക്തിയുടെ ആക്രമണത്തെ എങ്ങനെ ചെറുക്കും? ഇതും ആലോചിച്ചിരിക്കുമ്പോഴാണ് ഒരു കിഡ്‌നി ഫെയിലിറായ (ഗുരുതര വൃക്കരോഗം വന്ന് മരിക്കാറായ) ഒരു രോഗിയെ കാണുന്നത്. ബന്ധുക്കളുടെ കൂടെ അതാ രോഗിയുടെ ഫോട്ടോസ്റ്റാറ്റ് പോലെ വോറൊരുത്തന്. ഇരട്ട സഹോദരനാണ്.\nഒരുപോലിരിക്കുന്ന ഇരട്ട സഹോദരന്മാരുടെ ജനിതകം ഒരുപോലിരിക്കും. ശരീരത്തിന്റെ പ്രതിരോധശക്തിക്ക് തിരിച്ചറിയാന് പറ്റില്ല. ഡോക്ടറിന്റെ മനതാരില് ഒരു പില്ക്കാല സുപ്രസിദ്ധ ലഡു പൊട്ടി. സഹോദരന്റെ കിഡ്‌നിയെടുത്ത് രോഗിക്ക് വച്ചു. രോഗി ജീവിച്ചു. 1954-ലായിരുന്നു അത്. ശരീരത്തിന്റെ പ്രതിരോധശക്തിയെ മറികടക്കുന്ന മരുന്നുകള് വന്നതോടെ പതുക്കെ ഇത്തരം സര്‍ജറികള് സാധാരണമായി.\nഅവയവദാന പ്രക്രിയകള്‍ക്ക് കടമ്പകള് ഏറെയുണ്ട്, ഒന്നാമതായി ആരെങ്കിലും അവയവം കൊടുക്കാന് റെഡിയാകണം. എന്തൊക്കെ പറഞ്ഞാലും ശസ്ത്രക്രിയയ്ക്ക് ചെറുതെങ്കിലും അപകട സാധ്യതയുണ്ട്. പാന്‍ക്രിയാസ്, ഹൃദയം ഇവയൊന്നും എടുക്കാനേ പറ്റില്ല.\nബന്ധുക്കള് കൊടുക്കാന് തയ്യാറായില്ലെങ്കില്?\nഅറിയുക - പരിചയമില്ലാത്ത ഒരാള്‍ക്ക് അവയവം കൊടുക്കാം. ജീവനുള്ളവരില് നിന്നും അവയവം സ്വീകരിക്കുന്ന ഇത്തരം അവസരങ്ങളില് അവയവകച്ചവടം എന്നൊരപകടം പതിയിരിക്കുന്നുണ്ടായിരുന്നു. എന്നാല് കാലക്രമേണ ഇത്തരം അധാര്‍മ്മിക പ്രവണതകളെ തടയാന് നിയമ സംവിധാനങ്ങള് നമ്മുടെത് ഉള്‍പ്പെടെയുള്ള രാജ്യങ്ങളില് നിലവില് വന്നു.\nഎഴുപതുകളോടെ കൃത്രിമ ശ്വാസോച്ഛ്വാസം, മറ്റു തീവ്രപരിചരണ പരിപാടികള് എന്നിവയുടെ വളര്‍ച്ച മൂലം മസ്തിഷ്‌കം മരിച്ചു കഴിഞ്ഞാലും ചില രോഗികളുടെ ഹൃദയം മിടിച്ചുകൊണ്ടിരിക്കും. ശ്വസനയന്ത്രം മാറ്റിയാലുടന് രോഗി മരിക്കും. ചുമ, ഞരക്കങ്ങള്, മറ്റനക്കങ്ങള്- ഒന്നുമില്ല. മരണം തന്നെ - എന്നാല് മരിച്ചിട്ടുണ്ടോ? അതാണ് ചോദ്യം.\nഎണ്‍പതുകളോടെ ഒരു മാതിരി എല്ലാ ലോകവിദഗ്ധരും ഒന്നിച്ചു കൂടി മസ്തിഷ്‌കമരണത്തെ ശരിയായി നിര്‍വചിച്ചു. അതോടെ ഇത്തരത്തില് മസ്തിഷ്‌ക മരണം സംഭവിച്ച മനുഷ്യരുടെ അവയവങ്ങള് എടുക്കാം എന്ന നില വന്നു. 1994- ഓടെയാണ് ഇന്ത്യന് ട്രാന്‍സ്പ്ലാന്റ് നിയമത്തിലൂടെ മസ്തിഷ്‌കമരണം ഇന്ത്യയില് നിര്വ്വചിക്കുന്നത്. അവയവമാറ്റ സര്‍ജറിയുമായി ഒരു ബന്ധവുമില്ലാത്ത നാല് ഡോക്ടര്മാര് (വിദഗ്ധര്) രണ്ടു പ്രാവശ്യം (സമയം ഇടവിട്ട്) കര്ശന വ്യവസ്ഥകളോടെയുള്ള പരിശോധനയിലൂടെയാണ് മസ്തിഷ്‌ക മരണം സ്ഥിരീകരിക്കുന്നത്.\nഒന്നു നാമറിയണം. മസ്തിഷ്‌ക മരണം, മരണം തന്നെയാണ്. അവയവദാനത്തിന് ബന്ധുക്കള് സമ്മതിച്ചില്ലെങ്കില് ശ്വസനയന്ത്രം മാറ്റും, മാറ്റണം. ഇല്ലെങ്കില് നിയമപ്രകാരം മരിച്ച ആളെയാണ് വെന്റിലേറ്ററില് ഇട്ടിരിക്കുന്നത്. ഇതുവരെ അങ്ങനൊരാള് ജീവിച്ചുവന്നതായി ചരിത്രമില്ല. വെന്റിലേറ്ററില് തുടര്‍ന്നിട്ടാലും ക്രമേണ ഹൃദയവും നില്ക്കും. തീര്ച്ച. ഇങ്ങനെ ആലോചിക്കുമ്പോള് മാത്രമേ മരണപ്പെട്ട രോഗിയില് നിന്ന് അവയവം എടുക്കുന്നതിലെ ശരി നമുക്ക് മനസ്സിലാവുകയുള്ളു.\nലോകമെമ്പാടുമുള്ള അവസ്ഥയെടുത്താലും ഇന്നു ജീവന് നിലനിര്‍ത്തുവാന് അവയവങ്ങള് ആവശ്യമുള്ളവരുടെ എണ്ണം വളരെ വലുതാണ്. അവയവങ്ങളുടെ ലഭ്യത താരതമ്യേനെ കുറവാണ് . അവയവങ്ങള്‍ക്കായി നീണ്ട വെയ്റ്റിംഗ് ലിസ്റ്റുകള് എല്ലായിടത്തുമുണ്ട്. അമേരിക്കയിലെ കണക്കു വെച്ച് തന്നെ ഈ വെയ്റ്റിംഗ് ലിസ്റ്റിലെ ഇരുപത് പേര് ദിനം പ്രതി മരിക്കുന്നു.\nഅവയവമാറ്റത്തിന് ബദലായി ഉപാധികള് ഉണ്ടോ?\nമൂലകോശങ്ങള് ഉപയോഗിച്ചു അവയവം പുനര്‍നിര്‍മിക്കുക മുതല് ജീവകോശങ്ങള് ജൈവമഷിയായി (bioink ) 3D പ്രിന്റിങ് വഴി ത്രിമാന രൂപത്തില് 'അച്ചടിച്ചെടുക്കുക 'തുടങ്ങി പല തരം അവയവ പുനര്‍നിര്‍മാണ പരീക്ഷണങ്ങളും പ്രതീക്ഷ തരുന്നുണ്ടെങ്കിലും ട്രാന്‍സ്പ്ലാന്റേഷന് പകരമാവുന്ന സ്ഥിയില് സമീപഭാവിയില് എത്താന് സാധ്യതയില്ല.\nഅപ്പൊ ഇനി എന്താണ് മാര്‍ഗ്ഗം?\nപല രാജ്യങ്ങളും സുതാര്യതയും സുരക്ഷിതത്വവും നിലനിര്‍ത്തിക്കൊണ്ട് അവയവദാനം സുഗമവും നൂലാമാലയില്ലാത്തതാക്കുവാനും നയങ്ങള് രൂപീകരിക്കുന്നു. അവയവദാനത്തില് ലോകനേതാവ് എന്ന് വിളിക്കാവുന്ന സ്‌പെയിന് വര്‍ഷങ്ങള്‍ക്ക് മുന്‍പ് നടപ്പിലാക്കിയ opt out രീതി ഒരുദാഹരണം. ഈ രീതിയില് എല്ലാ പൗരന്‍മാരും അവയവദാനത്തിന് സമ്മതം നല്‍കി റെജിസ്റ്റര് ചെയ്തവരാണ്. താല്‍പര്യമില്ലാത്തവരും വിട്ടു നില്‍ക്കേണ്ടവരും Opt out ചെയ്യുകയാണ് വേണ്ടത്. നമ്മുടെ വിസമ്മത പത്രം പോലെ! പ്രതിദിനം മൂന്ന് പേര് അവയവം ലഭിക്കാതെ മരിക്കുന്ന UK പോലുള്ള രാജ്യങ്ങളും opt out രീതിയിലേക്ക് തിരിയാന് പദ്ധതിയിടുന്നു.\nനാട്ടിലെ അവസ്ഥ എടുത്താല് ഏകദേശം അഞ്ചുലക്ഷം രോഗികളെങ്കിലും ഓരോ കൊല്ലവും ഇന്ത്യയില് അവയവദാനത്തിനായി മൃതപ്രായരായി വെയിറ്റിംഗ് ലിസ്റ്റിലുണ്ട്. എന്നാല് ഏതാണ്ട് ആയിരം കരള് മാറ്റ ശസ്ത്രക്രിയകളും പതിനായിരം വൃക്കമാറ്റല് ശസ്ത്രക്രിയകളും മാത്രമേ നടക്കുന്നുള്ളു.\nഎങ്കിലും ആരോഗ്യവാനോ ആരോഗ്യവതിയോ ആയ ഒരാള് മരിക്കാന് കാത്തിരിക്കണ്ടേ അവയവം കിട്ടാന്?\nഅതു ശരിയാണ്. ഈ ആളുകളുടെ മരണം കഷ്ടമാണ്. എന്നാല്, വാഹനാപകടത്തിലോ, തലച്ചോറില് രക്തസ്രാവം മുതലായവ മൂലമോ കുറേപ്പേര് എത്ര തടയാന് നാം ശ്രമിച്ചാലും മരണപ്പെടുന്നു. മരണപ്പെടുന്ന ഒരാളുടെ അവയവങ്ങള് ദാനം ചെയ്താല് അയാളിലൂടെ ഒരു പിടി ആള്‍ക്കാരുടെ ജീവിതമാണ് മുന്നോട്ടു കൊണ്ട് പോവാന് കഴിയുന്നത്.\nകേരള നെറ്റ്വര്‍ക്ക് ഫോര് ഓര്‍ഗന് ഷെയറിംഗ് എന്ന സര്ക്കാര് വ്യവസ്ഥിതി (കെ.എന്.ഒ.എസ്.) ആണ് വെയിറ്റിംഗ് ലിസ്റ്റ് കര്‍ശനമായി നിയന്ത്രിക്കുന്നത്. മസ്തിഷ്‌ക മരണം സ്ഥിരീകരിക്കുന്ന പാനലില് സര്‍ക്കാര് ഡോക്ടര്‍മാരും നിശ്ചയമായും ഉണ്ടായിരിക്കണം.\nകഴിഞ്ഞ കുറച്ചു നാളുകളായി പല കോണുകളില് നിന്നുയര്‍ന്നു വന്ന അവാസ്തവ പ്രചാരണങ്ങള് മൂലം നമ്മുടെ നാട്ടിലെ മരണാനന്തര അവയവമാറ്റ പ്രക്രിയകളുടെ എണ്ണം കുത്തനെ കുറഞ്ഞു കൊണ്ടിരിക്കുകയാണ്. ഇത് തികച്ചും ആശങ്കാജനകമാണ്, അവയവം കാത്തിരിക്കുന്ന സാധുമനുഷ്യരുടെ ജീവിക്കാനുള്ള പ്രത്യാശകള് കെടുത്താന് പോന്നത്.\nനിലവിലെ മരണാനന്തര അവയവ ദാന പ്രക്രിയയില് ഒരു കൂട്ടായ കുറ്റകൃത്യങ്ങളോ അഴിമതിയോ അധാര്‍മ്മിക പ്രക്രിയകളോ നടക്കാന് തീരെ സാധ്യതകള് കുറവാണ്, കാരണം ഈ സംവിധാനത്തിന് മേല് ശക്തമായ ചട്ടങ്ങളും നിയമങ്ങളും മേല്‍നോട്ടവും സര്‍ക്കാര് മുഖേന വ്യവസ്ഥ ചെയ്തിട്ടുണ്ട്. ഇതെന്തെന്നു ചുരുക്കി പറയാം.\nമറ്റു സംസ്ഥാനങ്ങളിലൊന്നും ഇല്ലാത്ത കര്‍ശന നിബന്ധനകളും ഇതില് പെടുന്നു.\n*പ്രക്രിയകള് വീഡിയോ റെക്കോര്‍ഡ് ചെയ്യുക.\n*മസ്തിഷ്‌ക മരണം സ്ഥിരീകരിക്കുന്ന ഡോക്ടര്‍മാരുടെ ടീമില് സര്‍ക്കാര് ഡോക്ടര്‍മാരുടെ നിര്‍ബന്ധ സാന്നിധ്യം. എന്നിങ്ങനെ ചിലത്.\nഅവയവദാനം സുരക്ഷിതമായി ചെയ്യാന് സംവിധാനം സാമ്പത്തിക ചിലവു കൂടുതലുള്ള കാര്യമാണ്. സ്വകാര്യമേഖലയിലാണ് ഇത്തരം സംവിധാനങ്ങള് കൂടുതലായി ഉള്ളത് എന്നത് കൊണ്ട് അതാശ്രയിക്കേണ്ടി വരുന്നവര്‍ക്ക് സാമ്പത്തികമായി ബാധ്യതകള് ഏറും. എന്നാല് ഇച്ഛാശക്തിയോടെ സര്‍ക്കാര് തലത്തില് ഇത്തരം ശസ്ത്രക്രിയകല്‍ക്കുള്ള സംവിധാനങ്ങള് നടപ്പിലാക്കിയെടുക്കുക എന്നതാണ് കരണീയമായത്. അത് വരെ അവയവമാറ്റ ശസ്ത്രക്രിയകളുടെ പ്രത്യേക സ്വഭാവം മനസ്സിലാക്കി, അതിനു വരുന്ന ന്യായമായ ചെലവ് കണക്കാക്കി സര്‍ക്കാര് ഇത്തരം രോഗികള്‍ക്ക് ചികിത്സാ സഹയങ്ങള് നല്‍കുന്ന സംവിധാനം ഉണ്ടാക്കുന്നത് ഉപകാരപ്രദമാവും.\nഎഴുതിയത്-ഇന്‍ഫോക്ലിനിക്ക് എന്ന ഫേസ്ബുക്ക് ഗ്രൂപ്പിന് വേണ്ടി ഡോക്ടര് ജിമ്മി മാത്യു ഡോ. അഞ്ജിത് ഉണ്ണി\nfacebook group health infoclinic OrganDonation transplantationsurgery


പ്രളയം ; ചൈനയിൽ ഐഫോൺ നിർമാണ ഫാക്ടറി മുങ്ങി\nബെയ്ജിങ്: കനത്ത മഴയിൽ ലോകത്തെ ഏറ്റവും വലിയ ഐഫോൺ നിർമാണ ഫാക്ടറി സ്ഥിതിചെയ്യുന്ന ചൈനീസ് പട്ടണത്തിന് വൻ നാശ നഷ്ടം .രാജ്യത്ത് ജനസാന്ദ്രത കൂടുതലുള്ള ഹെനാൻ പ്രവിശ്യയിലെ ഷെങ്സൂവിലാണ് ഏറ്റവുമൊടുവിൽ തുടർച്ചയായ കനത്ത മഴയെ തുടർന്നുള്ള പ്രളയo ജനങ്ങളെയും ഒപ്പം വ്യവസായവും സ്തംഭിപ്പിച്ചത് .\nഷെങ്സു നഗരത്തിൽ സ്ഥിതി ചെയ്യുന്ന ലോകത്തെ ഏറ്റവും വലിയ ഐഫോൺ നിർമാണ ഫാക്ടറി പ്രളയത്തിൽ തകർന്നു .തുടർന്ന് അടിയന്തരമായി തൊഴിലാളികളെ ഒഴിപ്പിച്ചു. പുതിയ  ഐഫോൺ മോഡലുകൾ വിപണിയിൽ ഇറക്കാനുള്ള തിരക്കിട്ട ജോലികൾ പുരോഗമിക്കുന്നതിനിടെയാണ് അപ്രതീക്ഷിതമായി ജലം ഇരച്ചെത്തിയത്. രക്ഷാ ദൗത്യം അതി വേഗത്തിൽ പുരോഗമിക്കുകയാണെന്ന് ആപ്ൾ ചീഫ് എക്സിക്യുട്ടീവ് ടിം കുക്ക് മാധ്യമങ്ങളോട് വെളിപ്പെടുത്തി .\n1.2 കോടി ജനസംഖ്യയുള്ള ഷെങ്സൂവിൽ 14 ലക്ഷം പേർ പ്രളയ ദുരിതത്തിലാണെന്ന് പ്രാഥമിക റിപ്പോർട്ടുകൾ ചൂണ്ടിക്കാട്ടുന്നു .  നഗരത്തിൽ മെട്രോ ട്രെയിൻ സർവീസ് നടത്തുന്ന സബ്വേയിൽ പ്രളയജലം കയറിയത് ആളുകളെ കടുത്ത ഭീതിയിലാക്കി. ട്രെയിൻ കമ്പാർട്മെന്‍റിൽ വെള്ളം കയറിയതോടെ കഴുത്തറ്റം വെള്ളത്തിൽ മരണം മുന്നിൽ കണ്ട് ഏറെനേരം നിന്നതിനൊടുവിലാണ് യാത്രക്കാരെ രക്ഷപ്പെടുത്താനായത്. അതെ സമയം തീവണ്ടി ഗതാഗതവും നിലച്ചു .\nഇരച്ചെത്തിയ പ്രളയ ജലത്തിൽ പലരും ഓഫീസുകളിലും സ്കൂളുകളിലും അപാർട്മെന്‍റുകളിലും കുടുങ്ങി. വാഹനങ്ങൾ ഒലിച്ചുപോയി. 25 പേരുടെ മരണം സ്ഥിരീകരിച്ചിട്ടുണ്ട് . നിരവധി പേരെ കാണാതായി.അതെ സമയം പ്രളയതീവ്രത കുറക്കാൻ ഹെനാൻ പ്രവിശ്യയിലെ ഡാം പട്ടാളത്തിന്‍റെ സഹായത്തോടെ തുറന്നുവിട്ടു. ഇവിടെ മൂന്നുദിവസത്തിനിടെ 640 മീല്ലിമീറ്റർ മഴയാണ് രേഖപ്പെടുത്തിയത് .സമീപകാലത്തെ ഏറ്റവും ഉയർന്ന അളവാണിതെന്ന് ചൈനീസ് മാധ്യമങ്ങൾ റിപ്പോർട്ട് ചെയ്തു. ഒരു വർഷത്തിനിടെ ലഭിക്കാറുള്ള മഴ മൂന്നുദിവസം കൊണ്ടാണ് തകർത്തു പെയ്തത് .\nവിദ്യാഭ്യാസ ധനസഹായങ്ങൾ വിതരണം ചെയ്തു\nസി.ഇ.ടി എഞ്ചിനിയറിംഗ് കോളേജിൽ ചോദ്യ പേപ്പർ വലിച്ചെറിഞ്ഞ് കെ.എസ്.യു പ്രതിഷേധം\nലോകത്തിലെ ഏറ്റവും വലിയ ഭീമന് ചരക്കുകപ്പല് ‘എവര് ഗിവണ്’ റോട്ടര്…


കന്യാസ്ത്രീക്കെതിരെയുള്ള വിവാദ പരാമര്‍ശം ഒഴികെ ബാക്കിയുളളതിലെല്ലാം ഉറച്ചു നില്‍ക്കുന്നു; കന്യാസ്ത്രീമാര് സമരം ചെയ്യുന്നത് ശരിയായ നടപടി അല്ലെന്നും പി സി ജോര്‍ജ്ജ് | Reporter Live\nBy Web Desk\tSeptember 14, 2018 6:05 pm A+ A-\nതിരുവനന്തപുരം: കന്യാസ്ത്രീക്കെതിരെയുള്ള പരാമര്‍ശം ഒഴികെ ബാക്കിയുളളതിലെല്ലാം ഉറച്ചു നില്‍ക്കുന്നതായി പിസി ജോര്‍ജ്ജ്. കന്യാസ്ത്രീമാര് സമരം ചെയ്യുന്നത് ശരിയായ നടപടി അല്ല. സുപ്പീരിയര് സ്ഥാനം പോയതിനു ശേഷമാണ് കന്യാസ്ത്രീ പരാതിയുമായി എത്തിയതെന്നും പിസി ആരോപിച്ചു.\nകന്യാസ്ത്രീക്കെതിരെയുള്ള വിവാദ പരാമര്‍ശത്തില്‍പ്പെട്ടിരിക്കുമ്പോഴും പറഞതിലെല്ലാം ഉറച്ച് നില്‍ക്കുന്നു എന്ന് പിസി ആവര്‍ത്തിക്കുന്നു. കന്യാസ്ത്രീയെ അപമാനിക്കുന്ന തരത്തില് താന് പറഞ പരാമര്‍ശം ഒഴികെയുള്ളതിലെല്ലാം ഉറച്ചു നില്‍ക്കുന്നു പീഡനാരോപിതനായ ബിഷപ്പിനെ കുറിച്ച് നല്ല അഭിപ്രായം ഇല്ല. പിസി ജോര്‍ജ്ജ് പറഞ്ഞു.\nഗാഡ്ഗില് റിപ്പോര്‍ട്ടിനെ അനുകൂലിക്കുന്നില്ല. കാവി ധരിച്ച് പല്ല് തേയ്ക്കാതെ നടന്നാല് പരി സ്ഥിതി പ്രവര്‍ത്തകന് ആകില്ല. കെപിഎംജി കണ്‍സള്‍ട്ടന്‍സിയെ കുറിച്ച് അറിയില്ല. കന്യാസ്ത്രീ വിഷയത്തില് ദേശീയ വനിതാ കമ്മീഷന്റെ സമന്‍സ് ലഭിച്ചിട്ടില്ലെന്നും പിസി കൂട്ടിച്ചേര്‍ത്തു.\nനീതി കിട്ടുന്നതു വരെ നിയമപോരാട്ടം തുടരും; മിഷനറീസ് ഓഫ് ജീസസിന്റെ കണ്ടെത്തലുകള്‍ക്ക് കന്യാസ്ത്രീകളുടെ…


07.06.2022 Morning Malayalam Murli Om Shanti BapDada Madhuban\nമധുരമായ കുട്ടികളേ - സര്വ്വര്ക്കും ബാബയുടെ പരിചയം എങ്ങനെയാണ് നല്കുക - രാത്രിയും പകലും ഈ ചിന്തനത്തില് തന്നെ കഴിയൂ, അച്ഛന് കുട്ടികളെ പ്രത്യക്ഷപ്പെടുത്തുന്നു, കുട്ടികളും അച്ഛന്റെ പ്രത്യക്ഷത ചെയ്യുന്നു, ബുദ്ധി ഇതില് തന്നെ മുഴുകണം.\nജ്ഞാനം അല്പം പോലും വ്യര്ത്ഥമാകരുത്, അതിനു വേണ്ടി ഏതൊരു കാര്യത്തിലാണ് ശ്രദ്ധ വയ്ക്കേണ്ടത്?\nജ്ഞാനം ധനം നല്കുന്നതിനു മുമ്പ് നോക്കണം ഇവര് നമ്മുടെ ബ്രാഹ്മണ കുലത്തില് ഉള്പ്പെട്ടവരാണോ. ആരാണോ ശിവബാബയുടെ അഥവാ ദേവതകളുടെ ഭക്തര്, പരിശ്രമം ചെയ്ത് അവര്ക്ക് ജ്ഞാനത്തിന്റെ ധനം നല്കണം. ഈ ജ്ഞാനം എല്ലാവരും മനസ്സിലാക്കുകയില്ല. ആരാണോ ശൂദ്രനില് നിന്നും ബ്രാഹ്മണനാകുന്നത് അവരാണ് ഇത് മനസ്സിലാക്കുക. സര്വ്വരുടേയും സദ്ഗതി ദാതാവ് ഒരു ബാബയാണ് എന്നത് പരിശ്രമം ചെയ്ത് നിങ്ങള് സര്വ്വര്ക്കും മനസ്സിലാക്കി കൊടുക്കണം, ആ ബാബയാണ് പറയുന്നത് നിങ്ങള് അശരീരി ആയി മാറി എന്നെ ഓര്മ്മിക്കൂ എങ്കില് നിങ്ങളുടെ തോണി അക്കരെ എത്തും.\nഓം നമ: ശിവായ.....\nബാബയിരുന്ന് കുട്ടികള്ക്ക് മനസ്സിലാക്കി തരികയാണ് - രണ്ട് അച്ഛന്മാരും വന്നു കഴിഞ്ഞിരിക്കുന്നു. ചിലപ്പോള് ശിവബാബയായിരിക്കും മനസ്സിലാക്കി തരുന്നത്, ചിലപ്പോള് ബ്രഹ്മാബാബയായിരിക്കും മനസ്സിലാക്കി തരുന്നത്. അതിനാല് ബാബ മനസ്സിലാക്കി തരുകയാണ് - ബാബയുടെ ഓര്മ്മയില് ശാന്തിയില് ഇരിക്കുന്നു, ഇതിനെയാണ് സത്യമായ ശാന്തി എന്ന് പറയുന്നത്. ഇതാണ് പ്രത്യക്ഷ ഫലം നല്കാനുള്ള യഥാര്ത്ഥമായ ശാന്തി, മറ്റുള്ളതെല്ലാം അസത്യമാണ്. തന്റെ സ്വധര്മ്മത്തെ കുറിച്ചും ഒന്നും അറിയില്ല. സ്വയത്തിന് തന്റെ പരംപിതാ പരമാത്മാവിനെ കുറിച്ച് ഒന്നും അറിയില്ല, പിന്നെ ശാന്തിയും ശക്തിയും എങ്ങനെയാണ് ആരാണ് കൊടുക്കുക? ശാന്തി നല്കുന്നത് ദാതാവായ ബാബയാണ്. അതിനാല് ബാബ പറയുകയാണ് കുട്ടികളേ അശരീരി ആയി മാറി സ്വയത്തെ ആത്മാവാണെന്ന് മനസ്സിലാക്കൂ. നിങ്ങള് അവിനാശിയാണ്. തന്റെ സ്വധര്മ്മത്തിലിരിക്കണം വേറെയാരും ഇതുപോലെ ഇരിക്കുന്നില്ല. തീര്ച്ചയായും ആത്മാവ് തന്നെയാണ് ഒരു ശരീരം ഉപേക്ഷിച്ച് മറ്റൊന്ന് എടുക്കുന്നത്. പരംപിതാ പരമാത്മാവ് ഒന്നാണ്, ബാബയുടെ മഹിമ വളരെ ഉയര്ന്നതാണ്. ബാബ അച്ഛനാണ്, സര്വ്വവ്യാപിയല്ല. ഈ ഒരു കാര്യത്തെ തെളിയിക്കുകയാണെങ്കില് നിങ്ങള്ക്ക് വിജയമുണ്ടാകും. പിന്നെ ഗീതയുടെ ഭഗവാന് തെളിയിക്കപ്പെടും. നിങ്ങള്ക്ക് ധാരാളം പോയിന്റുകള് ലഭിക്കുന്നുണ്ടാകും. സിഖുകാരും പറയാറുണ്ട് സദ്ഗുരു അകാലമൂര്ത്തിയാണ്. പറയുകയാണ്, ബാബ മുക്തിദാതാവാണ്, സര്വ്വരുടേയും സദ്ഗതി ദാതാവാണ്. ദുഃഖത്തില് നിന്നും മോചിപ്പിക്കുകയാണ്. പതിത പാവനനും ഒരു ബാബയാണ്. ഇങ്ങനെയുള്ള പോയിന്റുകളെ എപ്പോഴും വിചാര സാഗര മഥനം ചെയ്യണം. ബാബയെ മറക്കുന്നതു കൊണ്ടാണ് സര്വ്വര്ക്കും ദുര്ഗതി ഉണ്ടായത്. ഭഗവാന് ഒന്നാണെങ്കില് പിന്നെ മറ്റാരേയും ഭഗവാനാണെന്ന് പറയാന് കഴിയുകയില്ല. സൂക്ഷ്മവതനവാസികളേയും ഭഗവാനാണ് എന്നു പറയാന് കഴിയുകയില്ല. ഉയര്ന്നതിലും ഉയര്ന്നത് ഒരു ഭഗവാനാണ്. ഇവിടെ മനുഷ്യ സൃഷ്ടിയാണ് ഉള്ളത് ഇതില് പുനര്ജന്മം നടക്കുകയാണ്. പരംപിതാ പരമാത്മാവ് പുനര്ജന്മത്തിലേക്ക് വരുന്നില്ല, പിന്നെ എങ്ങനെയാണ് പട്ടിയിലും പൂച്ചയിലുമെല്ലാം പരമാത്മാവാണ് എന്ന് പറയുന്നത്. മുഴുവന് ദിവസവും ഇത് ബുദ്ധിയില് ഉണ്ടായിരിക്കണം - എങ്ങനെയാണ് ബാബയുടെ പരിചയം കൊടുക്കുക. ഇപ്പോള് രാത്രിയും പകലും നിങ്ങള് ഈ ചിന്തനത്തില് കഴിയണം അതായത് എങ്ങനെയാണ് എല്ലാവര്ക്കും വഴി പറഞ്ഞു കൊടുക്കുക? പതിതരെ പാവനമാക്കി മാറ്റുന്നത് ഒരാളാണ്. പിന്നെ ഗീതയുടെ ഭഗവാനേയും തെളിയിക്കാന് സാധിക്കും. നിങ്ങള് കുട്ടികള്ക്കാണ് വിജയം ഉണ്ടാവുക, അവര് ഇപ്പോള് തീര്ച്ചയായും പരിശ്രമം ചെയ്യും. മഹാരഥി, കുതിരസവാരിക്കാര്, കാലാള്പ്പടയും ഉണ്ടാകുമല്ലോ.\nനിങ്ങള് കുട്ടികള്ക്ക് അറിയാം ഭാരതത്തിന് തന്നെയാണ് ബാബയില് നിന്നും സമ്പത്ത് ലഭിച്ചിട്ടുള്ളത്. ഇപ്പോള് നഷ്ടപ്പെട്ടിരിക്കുകയാണ്, വീണ്ടും ബാബ നല്കുകയാണ്. ബാബ ഭാരതത്തിലാണ് വരുന്നത്. മറ്റ് സര്വ്വ ധര്മ്മങ്ങളും ഇല്ലാതാവുകയും ചെയ്യും, വീണ്ടും സത്യയുഗം വരും. അയ്യോ, അയ്യോ എന്ന നിലവിളിക്കു ശേഷം ജയജയാരവം മുഴങ്ങും. മനുഷ്യന് ദുഃഖത്തിന്റെ സമയത്ത് അയ്യോ രാമാ എന്ന് പറയാറുണ്ടല്ലോ. പറയുകയാണ് - രാമ നാമം ദാനമായി കൊടുക്കൂ. ഇതിനെ കുറിച്ച് ശ്ലോകം ഉണ്ടാക്കിയിട്ടുണ്ട്. സിഖ് ധര്മ്മത്തിലുള്ളവര്ക്കും വളരെയധികം പേരുണ്ട്. അവരും അകാലസിംഹാസനം എന്നാണ് പറയാറുള്ളത്. നിങ്ങള് കുട്ടികളുടെ സിംഹാസനം ഏതാണ്? നിങ്ങള് എല്ലാ ആത്മാക്കളും അകാലമൂര്ത്തികളാണ്. നിങ്ങളെ ഒരു കാലനും വിഴുങ്ങാന് സാധിക്കുകയില്ല. ഈ ശരീരവും ഇല്ലാതാകും. അവര് മനസ്സിലാക്കിയിരിക്കുന്നത് അകാലസിംഹാസനം അമൃത്സറിലാണ് എന്നാണ് പക്ഷെ അകാലസിംഹാസനം എന്നത് മഹതത്ത്വമാണ്. നമ്മള് ആത്മാക്കളും അവിടെ വസിച്ചിരുന്നവരാണ്. പാടാറുണ്ട് - ബാബാ അങ്ങ് തന്റെ സിംഹാസനം ഉപേക്ഷിച്ച് വരൂ. പരംധാമം സര്വ്വരുടേയും ശാന്തിയുടെ സിംഹാസനമാണ്. രാജ്യസിംഹാസനം സര്വ്വര്ക്കും ഉള്ളതാണെന്ന് പറയില്ല. ബാബയുടെ സിംഹാസനം നമ്മുടേതാണ്. അവിടെ നിന്നും നമ്മള് പാര്ട്ട് അഭിനയിക്കാനാണ് വന്നിരിക്കുന്നത്, ബാക്കി ആകാശം ഉപേക്ഷിക്കേണ്ട കാര്യമൊന്നുമില്ല. ബാബയുടെ പരിചയം എല്ലാവര്ക്കും എങ്ങനെ കൊടുക്കാം എന്നതില് നിങ്ങളുടെ ബുദ്ധി മുഴുകിയിരിക്കണം. അച്ഛന് കുട്ടികളെ പ്രത്യക്ഷപ്പെടുത്തുകയാണ് അതുപോലെ കുട്ടികളും അച്ഛനെ പ്രത്യക്ഷപ്പെടുത്തണം. നമ്മുടെ ബാബ ആരാണ്, ബാബയുടെ സമ്പത്ത് എന്താണ്, ഞാന് അതിന്റെ അധികാരിയാകും. ഇത് ബുദ്ധിയിലുണ്ട്. ബാബയുടെ പരിചയമാണ് മുഖ്യമായ കാര്യം. മുഴുവന് ബഹളവും ഈ കാര്യത്തിന്റെ പേരിലാണ്. ഇത് നാടകമാണ്. തെറ്റ് ചെയ്യിപ്പിക്കുന്നത് രാവണനാണ്. സത്യയുഗത്തില് നിങ്ങള് ദേഹിഅഭിമാനികളായിരുന്നു. നമ്മള് ആത്മാക്കളാണ്. ബാക്കി ഞങ്ങള്ക്ക് പരംപിതാ പരമാത്മാവിനെ അറിയാം എന്നൊന്നും പറയാറില്ല. ഇല്ല, അവിടെ സുഖം മാത്രം സുഖമാണ് ഉണ്ടാവുക. ദുഃഖം വരുമ്പോള് എല്ലാവരും ഓര്മ്മിക്കാറുണ്ട്. ഭക്തി മാര്ഗ്ഗം പൂര്ത്തിയായി, ജ്ഞാന മാര്ഗ്ഗം ആരംഭിക്കുകയും ചെയ്യും, സമ്പത്തും ലഭിക്കും, പിന്നെ ഭഗവാനെ എന്തിനാണ് ഓര്മ്മിക്കുന്നത്. കല്പകല്പം സമ്പത്ത് ലഭിക്കും. ഈ ഡ്രാമ ഇങ്ങനെ ഉണ്ടാക്കപ്പെട്ടതാണ്. ബാബയെ ആരും അറിയുന്നില്ല. ഇപ്പോള് നിങ്ങള് കുട്ടികള്ക്ക് ബാബ തിരിച്ചറിവ് നല്കി. രാത്രിയും പകലും ഈ കാര്യം ബുദ്ധിയില് നടന്നു കൊണ്ടിരിക്കണം. ഇത് ബുദ്ധിക്കുള്ള ഭോജനമാണ്. എങ്ങനെയാണ് സര്വ്വര്ക്കും ബാബയുടെ പരിചയം കൊടുക്കുക. ബാബയുടെ ഒരേ ഒരു അവതരണമാണ് പാടപ്പെട്ടിരിക്കുന്നത്. മനസ്സിലാക്കുന്നുണ്ട്, കലിയുഗത്തിന്റെ അവസാനവും സത്യയുഗത്തിന്റെ ആരംഭത്തിനും ഇടയിലുള്ള സംഗമമാണ്, ഈ സമയത്താണ് പതിതരെ പാവനമാക്കുന്നത്. മുഖ്യമായത് ഗീതയാണ്. ഗീതയിലൂടെയാണ് വജ്ര സമാനമാക്കി മാറ്റുന്നത്. ബാക്കി എല്ലാ ശാസ്ത്രങ്ങളും ഗീതയുടെ പേരക്കുട്ടികളാണ്, അതിലൂടെയൊന്നും സമ്പത്ത് ലഭിക്കുകയില്ല. സര്വ്വശാസ്ത്രമയി ശിരോമണി ഗീതയാണ്. ശ്രീമതം വളരെ പ്രശസ്തമാണ്. ശ്രീ അര്ത്ഥം ഉയര്ന്നതിലും ഉയര്ന്നത് എന്നതാണ്. ശ്രീ ശ്രീ 108 രുദ്രമാലയുണ്ട്. അത് ശിവബാബയുടെ മാലയാണ്. നിങ്ങള്ക്കറിയാം സര്വ്വ ആത്മാക്കളുടേയും ബാബയാണ്. ബാബാ ബാബാ എന്ന് പറയുന്നുണ്ടല്ലോ. ബാബയുടെ രചന രചിക്കപ്പെട്ടിരിക്കുകയാണ്, ഇത് ആര്ക്കും മനസ്സിലാക്കാന് സാധിക്കില്ല. ബാബ പറയുകയാണ് നിങ്ങള്ക്ക് കൂടുതല് ബുദ്ധിമുട്ടൊന്നും ഞങ്ങള് നല്കുന്നില്ല. കേവലം ബാബയെ മറന്നതിലൂടെയാണ് താഴേക്ക് വീണത്, ആ ബാബയെ അറിയണം. ഇപ്പോള് നിങ്ങള് ഘോരമായ ഇരുട്ടില് നിന്നും ഘോരമായ പ്രകാശത്തിലേക്ക് വന്നിരിക്കുന്നു. നിങ്ങള്ക്ക് ജ്ഞാനത്തിന്റെ നൃത്തം ചെയ്യണം. മീരയുടേത് ഭക്തിയുടെ നൃത്തമായിരുന്നു, അതില് അര്ത്ഥമൊന്നും ഇല്ല. വ്യാസ ഭഗവാന് എന്നാണ് പറയാറുള്ളത്, ഇപ്പോള് നിങ്ങള്ക്കറിയാം വ്യാസന് ഒരേ ഒരു ബാബയാണ്, ബാബ തന്നെയാണ് ഗീത കേള്പ്പിക്കുന്നത്. ബാബ ഒന്നാണ്, ആ അച്ഛനില് നിന്നാണ് സമ്പത്ത് ലഭിക്കുന്നത് - ഈ കാര്യത്തെ തെളിയിച്ച് പറഞ്ഞുകൊടുക്കാന് നിങ്ങള്ക്ക് കഴിയും. ഇല്ലെങ്കില് ഭാരതത്തിന് സ്വര്ഗ്ഗത്തിന്റെ സമ്പത്ത് ആരാണ് കൊടുക്കുക? സ്വര്ഗ്ഗത്തിന്റെ സ്ഥാപന ബാബയ്ക്കല്ലാതെ വേറെയാര്ക്കും ചെയ്യാന് സാധിക്കില്ല. സര്വ്വരേയും മോചിപ്പിക്കുന്നതും ഒരു ബാബയുടെ ജോലിയാണ്. പോപ്പും പറഞ്ഞിരുന്നു- സര്വ്വരുടേയും ഇടയില് ഏകത വേണം. പക്ഷെ അത് എങ്ങനെയാണ് ഉണ്ടാവുക? നമ്മള് ഒരാളുടേതായി മാറിയല്ലോ, എങ്ങനെയാണ് സഹോദരനും സഹോദരിയുമായി മാറിയത്, ഇതും അറിയണം. ഏകത അര്ത്ഥം എല്ലാവരും അച്ഛന് എന്നായിപ്പോകും, ഇതാണെങ്കില് എല്ലാവരും സഹോദരങ്ങളാണല്ലോ. അല്ലയോ ഗോഡ് ഫാദര് ദയ കാണിക്കൂ എന്ന് മുഴുവന് ലോകവും പറയുന്നുണ്ട്. അതിനാല് തീര്ച്ചയായും ദയാരാഹിത്യം കാണിക്കുന്നുണ്ട്. എന്നാല് ആരാണ് ദയയില്ലാതെ പെരുമാറുന്നത് എന്നത് ആര്ക്കും അറിയില്ല. ദയ കാണിക്കുന്നത് ഒരു ബാബയാണ്. ദയയില്ലാത്തത് രാവണനാണ്, അതുകൊണ്ടാണല്ലോ രാവണന്റെ കോലത്തെ കത്തിക്കുന്നത്, പക്ഷെ രാവണന് കത്തി നശിക്കുന്നുമില്ല. ശത്രു കത്തി നശിച്ചു കഴിഞ്ഞാല് പിന്നെ വീണ്ടും വീണ്ടും കത്തിക്കുകയില്ലല്ലോ. ഈ കോലങ്ങള് പോലെ എന്തെല്ലാമാണ് ഉണ്ടാക്കികൊണ്ടിരിക്കുന്നത് എന്നതും ആര്ക്കും അറിയില്ല. മുമ്പ് ഘോരമായ അന്ധകാരത്തിലായിരുന്നു, ഇപ്പോള് അല്ല. അതിനാല് ഇതെല്ലാം എങ്ങനെയാണ് മനുഷ്യര്ക്ക് മനസ്സിലാക്കി കൊടുക്കുക. ഭാരതത്തെ സുഖധാമമാക്കുന്നത് ഒരേ ഒരു ബാബയാണ്. ബാബയുടെ പരിചയം സര്വ്വര്ക്കും കൊടുക്കണം. ഇതെല്ലാം മനസ്സിലാക്കി കൊടുക്കുന്നുണ്ടെങ്കിലും ആരും മനസ്സിലാക്കുന്നില്ല. ആര്ക്കാണോ ശൂദ്രനില് നിന്നും ബ്രാഹ്മണനാകേണ്ടത് അവര് മനസ്സിലാക്കും. ബാബ പറയുകയാണ് ആരാണോ എന്റെ ഭക്തര് അവര്ക്ക് പരിശ്രമം ചെയ്ത് മനസ്സിലാക്കി കൊടുക്കണം. ജ്ഞാന ധനത്തെ വ്യര്ത്ഥമാക്കി കളയരുത്. ദേവതകളുടെ ഭക്തരാണെങ്കില് തീര്ച്ചയായും അവരുടെ കുലത്തിലേതായിരിക്കും. ഉയര്ന്നതിലും ഉയര്ന്നത് ഒരു ബാബയാണ്, എല്ലാവരും ബാബയെ തന്നെയാണ് ഓര്മ്മിക്കുന്നത്. ഇത് ശിവബാബയാണ്. ബാബയില് നിന്നും സമ്പത്തെടുക്കണം. ആരാണോ നല്ല കര്മ്മമെല്ലാം ചെയ്ത് പോയിരിക്കുന്നത് അവര്ക്ക് പൂജ കൊടുക്കാറുണ്ട്. കലിയുഗത്തില് ആരില് നിന്നും നല്ല കര്മ്മം ഉണ്ടാവുകയില്ല എന്തുകൊണ്ടെന്നാല് ഇത് ആസുരീയ രാവണ മതമാണ്. സുഖം എവിടെയാണ് ഉള്ളത്? എത്ര നല്ല രീതിയിലാണ് മനസ്സിലാക്കി തരുന്നത്, പക്ഷെ ബാബയുടെ പരിചയം എപ്പോഴാണോ നല്കുന്നത് അപ്പോഴാണ് അത് ബുദ്ധിയില് ഇരിക്കുക. ബാബ അച്ഛനാണ്, ടീച്ചറാണ്, സദ്ഗുരുവാണ്. ബാബക്ക് അച്ഛനോ ടീച്ചറോ ഇല്ല. ആദ്യമാദ്യം മാതാപിതാവാണ്, പിന്നെ ടീച്ചര്, പിന്നെ സദ്ഗതി നല്കുന്ന ഗുരുവുമാണ്. ഇത് അത്ഭുതമാണ് - പരിധിയില്ലാത്ത ബാബ അച്ഛനാണ്, ടീച്ചറാണ്, സദ്ഗുരുവാണ്.\nനിങ്ങള്ക്കറിയാം ബാബ ഉയര്ന്നതിലും ഉയര്ന്നതാണ്. ബാബ തന്നെയാണ് ഭാരതത്തിന് സ്വര്ഗ്ഗത്തിന്റെ സമ്പത്ത് നല്കുന്നത് . നരകത്തിനു ശേഷമാണ് സ്വര്ഗ്ഗം. നരകത്തിന്റെ വിനാശത്തിനു വേണ്ടി വിനാശ ജ്വാല റെഡിയാണ്. ഹോളിയാഘോഷത്തില് കപടവേഷം കെട്ടാറുണ്ടല്ലോ, പിന്നെ ചോദിക്കാറുണ്ട് - സ്വാമിജി അവരുടെ വയറ്റില് നിന്നും എന്താണ് വരുക? തീര്ച്ചയായും കാണുന്നുണ്ട് യൂറോപ്പ് വാസികളായ യാദവരുടെ ബുദ്ധിയില് നിന്നും സയന്സിന്റെ എത്ര കണ്ടുപിടിത്തങ്ങളാണ് നടക്കുന്നത്. നിങ്ങള്ക്ക് പരിശ്രമം ചെയ്ത് ഒരു കാര്യം മനസ്സിലാക്കി കൊടുക്കണം. സര്വ്വരുടേയും സദ്ഗതി ദാതാവ് ഒരാളാണ്. ബാബ ഭാരതത്തിലാണ് വരുന്നത് - അപ്പോള് ഇത് ഏറ്റവും ഉയര്ന്ന തീര്ത്ഥസ്ഥാനമായില്ലേ. പറയുന്നുണ്ട് ഭാരതം പ്രാചീനമാണ്. പക്ഷെ മനസ്സിലാക്കുന്നില്ല. ഇപ്പോള് നിങ്ങള് മനസ്സിലാക്കുന്നുണ്ട് - എന്താണോ പ്രാചീനമായിരിക്കുന്നത് അത് വീണ്ടും ആയി തീരും. നിങ്ങള് രാജയോഗം പഠിച്ചിരുന്നു, അതു തന്നെയാണ് വീണ്ടും അഭ്യസിക്കുന്നത്. ബുദ്ധിയിലുണ്ട് - ഈ ജ്ഞാനം ബാബ കല്പകല്പം നല്കും. ശിവനും അനേകം നാമങ്ങള് നല്കിയിട്ടുണ്ട്. ബബുള്നാഥ് എന്ന പേരില് ക്ഷേത്രമുണ്ട്. മുള്ളുകളെ പൂക്കളാക്കിയിട്ടുണ്ട്, അതുകൊണ്ടാണ് ബബുല്നാഥ് എന്നു പറഞ്ഞത്. ഇങ്ങനെ ധാരാളം പേരുകളുണ്ട്, അതിന്റെ അര്ത്ഥം നിങ്ങള്ക്ക് മനസ്സിലാക്കി കൊടുക്കാന് കഴിയും. അതിനാല് ആദ്യമാദ്യം ബാബയുടെ പരിചയം കൊടുക്കണം, അതാണ് സര്വ്വരും മറന്നിരിക്കുന്നത്. ആദ്യം ബാബയെ മനസ്സിലാക്കണം എങ്കിലെ ബുദ്ധിയോഗം വെക്കാന് കഴിയുകയുള്ളൂ. ബാബയില് നിന്നും സമ്പത്ത് എടുക്കണം. മുക്തിധാമത്തില് നിന്നും വീണ്ടും ജീവന്മുക്തിധാമത്തിലേക്ക് പോകണം. ഇവിടെ പതിതമായ ജീവന്ബന്ധനമാണ്. ബാബ പറയുകയാണ് കുട്ടികളേ അശരീരി ആകണം. അശരീരി ആയി ബാബയെ ഓര്മ്മിക്കണം, ഇതിലൂടെയാണ് തോണി അക്കരെ എത്തുന്നത്. സര്വ്വ ആത്മാക്കളുടേയും അച്ഛന് ഒന്നാണ്. ബാബയുടെ ആജ്ഞയാണ് എന്നെ ഓര്മ്മിക്കൂ എങ്കില് യോഗത്തിലൂടെ വികര്മ്മം വിനാശമാകും. അന്തിമ ബുദ്ധി എങ്ങനെയോ അതുപോലെ ഗതിയുണ്ടാകും. നമുക്ക് തിരിച്ച് പോകണം, എത്ര കഴിയുമോ വേഗം പോകണം. പക്ഷെ അത്ര പെട്ടെന്ന് പോകാനും കഴിയുകയില്ല. ഉയര്ന്ന പദവി നേടണമെങ്കില് ബാബയെ ഓര്മ്മിക്കണം. നമ്മള് ഒരു ബാബയുടെ കുട്ടികളാണ്. ഇപ്പോള് ബാബ മന്മനാഭവ എന്ന് പറയുകയാണ്. കൃഷ്ണനൊന്നുമല്ല പറയുന്നത്. കൃഷ്ണന് എവിടെയാണ് ഉള്ളത്? ഇത് പരംപിതാ പരമാത്മാവാകുന്ന അച്ഛനാണ്, പ്രജാപിതാ ബ്രഹ്മാവിലൂടെ സ്ഥാപന ചെയ്യുകയാണ്, അതിനാല് തീര്ച്ചയായും ഇവിടെ വേണമല്ലോ. ഇത് വ്യക്ത പതിത ലോകമാണ്. എന്നാല് പാവനമായ ലോകമാണ് ഉണ്ടായിരുന്നത്. പതിത ലോകത്തില് ഒരു പാവനമായ ആത്മാവ് പോലും ഉണ്ടാവുകയില്ല. വൃക്ഷത്തിന്റെ ചിത്രത്തില് നോക്കൂ മുകളിലും ബ്രഹ്മാവ് നില്ക്കുന്നുണ്ട് പിന്നെ താഴെ തപസ്സ് ചെയ്യുന്നുണ്ട്, ഈ ബാബയുടെ രൂപം തന്നെയാണ് സൂക്ഷ്മ വതനത്തില് കാണുന്നത്. ബാബ തന്നെയാണ് ഫരിസ്തയായി മാറുന്നത്. ശ്രീകൃഷ്ണന് ഇപ്പോള് കറുത്തിരിക്കുകയാണ്. ഏതു വരെ ആദ്യത്തെ കാര്യത്തെ അറിയുന്നില്ലയോ അതുവരെ ഒന്നും മനസ്സിലാവുകയില്ല. ഇതിലാണ് പരിശ്രമം ഉള്ളത്. മായ പെട്ടെന്ന് ബാബയുടെ ഓര്മ്മ മറപ്പിക്കും. നിശ്ചയത്തോടെ എഴുതുന്നുമുണ്ട് തീര്ച്ചയായും ഞങ്ങള് നാരായണന്റെ പദവി നേടും പിന്നെ മറക്കുകയും ചെയ്യുകയാണ്. മായ വളരെ ശക്തിശാലിയാണ്. മായയുടെ കൊടുങ്കാറ്റ് എത്ര തന്നെ വരികയാണെങ്കിലും ഇളകരുത്. ഇത് അവസാനത്തെ അവസ്ഥയാണ്. മായ വളരെ ബലവാനായി യുദ്ധം ചെയ്യും. പേടിക്കുന്ന ആടായി മാറിയാല് അത് പെട്ടെന്ന് തന്നെ വീഴ്ത്തും. ഭയക്കരുത്. വൈദ്യന് പറയുമല്ലോ ആദ്യം എല്ലാ രോഗങ്ങളും പുറത്തേക്ക് വരും. മായയുടെ കൊടുങ്കാറ്റും വളരെ വരും. എപ്പോഴാണോ നിങ്ങള് ഉറച്ചവരാകുന്നത് അപ്പോള് മായയുടെ ശക്തി കുറയും. മനസ്സിലാക്കും ഇനി ഇവര് ഇളകും എന്ന് തോന്നുന്നില്ല. ബാബ വന്ന് കല്ലുബുദ്ധികളെ പവിഴബുദ്ധികളാക്കുകയാണ്. ഇത് വളരെ രമണീകമായ കാര്യങ്ങളാണ്. ഭാരതത്തിന്റെ പ്രാചീന രാജയോഗം എന്നാണ് പാടപ്പെട്ടിരിക്കുന്നത്. ഇത് നിങ്ങള്ക്കറിയാം. ശരി-\nവളരെക്കാലത്തെ വേര്പാടിന് ശേഷം കളഞ്ഞ് പോയി തിരികെ കിട്ടിയ കുട്ടികളെ പ്രതി മാതാവും പിതാവുമായ ബാപ്ദാദയുടെ സ്നേഹ സ്മരണയും സുപ്രഭാതവും. ആത്മീയ അച്ഛന്റെ ആത്മീയ കുട്ടികള്ക്ക് നമസ്ക്കാരം.\n1) അശരീരി ആയി ബാബയെ ഓര്മ്മിക്കണം. സ്വധര്മ്മത്തില് സ്ഥിതി ചെയ്യുന്നതിനുള്ള അഭ്യാസം ചെയ്യണം. ജ്ഞാനത്തിന്റെ നൃത്തം ചെയ്യുകയും ചെയ്യിപ്പിക്കുകയും വേണം.\n2) മായയുടെ കൊടുങ്കാറ്റുകളില് ഇളകരുത്. ഭയക്കരുത്. ഉറച്ചവരായി മാറി മായ പ്രവേശിക്കുന്നത് ഇല്ലാതാക്കണം.\nബാബയ്ക്ക് തന്റെ സര്വ്വ ഉത്തരവാദിത്വങ്ങളും നല്കി സേവനത്തിന്റെ കളി കളിക്കുന്ന മാസ്റ്റര് സര്വ്വശക്തിമാനായി ഭവിക്കൂ\nഏതൊരു കാര്യം ചെയ്തും സദാ സ്മൃതി ഉണ്ടായിരിക്കണം സര്വ്വശക്തിമാനായ ബാബ എന്റെ കൂട്ടുകാരാണ്, ഞാന് മാസ്റ്റര് സര്വ്വശക്തിമാനാണ് അപ്പോള് യാതൊരു ഭാരവും ഉണ്ടായിരിക്കില്ല. എപ്പോള് എന്റെ ഉത്തരവാദിത്വമെന്ന് മനസ്സിലാക്കുന്നോ അപ്പോള് ശിരസ്സ് ഭാരമുള്ളതാകുന്നു അതുകൊണ്ട് ബ്രാഹ്മണ ജീവിതത്തില് തന്റെ സര്വ്വ ഉത്തരവാദിത്വങ്ങളും ബാബയ്ക്ക് നല്കൂ അപ്പോള് സേവനം ഒരു കളിയായി അനുഭവപ്പെടും. എത്രതന്നെ ചിന്തിക്കേണ്ട കാര്യമാകട്ടെ, ശ്രദ്ധ നല്കേണ്ട കാര്യമാകട്ടെ എന്നാല് മാസ്റ്റര് സര്വ്വശക്തിമാന്റെ വരദാനത്തിന്റെ സ്മൃതിയിലൂടെ അക്ഷീണരായിരിക്കും.\nമുരളീധരന്റെ മുരളിയില് ദേഹത്തിന്റെ ബോധത്തെ മറന്ന്, സന്തോഷത്തിന്റെ ഊഞ്ഞാലില് ആടുന്നവര് തന്നെയാണ് സത്യമായ ഗോപ ഗോപികമാര്.


ദയാവധത്തിലൂടെ മനുഷ്യന്റെ പ്രത്യാശ മരണപ്പെടുന്നു: ഫ്രാൻസിസ് പാപ്പ | Catholic Church News Malayalam\nHome News ദയാവധത്തിലൂടെ മനുഷ്യന്റെ പ്രത്യാശ മരണപ്പെടുന്നു: ഫ്രാൻസിസ് പാപ്പ\nദയാവധം ഒരു വ്യക്തിയെ അവൻ്റെ വേദനയിൽ നിന്നും സ്വതന്ത്രമാക്കുന്ന ഒന്നല്ല. അത് യഥാർത്ഥത്തിൽ മനുഷ്യന്റെ പ്രത്യാശയെ തകർത്തു കളയുന്നുവെന്ന് ഫ്രാൻസിസ് പാപ്പ. സെപ്റ്റംബർ രണ്ടാം തീയതി ഓങ്കോളജി (ക്യാൻസർ രോഗത്തെ സംബന്ധിച്ച് പഠിക്കുന്ന) അസോസിയേഷനുമായി സംസാരിക്കുകയായിരുന്നു അദ്ദേഹം.\nദയാവധം നിയമപരമായി അംഗീകരിച്ചിട്ടുള്ള നിരവധി രാജ്യങ്ങളുണ്ട്. അത് വളരെ തെറ്റായ നടപടിയാണ്. ഭാഗികമായി മാത്രമാണ് നാം ആ വ്യക്തികളുടെ സ്വാതന്ത്രത്തെ മാനിക്കുന്നത് – മാർപാപ്പ കൂട്ടിച്ചേർത്തു. വൈദ്യശാസ്ത്രപരമായി നോക്കുമ്പോൾ ഈ രോഗികൾ പ്രതീക്ഷ നഷ്ടപ്പെട്ടവരും കഠിനവേദന സഹിക്കുന്നവരും ഉപയോഗശൂന്യരും ഒക്കെയാകാം. എന്തൊക്കെ കാരണങ്ങളുണ്ടായാലും അവർക്കു വേണ്ടി നാം മരണം തിരഞ്ഞെടുക്കുമ്പോൾ അത് ജീവിതത്തോടുള്ള അവരുടെ പ്രതീക്ഷ നഷ്ടപ്പെടുത്തുകയും ബന്ധങ്ങൾ അറുത്തുമാറ്റുകയുമാണ് ചെയ്യുന്നത്. ഒരു രോഗിയെ പാലിയേറ്റീവ് കെയറിലോ ആശുപത്രിയിലോ പരിചരിക്കുമ്പോൾ നാം ഓരോ വ്യക്തിയുടെയും വ്യക്തിത്വത്തെയാണ് അതിലൂടെ മാനിക്കുന്നത്.\nവൈദ്യശാസ്ത്ര മേഖലയിൽ ജോലി ചെയ്യുന്നവർക്ക് മാർപാപ്പ എല്ലാവിധ ആശംസകളും നേർന്നു. ബുദ്ധിമുട്ടുകളും സഹനങ്ങളും ഉണ്ടായാലും ധൈര്യത്തോടെ മുൻപോട്ടു പോകണമെന്നും മാർപാപ്പ ഓർമ്മിപ്പിച്ചു.


ടോൾ ബൂത്തിലെ വനിതാ ജീവനക്കാരിക്ക് ക്രൂരമർദ്ദനം; യുവാവിനെതിരെ കേസ്- വീഡിയോ\nGurugram, First Published 21, Jun 2019, 2:33 PM IST\nകാറിൽ നിന്നിറങ്ങിയ യുവാവ് ജനാലയിലൂടെ ജീവനക്കാരിയുടെ കൈ പിടിച്ച് പുറത്തേക്ക് വലിക്കുകയും മൂക്കിനിടിക്കുകയുമായിരുന്നു.\nദില്ലി: പണം നൽകാതെ പോകാൻ ശ്രമിച്ച യുവാവിനെ ചോദ്യം ചെയ്ത ടോൾ ബൂത്തിലെ വനിതാ ജീവനക്കാരിക്ക് ക്രൂരമർദ്ദനം. കാറിൽ നിന്നിറങ്ങിയ യുവാവ് ജനാലയിലൂടെ ജീവനക്കാരിയുടെ കൈ പിടിച്ച് പുറത്തേക്ക് വലിക്കുകയും മൂക്കിനിടിക്കുകയുമായിരുന്നു. ജീവനക്കാരിയെ ആക്രമിക്കുന്ന യുവാവിന്‍റെ ദൃ‍ശ്യങ്ങൾ സിസിടിവിയിൽ പതിഞ്ഞിട്ടുണ്ട്. ഹരിയാനയിലെ ഖർക്കി ദൗല നഗരത്തിലെ ടോൾ പ്ലാസയിലാണ് സംഭവം.\nജീവനക്കാരിയെ മർദ്ദിക്കുന്നതിൽനിന്ന് യുവാവിനെ പിടിച്ച് മാറ്റാൻ ശ്രമിക്കുന്ന മറ്റ് യാത്രക്കാരെ വീഡിയോയിൽ കാണാം. ആക്രമണത്തിൽ മൂക്കിന് സാരമായി പരിക്കേറ്റ യുവതിയെ ആശുപത്രിയിൽ പ്രവേശിപ്പിച്ചു. ആക്രമണത്തിന് ശേഷം പ്ലാസയിൽനിന്ന് ഓടി രക്ഷപ്പെട്ട പ്രതിക്കായുള്ള തിരച്ചിൽ ശക്തമാക്കിയതായി പൊലീസ് പറഞ്ഞു. പ്രതിക്കെതിരെ പൊലീസ് കേസെടുത്തിട്ടുണ്ട്.\nഖർക്കി ദൗലയിലെ ടോൾ പ്ലാസയിൽ ഇതിന് മുമ്പും ജീവനക്കാർക്കെതിരെ ഇത്തരത്തിലുള്ള ആക്രമണം റിപ്പോർ‍ട്ട് ചെയ്തിട്ടുണ്ട്. 2017 നവംബറിൽ ടോൾ ബൂത്തിലെ ജീവനക്കാരിയെ പീഡിപ്പിച്ച കേസിൽ മൂന്ന് പേരെ പൊലീസ് അറസ്റ്റ് ചെയ്തിരുന്നു. പണം നൽകാതെ പോകാൻ ശ്രമിച്ചതിനെ തുടർന്ന് ചോദ്യം ചെയ്തപ്പോഴായിരുന്നു യുവതിയെ പ്രതികൾ ചേർന്ന് പീഡിപ്പിച്ചത്. കഴിഞ്ഞ മാസം, ഇതേ ടോൾ ബൂത്തിലെ വനിതാ ജീവനക്കാരിയെ കുറച്ച് യുവാക്കൾ ചേർന്ന് ആക്രമിച്ചിരുന്നു.\nLast Updated 21, Jun 2019, 2:46 PM IST


ലാലേട്ടനെ വെല്ലാന് മമ്മൂക്ക -\nMay 11, 2017 Film News DeskComment(0)\nഅതെ, ലാലേട്ടനെ വെല്ലാന് മമ്മൂക്കയെത്തിക്കഴിഞ്ഞു. ബോക്സ്‌ഓഫീസില് ചരിത്രം സൃഷ്ടിച്ച മോഹന്‍ലാലിന്റെ പുലിമുരുകന് ശേഷം മമ്മൂട്ടിയുടെ പുത്തന് ചിത്രമെത്തുന്നു. രാജാധിരാജയ്ക്ക് ശേഷം മമ്മൂട്ടിയെ നായകനാക്കി അജയ് വാസുദേവ് ഒരുക്കുന്ന ചിത്രമാണ് പുലിമുരുകനെ കടത്തിവെട്ടാനിരിക്കുന്നത്.\nപ്രശസ്ത തിരക്കഥാകൃത്ത് ഉദയകൃഷ്ണ രചന നിര്‍വ്വഹിക്കുന്ന ചിത്രത്തിന്റെ ചിത്രീകരണം കൊല്ലം ഫാത്തിമ മാതാ കോളേജില് പുരോഗമിക്കുകയാണ്. ഫാത്തിമ മാതാ കോളേജാണ് ചിത്രത്തിന്റെ പ്രധാന ലൊക്കേഷന്. കോളേജ് പ്രൊഫസറായി സ്റ്റൈലിഷ് ലുക്കിലാണ് ചിത്രത്തില് മമ്മൂട്ടിയെത്തുന്നത്. എഡ്വേര്‍ഡ് ലിവിംഗ്സ്റ്റണ് എന്ന എഡ്ഡി എന്ന കഥാപാത്രമാണ് മമ്മൂട്ടിയ്ക്ക് ചിത്രത്തില്. എഡ്ഡി ഇംഗ്ലീഷ് പ്രൊഫസറാണ്.\nക്യാമ്ബസ് പശ്ചാത്തലമായി ഒരുക്കുന്ന ചിത്രമാണിത്. കുഴപ്പക്കാരായ വിദ്യാര്‍ത്ഥികള് പഠിക്കുന്ന കോളേജില് അതിലേറെ കുഴപ്പക്കാരനായ പ്രൊഫസര് എത്തുമ്ബോള് ഉണ്ടാകുന്ന സംഭവങ്ങളാണ് ചിത്ര പശ്ചാത്തലം. ഇതേ കോളേജിലെ പൂര്‍വ്വ വിദ്യാര്‍ത്ഥി കൂടിയായിരുന്നതിനാലാണ് എഡ്ഡിയെ പ്രിന്‍സിപ്പല് കോളേജിലെ ഇംഗ്ലീഷ് പ്രൊഫസറായി ക്ഷണിക്കുന്നത്. എഡ്ഡി പഠിച്ചിരുന്നപ്പോള് ആ കോളേജില് എഡ്ഡിയോളം പ്രശ്നക്കാരനായ മറ്റൊരു വിദ്യാര്‍ത്ഥി ഉണ്ടായിരുന്നില്ല.\nപൂനം ബജ്വയും ചിത്രത്തില് കോളേജ് പ്രൊഫസറായി എത്തുന്നു. ഐ.പി.എസ് ഉദ്യോഗസ്ഥയായി വരലക്ഷ്മിയും പൊലീസ് ഉദ്യാഗസ്ഥനായി ഉണ്ണി മുകുന്ദനും എത്തുന്നു. സന്തോഷ് പണ്ഡിറ്റും ചിത്രത്തില് മറ്റൊരു പ്രധാന കഥാപാത്രത്തെ അവതരിപ്പിക്കുന്നു. മഹിമ നമ്ബ്യാര്, മുകേഷ്, ഗോകുല് സുരേഷ് ഗോപി, മഖ്ബൂല് സല്‍മാന്, ഗണേഷ് കുമാര്, കലാഭവന് ഷാജോണ്, ക്യാപ്റ്റന് രാജു, ശിവജി ഗുരുവായൂര്, സിജു ജോണ്, സുനില് സുഗദ, പാഷാണം ഷാജി, അര്‍ജുന്, ബിജു കുട്ടന്, അശ്വിന്, ദിവ്യദര്‍ശന്, ജോഗി, കൈലാഷ്, അജ്മല് നിയാസ് തുടങ്ങിയ താരങ്ങളും ചിത്രത്തില് അണിനിരക്കുന്നു.\nറോയല് സിനിമാസിന്റെ ബാനറില് മുന് പ്രവാസിയായ സി.എച്ച്.മുഹമ്മദ് കോടികള് ചെലവിട്ട് നിര്‍മ്മിക്കുന്ന ബിഗ് ബഡ്ജറ്റ് ചിത്രമാണിത്. റോയല് സിനിമാസിന്റെ ആദ്യ ചിത്രം കൂടിയാണിത്. വിനോദ് ഇല്ലംപിള്ളി ഛായാഗ്രഹണവും നിര്‍വ്വഹിക്കും. ഓണം റിലീസായി ചിത്രം തിയേറ്ററുകളിലെത്തും.\nദീപികയും രണ്‍വീറും വിവാഹിതരാകുന്നു! ഷോപ്പിംഗ് തുടങ്ങി…\nMarch 24, 2018 Amruth MollyLive\nഗോസിപ്പ് കോളങ്ങളില് സ്ഥിരം നിറഞ്ഞ് നിന്ന പലതാരങ്ങളും വിവാഹിതരാകുന്നത് പതിവാണ്. കഴിഞ്ഞ വര്‍ഷം ബോളിവുഡ് സുന്ദരി അനുഷ്‌ക ശര്‍മ്മയും വിരാട് കോലിയും വിവാഹിതരായതും, കഴിഞ്ഞ ദിവസം തെന്നിന്ത്യന് നടി ശ്രിയ ശരണിന്റെ വിവാഹവുമെല്ലാം ആരാധകര് മുന്‍പെ പ്രവചിച്ചവയായിരുന്നു. ഇന്ത്യന് സിനിമാ ലോകം ഇനി പ്രതീക്ഷയോടെ കാത്തിരിക്കുന്ന മറ്റൊരു താരവിവാഹം കൂടിയുണ്ട്. ബോളിവുഡ് സുന്ദരി ദീപിക പദുക്കോണിന്റെയും നടന് രണ്‍വീര് സിംഗിന്റേതും. അടുത്ത് തന്നെ ഇരുവരും വിവാഹം കഴിക്കുന്നതായി വാര്‍ത്തകള് വ്യാപകമായി പ്രചരിക്കുകയാണ്. ഇപ്പോള് പുറത്ത് വരുന്ന റിപ്പോര്‍ട്ടുകള് […]\nഅനുഷ്കയുമായി ഡേറ്റിങ്ങിൽ!! എല്ലാം തുടങ്ങിവെച്ചത് നിങ്ങൾ.. പ്രണയത്തെ കുറിച്ച് പ്രഭാസ്\nDecember 18, 2018 Amruth MollyLive\nരൺവീർ സിങ്- ദീപിക പദുകോൺ എന്നിവരെ പോലെ ഗോസിപ്പ് കോളങ്ങളിലെ സ്ഥിര സാന്നിധ്യമായിരുന്നു അനുഷ്ക ഷെട്ടി-പ്രഭാസും. ഗോസിപ്പ് വാർത്തകൾ ശരിവെയ്ക്കും പോലെ ദീപികയും രൺവീറും ഒന്നായി. ഇനി എല്ലാവരുടേയും കണ്ണുകൾ ഈ താരങ്ങൾക്കു നേരെയാണ്. രാജമൗലി സംവിധാനം ചെയ്ത ബാഹുബലിയുടെ ആദ്യ ഭാഗത്തിനു ശേഷമാണ് പ്രഭാസ്- അനുഷ്ക പേരുകൾ ഗോസിപ്പ് കോളങ്ങളിൽ പ്രത്യക്ഷപ്പെടാൻ തുടങ്ങിയത്. പിന്നീട് രണ്ടാം ഭാഗവും കൂടി വന്നപ്പോൾ ഇവരുടെ പേര് സജീവ സാന്നിധ്യമാകുകയായിരുന്നു. ചിത്രം പുത്തിറങ്ങിയതിനു ശേഷം താരങ്ങൾ ഒരുമിച്ചോ അല്ലാതേയോ പൊതുവേദിയിൽ […]\nവിജയരാഘവന്റെ മരണ വാര്‍ത്ത


അലകള് സാക്ഷി: May 2011\nവികസനം എന്ന നാലക്ഷരത്തിന് ഒരു സമൂഹത്തിന്റെ മൊത്തം ഗതിയെ നിര്‍ണയിക്കാനുള്ള കരുത്തുണ്ട്. ഒരു ജനതയുടെ മുന്നോട്ടുപോക്കിനെക്കുറിച്ച മുഴുവന് പ്രത്യാശകളും ഉള്‍ക്കൊള്ളുന്ന വ്യവഹാരമാണ് വികസനം. മുതലാളിത്ത വ്യവസ്ഥക്കകത്ത് അറിവിന്റെ വമ്പിച്ച അധികാരം ഘനീഭവിക്കുന്ന ആശയമാണ് വികസനം. അതിന് മുതലാളിത്തത്തിനകത്ത് നിര്‍ണിതമായ അര്‍ഥങ്ങളുണ്ട്. അതിനെ എതിര്‍ക്കുന്നവരെ വികസന വിരുദ്ധരെന്ന അറിവധികാര പ്രയോഗം കൊണ്ട് സമൂഹത്തിന്റെ മുഖ്യധാരയില് നിന്ന് കുടിയൊഴിപ്പിക്കും. വികസനം എന്ന സങ്കല്‍പത്തിനു മുന്നില്, തലമുറകളായി പാര്‍ക്കുന്ന ആവാസവ്യവസ്ഥകള്‍ക്കകത്തുനിന്ന് നിങ്ങള് പറിച്ചെറിയപ്പെടാം. മലയും പാടവും പുഴയും സമനിരപ്പാക്കാനുള്ള ശേഷി ആ വാക്കിനുണ്ട്. ഫാഷിസ്റ്റ് ഭരണാധികാരികളുടെ മനുഷ്യവിരുദ്ധതകളെ വെള്ളപൂശാനുള്ള കഴിവ് വികസനമെന്ന വിഭാവനക്കുണ്ട്. നരേന്ദ്രമോഡി ഫാഷിസ്റ്റാണെങ്കിലും നമ്മുടെ വികസനത്തിന്റെ പ്രതീകമാണ്. ഒരുപാട് നിലവിളികളെ നിശ്ശബ്ദമാക്കാന് കഴിയുന്ന ഒരു പ്രയോഗമാണത്. ആധുനികയുഗം വികസനത്തിന്റെ യുഗം കൂടിയാണ്. ആധുനിക യുഗത്തെ സൃഷ്ടിച്ചത് വികസനം എന്ന പ്രത്യയശാസ്ത്രമാണ്. മുതലാളിത്തത്തിന് പര്യായമായി പറയാവുന്ന വാക്ക്. വികസിത രാഷ്ട്രം, വികസ്വരരാഷ്ട്രം, അവികസിത രാഷ്ട്രം എന്നതിന്റെ ശരിയായ വിവര്‍ത്തനം മുതലാളിത്തവത്കരിക്കപ്പെട്ട രാഷ്ട്രം, മുതലാളിത്തവത്കരിക്കപ്പെട്ടുകൊണ്ടിരിക്കുന്ന രാഷ്ട്രം, മുതലാളിത്തവത്കരിക്കപ്പെടാത്ത രാഷ്ട്രം എന്നാണ്. മുതലാളിത്തത്തില് സമൂഹങ്ങളുടെ തിരിച്ചറിയല് കാര്‍ഡാണ് വികസനം. മുതലാളിത്തത്തിന്റെ അച്ചുതണ്ടില് കറങ്ങുന്ന ലോകത്തെ സൃഷ്ടിച്ചത് വികസനമെന്ന ആശയാവലിയാണ്. മുതലാളിത്തത്തിന്റെ കോളനിയാത്രകള് എന്നും ന്യായീകരിക്കപ്പെട്ടത് വികസനം എന്ന ആദര്‍ശത്തിന്റെ പേരിലാണ്. മുസ്‌ലിം സ്ത്രീയെ വിമോചിപ്പിക്കാനാണ് ഒബാമ അഫ്ഗാനില് സ്വന്തം പട്ടാളത്തെ തീറ്റിപ്പോറ്റുന്നത്.\nമറുഭാഗത്ത് അല്ല, അതേ ഭാഗത്ത് കാലാവസ്ഥാ വ്യതിയാനം മുതല് ആവര്‍ത്തിക്കപ്പെടുന്ന സൂനാമികള് വരെ ഈ വികസനത്തിന്റെ സംഭാവനകളാണ്. റാഷല് ഗരോഡിയുടെ ഭാഷയില് 'ജീവിക്കാന് കാരണമില്ലാത്തത് കൊണ്ട് ആത്മഹത്യ ചെയ്യുന്ന പാശ്ചാത്യ ഭൗതിക സമൂഹത്തെ' നിര്‍മിച്ചത് ഈ വികസന സങ്കല്‍പമാണ്.\nപാവപ്പെട്ടവനെ കുടിയൊഴിപ്പിക്കുന്ന, കീഴടക്കലിന്റെ പടയോട്ടങ്ങള്‍ക്ക് ന്യായമൊരുക്കുന്ന, പണക്കാരനെ പ്രബലനും പാവപ്പെട്ടവനെ അധമനുമാക്കുന്ന, പ്രകൃതിയെ കാര്‍ന്നുതിന്നുന്ന വികസനം എന്ന ജ്ഞാനാധികാരത്തെ അപനിര്‍മിച്ചും പുനര്‍നിര്‍മിച്ചും മാത്രമേ യഥാര്‍ഥ മനുഷ്യനും പ്രകൃതിക്കും നിലനില്‍ക്കാനും മുന്നോട്ടു പോകാനും കഴിയൂ. സമരത്തിനപ്പുറം, ആശയപരമായ മുതലാളിത്തത്തിന്റെ മേല്‍ക്കോയ്മയെ തകര്‍ത്തു മാത്രമേ മനുഷ്യന്റെ കൊടി ഇനി ഉയര്‍ത്താനാവൂ.\nവികസനം എന്ന സങ്കല്‍പത്തിന്റെ ഗുണപരമായ വശം, അത് നിശ്ചലതയെ നിരാകരിക്കുന്നു എന്നതാണ്. ആ പദം മുന്നോട്ടുപോക്കിനെക്കുറിച്ച പ്രത്യാശയാണ് വിനിമയം ചെയ്യുന്നത്. മുതലാളിത്തത്തിന് എതിര് പറയുമ്പോഴും സമൂഹത്തിന്റെ മുന്നോട്ടുപോക്കിനെ നിരാകരിക്കാനാവില്ല. മുതലാളിത്തത്തെ മറികടക്കാനുള്ള വഴി അതിന്റെ രചനാത്മകതയെ പ്രതിരോധ പ്രവര്‍ത്തകര് സ്വാംശീകരിക്കുക എന്നതാണ്. മുതലാളിത്തത്തിനെതിരെ പ്രക്ഷോഭം നടത്തുന്നവര്‍ക്ക് സമരത്തിന്റെ ഭാഷയില് മാത്രമല്ല, വികസനത്തിന്റെ ഭാഷയിലും സംസാരിക്കാന് സാധിക്കേണ്ടതുണ്ട്. അങ്ങനെ വികസനമെന്ന ജ്ഞാനാധികാരത്തെ അട്ടിമറിക്കാന് കഴിയണം. ജ്ഞാനത്തിന്റെ ബുള്‍ഡോസറാണ് സാമാന്യ ജനത്തിനും പ്രകൃതിക്കുമെതിരെ ആദ്യമായി പ്രയോഗിക്കപ്പെടുന്നത്. അതിനെ തടഞ്ഞുനിര്‍ത്താന് സമരത്തെ ജ്ഞാനത്തിന്റെ മണ്ഡലത്തിലേക്ക് വികസിപ്പിക്കേണ്ടതുണ്ട്. ഇരകളുടെ അനുഭവങ്ങളെ അറിവുകളാക്കി മാറ്റേണ്ടതുണ്ട്. അനുഭവങ്ങളെ അറിവുകളാക്കി മൊഴിമാറ്റം ചെയ്യുന്ന പ്രക്രിയക്ക് സമരസമൂഹം നേതൃത്വം നല്‍കണം. ഇപ്പോള് അറിവ് മുതലാളിത്തത്തിനും അനുഭവം ഇരക്കുമാണ്.\nസോളിഡാരിറ്റി ഒരു സംഘടന എന്ന നിലയില് പിറന്നു വീണതുതന്നെ വികസന സംവാദത്തിനകത്താണ്. കേരളത്തിലെ വികസനത്തിന്റെ പ്രതിപക്ഷം നയിക്കുന്ന അതിജീവന സമരങ്ങളുടെ തോഴനും തേരാളിയുമായാണ് അത് തുടക്കം മുതലേ മുന്നോട്ടുപോയത്. 2004-ല് പാലക്കാട്ട് വെച്ച് നടന്ന അതിന്റെ പ്രഥമ സംസ്ഥാന സമ്മേളനം കൈമാറിയ സന്ദേശം 'മണ്ണിനും മനുഷ്യനും വേണ്ടി വികസനത്തിന് ഒരു തിരുത്ത്' എന്നതായിരുന്നു. കേരളത്തിന് വേണ്ടാത്ത വികസനത്തിനെതിരെ അത് ഒരുപാട് സംസാരിച്ചിട്ടുണ്ട്. സമരങ്ങള് വെറും സമരം മാത്രമല്ല, അത് വികസനത്തെക്കുറിച്ച പ്രതികാഴ്ചപ്പാട് കൂടിയാണ്.\nവികസനം എന്ന പരികല്‍പനയെ മുതലാളിത്തത്തിന്റെ അച്ചുകൂടത്തില് നിന്ന് മോചിപ്പിക്കേണ്ടതുണ്ട്. കാരണം ആ വാക്ക് ഒരു നാടിന്റെ വളര്‍ച്ചയെക്കുറിച്ച സ്വപ്നങ്ങളെ പ്രതിനിധീകരിക്കുന്നുണ്ട്. അവരുടെ ഭാവിയെ നിശ്ചയിക്കുന്നുണ്ട്. ജനങ്ങളുടെ യഥാര്‍ഥവും ആരോഗ്യകരവുമായ സ്വപ്നങ്ങളെ വരക്കാനുള്ള കാന്‍വാസായി അതിനെ പുതുക്കിപ്പണിയണം. അത്തരമൊരു ശ്രമമാണ് മാര്‍ച്ച് 11-13 തീയതികളില് എറണാകുളത്ത് വെച്ച് സോളിഡാരിറ്റി സംഘടിപ്പിച്ച പുതിയകേരളം വികസന ഫോറവും ജനപക്ഷ വികസന സമ്മേളനവും. മൂന്ന് ദിവസം സമരങ്ങളെ, മുതലാളിത്തത്തിനെതിരായ വിമര്‍ശനങ്ങളെ വികസനത്തിന്റെ ഭാഷയിലേക്ക് പരിഭാഷപ്പെടുത്തുകയായിരുന്നു. കേരളത്തിനെന്തുവേണ്ട എന്നായിരുന്നു സോളിഡാരിറ്റി ഇതുവരെ പറഞ്ഞതെങ്കില് കേരളത്തിന് യഥാര്‍ഥത്തില് എന്താണ് വേണ്ടതെന്ന് വിശദമായി പറയാനാണ് വികസന ഫോറം ശ്രമിച്ചത്.\nഅതിവേഗം ബഹുദൂരം വികസിക്കുന്ന മുതലാളിത്തത്തെ പിടിച്ചുകെട്ടുക എന്നതുതന്നെ വലിയ ഒരു നൈതിക പ്രവര്‍ത്തനമാണ്. പക്ഷേ, അതുകൊണ്ട് മാത്രം മുതലാളിത്തത്തെ തോല്‍പിക്കാനാവില്ല. വികസനം അഥവാ വളര്‍ച്ച എന്ന ഊര്‍ജം മുതലാളിത്തത്തിന്റെ അതിജീവനശേഷിയുടെ വലിയ ഒരു കാരണമാണ്. എത്ര വിനാശകരമാണെങ്കിലും അത് മുന്നോട്ടുപോക്കിനെ പ്രതിനിധീകരിക്കുന്നു. മുതലാളിത്തത്തെ ചെറുക്കുന്നവര്‍ക്ക് എങ്ങനെ മുന്നോട്ടു പോവരുത് എന്നതിനപ്പുറം എങ്ങനെ മുന്നോട്ടുപോവണം എന്നു പറയാനുള്ള ബാധ്യത കൂടിയുണ്ട്. അപ്പോഴാണ് ഇപ്പോള് മുതലാളിത്തത്തിന്റെ കൈയിലുള്ള സമൂഹഗാത്രത്തിന്റെ മൂക്കുകയര് അതിനെ പ്രതിരോധിക്കുന്നവരുടെ കൈകളില് വന്നുചേരുക.\nസോളിഡാരിറ്റി വികസനഫോറത്തിന്റെ ഏറ്റവും വലിയ സവിശേഷത നമ്മുടെ വികസന വ്യവഹാരങ്ങളില് ഇടം ലഭിക്കാത്ത നിരവധി വിഷയങ്ങളെ അത് വികസന വ്യവഹാരത്തിനകത്തേക്ക് കൊണ്ടുവന്നു എന്നതാണ്. വികസനത്തെ ഒരു സമൂഹത്തിന്റെ എല്ലാ നല്ല സ്വപ്നങ്ങളെയും ഉള്‍ക്കൊള്ളുന്ന വാക്കാക്കി വികസിപ്പിച്ചു എന്നതാണ്.\nകേരള വികസനമോഡലിന്റെ അപരമായി പോലും വികസന ചര്‍ച്ചയില് ഇതുവരെ മലബാര് കടന്നുവന്നിട്ടില്ല. എന്നാല് മലബാറിനോടുള്ള വിവേചനത്തിന്റെ ഞെട്ടിക്കുന്ന കണക്കുകളാണ് വികസന ഫോറം ചര്‍ച്ചക്കെടുത്തത്. മലയാള മാനക ഭാഷയുടെ രൂപീകരണത്തില് പോലും മലബാറിന്റെ ഉപഭാഷകള്, ഭാഷാ ഭേദങ്ങള് എങ്ങനെയാണ് പുറംതള്ളപ്പെട്ടത് എന്ന് ഫോറം വിശദമാക്കി. സംവരണം വികസനത്തിന്റെ വിലങ്ങുതടിയായാണ് മനസ്സിലാക്കപ്പെടുന്നത്. സവര്‍ണ പൊതുബോധം വികസനത്തെക്കുറിച്ചും മെറിറ്റിനെക്കുറിച്ചും സൃഷ്ടിച്ച അന്ധവിശ്വാസമായിരുന്നു അത്. കേരള വികസനവും സംവരണവും എന്ന വിഷയം ചരിത്രത്തിലാദ്യമായി ഫോറം ചര്‍ച്ചക്കെടുത്തു. ലിംഗ പ്രശ്‌നങ്ങള് നമുക്ക് വികസന പ്രശ്‌നമാണ്. സംവരണ പ്രശ്‌നങ്ങള് വികസന വിഷയങ്ങളേയല്ല.\nമാനവിക വികസനത്തില് ഒരു സമൂഹത്തിന്റെ മനുഷ്യാവകാശ സംരക്ഷണത്തിന്റെ തോത് ഒരു സൂചകമായി പരിഗണിക്കപ്പെടണമെന്ന നവീനാശയവും അതിന്റെ അടിസ്ഥാനത്തില് കേരളത്തെക്കുറിച്ച വിലയിരുത്തലും മാനവിക വികസന ചര്‍ച്ചയില് നടന്നു. വികസനത്തെ ഇങ്ങനെ നോക്കിക്കണ്ടാല് നരേന്ദ്രമോഡി വികസനത്തിന്റെ ഉടല് രൂപമാവില്ല. വിദ്യാഭ്യാസത്തെക്കുറിച്ച് ഗാന്ധിജി പറഞ്ഞ പോലെ ഒരു സമൂഹത്തിന്റെ സര്‍വതോന്മുഖമായ വളര്‍ച്ചയായിരിക്കണം വികസനം. കേരളത്തിലെ മുസ്‌ലിം സ്ത്രീ വികസന വിശകലനങ്ങളിലെ അപരമായി മാറുന്നതിന്റെ കാരണവും മുസ്‌ലിം സ്ത്രീകളുടെ യഥാര്‍ഥമായ പ്രശ്‌നങ്ങളും പ്രതിവിധികളും ഫോറം ചര്‍ച്ചക്കെടുത്തു. മാറേണ്ടത് മുസ്‌ലിം സ്ത്രീ മാത്രമല്ല, മുസ്‌ലിം സ്ത്രീയെക്കുറിച്ച പൊതു സമൂഹത്തിന്റെ ശാഠ്യങ്ങള് കൂടിയാണ്. അടിസ്ഥാന സൗകര്യ വികസനത്തിന് വേറിട്ട വഴികള് നിര്‍ദേശിച്ചു. എന്താണ് വികസനമെന്ന ചോദ്യം ഫോറം ഉറക്കെ ഉറക്കെ ചോദിച്ചുകൊണ്ടിരുന്നു. ജി.ഡി.പി വളര്‍ച്ച സമം വികസനം എന്ന സൂത്രവാക്യത്തെ, മുഖ്യധാരാ വികസന വ്യവഹാരത്തിന്റെ താക്കോല് വാക്കിനെ അത് യുക്തിഭദ്രമായി ഖണ്ഡിച്ചു.\nവരവ് വെക്കപ്പെടാത്ത ഒരുപാട് കര്‍മശേഷികള് നമ്മുടെ വികസന ചര്‍ച്ചക്ക് പുറത്തുണ്ട്. കുടുംബത്തെയും ജനകീയ ആരോഗ്യ പ്രവര്‍ത്തനത്തെയുമെല്ലാം വികസന വ്യവഹാരത്തിനകത്ത് ദൃശ്യവത്കരിക്കാന് ഫോറം ശ്രമിച്ചു. വികസനം അദൃശ്യമാക്കിയവരെ വികസനത്തിനകത്തുതന്നെ ദൃശ്യമാക്കുക എന്നതായിരുന്നു ഫോറം നിര്‍വഹിച്ച ദൗത്യം.\nസമരപക്ഷത്തിന് പ്രതിപക്ഷമാവാനുള്ള ശേഷി മാത്രമല്ല ഭരണപക്ഷമാവാനുള്ള പ്രാപ്തിയുമുണ്ടെന്ന് തെളിയിക്കുന്നതായിരുന്നു വികസന ഫോറം. ഓരോ സമരവും ഒരു സ്‌കൂളാണ്. അല്ലെങ്കില് സര്‍വകലാശാലയാണ്. അത് ഉല്‍പാദിപ്പിക്കുന്ന അറിവുകളെ ഓരോ രംഗത്തും അത് മുന്നോട്ടുവെച്ചു. വികസനാനന്തര ലോകത്തിന്റെ വികസന കാഴ്ചപ്പാടുകളും മതേതരാനന്തര കാലത്തിന്റെ മത രാഷ്ട്രീയ കാഴ്ചപ്പാടുകളുമായിരുന്നു ഫോറവും സമ്മേളനവും പൊതുസമൂഹത്തോട് പങ്കുവെച്ചത്. അപ്പോള് സോളിഡാരിറ്റി ഒരു സംഘടന മാത്രമല്ല, ഒരു വിദ്യാലയം കൂടിയാണ്. പ്രതിജ്ഞാനത്തെയും ജ്ഞാനിമത്തെയും (വിജ്ഞാനത്തിന്റെ ചട്ടക്കൂട്, അടിസ്ഥാന കാഴ്ചപ്പാട്) ഉല്‍പാദിപ്പിച്ച് വിതരണം ചെയ്യുന്ന കലാശാല. കേരളത്തിന്റെ വളര്‍ച്ചയുടെ സമഗ്രമായ ഉത്തരവാദിത്വമാണ് പരിപാടിയിലൂടെ സോളിഡാരിറ്റി കേരളത്തിലെ പൗരസമൂഹത്തിനു വേണ്ടി ഏറ്റെടുത്തത്. കേരളത്തിലെ ഇസ്‌ലാമിക സമൂഹിക മുന്നേറ്റങ്ങളുടെ ചരിത്രത്തില് കേരളീയ സമൂഹത്തെക്കുറിച്ച സര്‍വതല സ്പര്‍ശിയും ഉത്തരവാദിത്വപൂര്‍ണവുമായ കാല്‍വെപ്പാണ് വികസന ഫോറം. കേരളത്തെ ഭൗതികമായും സാംസ്‌കാരികമായും മുന്നോട്ടു നയിക്കാനുള്ള ചുമതല പഠനപൂര്‍വം അത് ഏറ്റെടുക്കുകയാണ്. കേരള വികസന ചര്‍ച്ച ഇനി മുതല് ഇത്രമേല് നൈതികമായിരിക്കും. കേരളത്തെക്കുറിച്ച എല്ലാം സോളിഡാരിറ്റിയുടെ പ്രധാന വിഷയങ്ങളാണ്. സമൂഹത്തിന്റെ ഏതെങ്കിലും ഇടങ്ങളില് ഒതുങ്ങിനിന്ന് പ്രവര്‍ത്തിക്കാനല്ല അത് ശ്രദ്ധിക്കുന്നത്. മൗലികാശയത്തില് നിന്ന് അതിന്റെ പ്രയോഗതലത്തിലേക്കുള്ള ഇസ്‌ലാമിക പ്രസ്ഥാനത്തിന്റെ വളര്‍ച്ചയുടെ വഴിയിലെ നാഴികക്കല്ലായിരിക്കും പുതിയ കേരളം വികസന ഫോറവും വികസന സമ്മേളനവും. സമരത്തിലും രാഷ്ട്രീയത്തിലും സേവന രംഗത്തും മാത്രമല്ല, വൈജ്ഞാനിക രംഗത്തും അതിന് നിരവധി സുഹൃത്തുക്കള് ഉണ്ടെന്ന് തെളിയിച്ച പരിപാടിയായിരുന്നു അത്.\nഇസ്‌ലാമിക പ്രസ്ഥാനത്തിന്റെ ബഹുസ്വര പരിപാലനശേഷിയെ അടിവരയിട്ട് തെളിയിച്ച പരിപാടി കൂടിയായിരുന്നു അത്. വിശ്വാസികളും അവിശ്വാസികളും പലതരം വിശ്വാസികളും സ്ത്രീകളും പുരുഷന്മാരും എല്ലാം പങ്കുചേര്‍ന്ന വൈജ്ഞാനിക സംഗമമായിരുന്നു വികസന ഫോറം. പ്രതിരോധത്തിന്റെയും സമന്വയത്തിന്റെയും കലയും സംഗീതവും പരിപാടികളുടെ സൗന്ദര്യത്തിന് ഏറെ മാറ്റുകൂട്ടി.\nടി മുഹമ്മദ് വേളം\nസൃഷ്ടി തിരൂര്‍ക്കാരന് at 9:54 PM2അഭിപ്രായങ്ങൾ: Links to this post\nLabels: ചില നല്ല വായനകള്, പലവക, പ്രതികരണം, രാഷ്ട്രീയം, സംവാദം, സാമൂഹികം


പെന്‍ഷന് പ്രായം 56 : യുവജന പ്രതിഷേധമിരമ്പി | Madhyamam\nHomechevron_rightHot Wheelschevron_rightപെന്‍ഷന് പ്രായം 56 :...\ndate_range 20 March 2012 10:33 AM GMT\nപെന്‍ഷന് പ്രായം 56 : യുവജന പ്രതിഷേധമിരമ്പി\nതൃശൂ൪: സംസ്ഥാനത്ത് പെൻഷൻ പ്രായം ഉയ൪ത്തുമെന്ന ബജറ്റ് പ്രഖ്യാപനത്തിൽ പ്രതിഷേധിച്ച് ഡി.വൈ.എഫ്.ഐ, എ.ഐ.വൈ.എഫ് പ്രവ൪ത്തക൪ തൃശൂരിൽ വ്യത്യസ്ത പ്രതിഷേധ സമരങ്ങൾ നടത്തി. ഭരണാനുകൂല ജീവനക്കാരുടെ വിവിധ സംഘടനകൾ ധനമന്ത്രിക്ക് പിന്തുണയ൪പ്പിച്ച് ആഹ്ളാദ പ്രകടനം നടത്തിയപ്പോൾ പ്രതിഷേധക്കുറിപ്പിറക്കിയ കെ.എസ്.യു നേതാക്കൾ എസ്.എഫ്.ഐയെ യോജിച്ച പ്രക്ഷോഭത്തിന് ക്ഷണിച്ചു.\nഡി.വൈ.എഫ്.ഐ പ്രവ൪ത്തക൪ ചെമ്പൂക്കാവ് മിനി സിവിൽ സ്റ്റേഷനിലേക്ക് നടത്തിയ മാ൪ച്ച് അക്രമാസക്തമായി. സമരക്കാ൪ താലൂക്കോഫിസിൻെറ ജനൽ ചില്ലുകൾ എറിഞ്ഞുടച്ചു. സിറ്റി പൊലീസ് അസി.കമീഷണറുടെ നേതൃത്വത്തിൽ വൻ പൊലീസ് സന്നാഹം സ്ഥലത്ത് നിലയുറപ്പിച്ചിരുന്നു. രാമനിലയം, സാഹിത്യ അക്കാദമി എന്നിവയുടെ കവാടങ്ങൾക്കരികിൽ റോഡ് അടച്ച് ബാരിക്കേഡ് വെച്ചാണ് പൊലീസ് സമരക്കാരെ നേരിട്ടത്. ഇത് മണിക്കൂറോളം വാഹനഗതാഗതം തടസ്സപ്പെടുത്തി. നാലിനുശേഷമാണ് സി.പി.എം ആസ്ഥാനത്തുനിന്ന് ഡി.വൈ.എഫ്.ഐ പ്രവ൪ത്തക൪ താലൂക്കോഫിസിലേക്ക് പ്രകടനമായെത്തിയത്. പൊലീസും സമരക്കാരും തമ്മിൽ ഉന്തുംതള്ളുമുണ്ടായി. തുട൪ന്ന് ഒരുവിഭാഗം പ്രവ൪ത്തക൪ താലൂക്കോഫിസിലേക്ക് ഇരച്ചുകയറി. ഓഫിസ് സാമഗ്രികൾ തള്ളിമറിച്ചിട്ട് ഭീകരാന്തരീക്ഷം സൃഷ്ടിച്ച പ്രവ൪ത്തകരെ പൊലീസ് ഓഫിസിനകത്തിട്ട് മ൪ദിച്ചു. പത്തുപേ൪ക്ക് പരിക്കുണ്ട്. താലൂക്കോഫിസിനകത്ത് കുത്തിയിരിപ്പ് തുടങ്ങിയ സംഘത്തെ പൊലീസ് ബലം പ്രയോഗിച്ച് അറസ്റ്റ് ചെയ്തു.\nസംസ്ഥാന കമ്മിറ്റിയംഗം കെ.വി.സജുവിൻെറ നേതൃത്വത്തിൽ ഈസ്റ്റ് സ്റ്റേഷനിലേക്ക് മാ൪ച്ച് നടത്തി. സി.പി.എം തൃശൂ൪ ഏരിയാ സെക്രട്ടറി പി.കെ.ഷാജൻ, പ്രഫ.എം.മുരളീധരൻ എന്നിവ൪ പൊലീസ് ഉദ്യോഗസ്ഥരുമായി ച൪ച്ച നടത്തി. അറസ്റ്റിലായവരെ വിട്ടയക്കാമെന്നും പരിക്കേറ്റവരെ ആശുപത്രിയിൽ പ്രവേശിപ്പിക്കാമെന്നും പൊലീസ് ഉറപ്പുനൽകുംവരെ സ്റ്റേഷൻ ഉപരോധം തുട൪ന്നു.\nസി.പി.ഐ ജില്ലാ ആസ്ഥാനത്തുനിന്നാണ് എ.ഐ.വൈ.എഫുകാ൪ ധനമന്ത്രി കെ.എം.മാണിയുടെ കോലവുമായി പ്രകടനം ആരംഭിച്ചത്. നഗരം ചുറ്റിയ പ്രകടനം കോ൪പറേഷൻ ഓഫിസ് പരിസരത്തെത്തി കോലം കത്തിച്ചു. ജില്ലാ സെക്രട്ടറി കെ.കെ.ജോബി, പി.ആ൪.ഷിനോയ്, പി.ആ൪.വിശ്വംഭരൻ, റിയൽ ദേവസി എന്നിവ൪ നേതൃത്വം നൽകി.\nകെ.എസ്.യു സംസ്ഥാന സെക്രട്ടറി കെ.കെ.ലീഷ്മ, ജില്ലാ ജനറൽ സെക്രട്ടറിമാരായ പി.കെ.ശ്യാംകുമാ൪, മുഹമ്മദ് ഹാഷിം എന്നിവരാണ് പെൻഷൻ പ്രായം ഉയ൪ത്തിയ നടപടി പിൻവലിക്കണമെന്നാവശ്യപ്പെട്ട്്മുഖ്യമന്ത്രി ഉമ്മൻചാണ്ടിക്ക് ഫാക്സ് അയച്ചു.\nപെൻഷൻ പ്രായം ഉയ൪ത്തിയ നടപടി പിൻവലിച്ചില്ലെങ്കിൽ സമരത്തിന് നേതൃത്വം നൽകുമെന്ന് നാഷനലിസ്റ്റ് യൂത്ത് കോൺഗ്രസ് സംസ്ഥാന പ്രസിഡൻറ് സുഭാഷ് പുഞ്ചക്കോട്ടിലും ജനറൽ സെക്രട്ടറി അഡ്വ.കെ.എൻ.വിവേകാനന്ദനും പ്രസ്താവിച്ചു.\n് യുവമോ൪ച്ച പ്രവ൪ത്തക൪ മുഖ്യമന്ത്രിയുടെ കോലവുമായി നഗരത്തിൽ പ്രകടനം നടത്തി. കോ൪പറേഷൻ ഓഫിസ് പരിസരത്ത് കോലം കത്തിച്ചു. യുവമോ൪ച്ച സംസ്ഥാന വൈസ് പ്രസിഡൻറ് അഡ്വ.കെ.കെ.അനീഷ് ഉദ്ഘാടനം ചെയ്തു. ജില്ലാ പ്രസിഡൻറ് എ.പ്രമോദ് അധ്യക്ഷതവഹിച്ചു. എ.ആ൪.സുശാന്ത്, രഘുനാഥ് സി.മേനോൻ, ശ്രീജി അയ്യന്തോൾ, പി.എസ്.സുബീഷ്, ഉമേഷ് കാര്യാട്ട്, രാകേഷ് അമ്പാടി എന്നിവ൪ നേതൃത്വം നൽകി.\nഅതേസമയം, പെൻഷൻ പ്രായം ഉയ൪ത്തിയ സ൪ക്കാറിന് അഭിവാദ്യമ൪പ്പിച്ച് ജീവനക്കാരുടെ സംഘടനകൾ ആഹ്ളാദപ്രകടനം നടത്തി. അയ്യന്തോൾ കലക്ടറേറ്റിന് മുന്നിലും താലൂക്കോഫിസുകൾക്ക് മുന്നിലും എൻ.ജി.ഒ അസോസിയേഷൻ പ്രകടനങ്ങളും യോഗങ്ങളും സംഘടിപ്പിച്ചു.\nകലക്ടറേറ്റിന് മുന്നിൽ അസോസിയേഷൻ സംസ്ഥാന സെക്രട്ടറി എൻ.കെ.ബെന്നി ഉദ്ഘാടനം ചെയ്തു. തൃശൂ൪ താലൂക്കോഫിസിൽ നടന്ന പ്രകടനത്തിന് സി.ജെ.വിൽസൻ, കെ.ബി.ശ്രീധരൻ, ടി.ജി.രഞ്ജിത്ത്, കെ.ഐ.നിക്സൻ എന്നിവ൪ നേതൃത്വം നൽകി. മുളങ്കുന്നത്തുകാവ് മെഡിക്കൽ കോളജ് കാമ്പസിൽ കെ.എൻ.നാരായണൻ, കെ.ആനന്ദരാജ്, കെ.പി.ഗിരീഷ് എന്നിവ൪ നേതൃത്വം നൽകി. ഗവ.എൻജിനീയറിങ് കോളജ് കാമ്പസിൽ വി.എം.ഷൈൻ, എം.കരുണാകരൻ, കെ.ദിനേശ് എന്നിവ൪ നേതൃത്വം നൽകി.\nവടക്കാഞ്ചേരി താലൂക്കോഫിസിൽ എം.ടി.കുര്യാക്കോസ്, പി.പി.യേശുദാസ്, പി.പി.പ്രഭാകരൻ, പി.വി.റോയ് എന്നിവ൪ നേതൃത്വം നൽകി. ഒല്ലൂക്കര ബ്ളോക്ക് ഓഫിസിന് മുന്നിൽ റോണി ബേബി, രതീഷ് മേനോൻ എന്നിവ൪ നേതൃത്വം നൽകി. ചാവക്കാട് മിനി സിവിൽസ്റ്റേഷനിൽ ടി.ചന്ദ്രശേഖരൻ, വി.യൂനസ്, കെ.എം.ദാവൂദ്, കെ.വി.ജോഷി മോൻ എന്നിവ൪ നേതൃത്വം നൽകി. തൃപ്രയാ൪ മിനി സിവിൽ സ്റ്റേഷന് മുന്നിൽ ടി.പി.ഹനീഷ്കുമാ൪, എ.നിഖിൽമോഹൻ, വി.കെ.മണി എന്നിവ൪ നേതൃത്വം നൽകി. ഇരിങ്ങാലക്കുട മിനി സിവിൽ സ്റ്റേഷനിൽ നടന്ന പ്രകടനത്തിന് പി.ആ൪.അനൂപ്, കെ.എസ്.മനോജ് എന്നിവ൪ നേതൃത്വം നൽകി. ചാലക്കുടിയിൽ ഐ.ബി.മനോജ്, എം.വി.സാജു എന്നിവ൪ നേതൃത്വം നൽകി. കൊടുങ്ങല്ലൂരിൽ സുധാകരൻ മണപ്പാട്ട്, വി.കെ.സെയ്തു, ഷാജി നവാസ്, കെ.പി.സുനിൽകുമാ൪ എന്നിവ൪ നേതൃത്വം നൽകി. മാള പഞ്ചായത്തോഫിസിൽ യു.ചന്ദ്രശേഖരൻ, സി.എ.തോമസ്, തോമസ് ജോസഫ് എന്നിവ൪ നേതൃത്വം നൽകി.\nസ്റ്റേറ്റ് എംപ്ളോയീസ് ആൻഡ് ടീച്ചേഴ്സ് ഓ൪ഗനൈസേഷനും(സെറ്റോ), യുനൈറ്റഡ് ടീച്ചേഴ്സ് എംപ്ളോയീസ് ഫെഡറേഷനും ജില്ലയിലെ വിവിധ ഓഫിസുകളിലും സ്കൂളുകളിലും മധുര പലഹാരങ്ങൾ വിതരണം ചെയ്തു.\nജീവനക്കാരും അധ്യാപകരും ആഹ്ളാദപ്രകടനങ്ങൾ നടത്തിയതായും ജില്ലാ ചെയ൪മാൻ ഇ.കെ.അലിമുഹമ്മദ് അറിയിച്ചു. കെ.ജി.ഒ.യു ജില്ലാ കമ്മിറ്റി സ൪ക്കാ൪ തീരുമാനത്തെ സ്വാഗതം ചെയ്തു. ജില്ലാ പ്രസിഡൻറ് കെ.ജെ.കുര്യാക്കോസ് അധ്യക്ഷത വഹിച്ചു. സംസ്ഥാന വൈസ് പ്രസിഡൻറ് ടി.ആ൪.രജ്ഞു ഉദ്ഘാടനം ചെയ്തു.\nകെ.ജയിംസ് പോൾ, തോമസ് സ്കറിയ., റാഫി പോൾ, എസ്.രാംദാസ് എന്നിവ൪ സംസാരിച്ചു.\nകേരള എൻ.ജി.ഒ ഫ്രണ്ട് ജില്ലാ കമ്മിറ്റി സ൪ക്കാറിനും ധനമന്ത്രി കെ.എം.മാണിക്കും അഭിവാദ്യമ൪പ്പിച്ചു. ജില്ലാ പ്രസിഡൻറ് സണ്ണി ഡേവിസ് അധ്യക്ഷത വഹിച്ചു.\nജോബി യൂസിഫെൻ, ടി.ഇ.ജോസ്, പി.ഐ.രാജൻ എന്നിവ൪ സംസാരിച്ചു.\nകേരള മുനിസിപ്പൽ ആൻഡ് കോ൪പറേഷൻ സ്റ്റാഫ് അസോസിയേഷൻ കോ൪പറേഷൻ ഓഫിസിൽ നടത്തിയ പ്രകടനത്തിന് സംസ്ഥാന കമ്മിറ്റിയംഗം പി.എസ്.ആനന്ദൻ, യൂനിറ്റ് പ്രസിഡൻറ് കെ.കെ.രവീന്ദ്രൻ, ഹരിശ൪മ, വി.ജയകുമാ൪, ബിജോയ് ജോസഫ്, പി.ഡി.വിൽസൺ, ഇ.ഡി.ബെന്നി എന്നിവ൪ നേതൃത്വം നൽകി.\nപെൻഷൻ പ്രായം ഉയ൪ത്തുകയും വെറ്ററിനറി സ൪വകലാശാലക്ക് 40 കോടി വകയിരുത്തുകയും ചെയ്ത ബജറ്റ് പ്രഖ്യാപനത്തിൽ സ൪ക്കാറിനെ അനുമോദിച്ച് കേരള വെറ്ററിനറി യൂനിവേഴ്സിറ്റി എംപ്ളോയീസ് യൂനിയൻ മണ്ണുത്തി വെറ്ററിനറി കോളജിൽ പ്രകടനം നടത്തി. സി.ജി.വ൪ഗീസ്, സി.വി.വിജേഷ്, ജേക്കബ് ജോ, ഇ.എ.മുഹമ്മദ് ഷെറീഫ്, എം.ഡി.റോയ് എന്നിവ൪ നേതൃത്വം നൽകി.\nകൂട്ട വിരമിക്കൽ ഒഴിവാക്കി ജീവനക്കാരുടെ പെൻഷൻ പ്രായം 56വയസ്സാക്കിയ സ൪ക്കാ൪ തീരുമാനത്തെ കേരള അഗ്രികൾചറൽ യൂനിവേഴ്സിറ്റി എംപ്ളേയീസ് യൂനിയൻ സ്വാഗതം ചെയ്തു.തീരുമാനത്തിൽ ആഹ്ളാദം പ്രകടിപ്പിച്ച് സ൪വകലാശാല ആസ്ഥാനത്ത് പ്രകടനം നടത്തി.\nപ്രസിഡൻറ് ആ൪.വിജയൻ,ജനറൽ സെക്രട്ടറി കെ.ഗിരീന്ദ്രബാബു എന്നിവ൪ സംസാരിച്ചു.കെ.ഡി.ബാബു,സി.ഐ.സുരേന്ദ്രൻ,വ൪ഗീസ് ഒല്ലൂക്കാരൻ,എം.എൽ. രാമകൃഷ്ണൻ,ജയകുമാ൪,ജോഷി,ഷൺമുഖരാജൻ എന്നിവ൪ നേതൃത്വം നൽകി.\nപെൻഷൻപ്രായം 56 വയസ്സാക്കിയതിനെ ഹയ൪ സെക്കൻഡറി സ്കൂൾ ടീച്ചേഴ്സ് അസോസിയേഷൻ ജില്ലാ കമ്മിറ്റി സ്വാഗതം ചെയ്തു.പ്രസിഡൻറ് വി.ബി.മുരളീധരൻ അധ്യക്ഷത വഹിച്ചു.\nസംസ്ഥാന വൈസ് പ്രസിഡൻറ് കെ.ആ൪.മണികണ്ഠൻ,ജില്ലാ സെക്രട്ടറി ഡോ.മഹേഷ് ബാബു എസ്.എൻ, ഡോ.വി.ജി.തനു,കെ.എം.ഏലിയാസ് എന്നിവ൪ സംസാരിച്ചു.\nജോയൻറ് കൗൺസിലും തീരുമാനം സ്വാഗതം ചെയ്തു. ശമ്പള പരിഷ്കരണത്തിലെ അപാകത പരിഹരിക്കാനും ലീവ് ട്രാവൽ കൺസൻഷൻ ശിപാ൪ശകൾ നടപ്പാക്കാനും നി൪ദേശം ഇല്ലാത്തതിൽ പ്രതിഷേധിച്ചു.\nപ്രിഡൻറ് ബി.അശോക് അധ്യക്ഷത വഹിച്ചു.സംസ്ഥാന സെക്രട്ടേറിയറ്റംഗം പി.ടി.സണ്ണി,സംസ്ഥാന കമ്മിറ്റിയംഗം എം.ആ൪.രമേശൻ,ജില്ലാ സെക്രട്ടറി കെ.എ.ശിവൻ എന്നിവ൪ സംസാരിച്ചു.


Uncategorized – The Editor\nതൃശൂര് പൂരത്തിനായി 15 ലക്ഷം രൂപ അനുവദിച്ച് സര്‍ക്കാര്\nതൃശൂര് പൂരം നടത്തിപ്പിനായി 15 ലക്ഷം രൂപ അനുവദിച്ച് സര്‍ക്കാര്. ആദ്യമായാണ് സര്‍ക്കാര് പൂരത്തിന് ധനസഹായം നല്‍കുന്നത്.ജില്ലാ കളക്ടര്‍ക്കാണ് സര്‍ക്കാര് തുക അനുവദിച്ചത്. സംസ്ഥാനത്ത് കൊവിഡ് കേസുകള് കുറയുന്ന സാഹചര്യത്തില് വിപുലമായി തൃശൂര് പൂരം നടത്താന് അനുമതി നല്‍കിയിരുന്നു. കൊവിഡ് നിയന്ത്രണങ്ങള് വരുന്നതിന് മുമ്പ് നടത്തിയതുപോലെ മികച്ച രീതിയില് പൂരം നടത്താനാണ് തീരുമാനിച്ചിരിക്കുന്നതെന്ന് ദേവസ്വം വകുപ്പ് മന്ത്രി കെ രാധാകൃഷ്ണന് അറിയിച്ചിരുന്നു. കൊവിഡ് മഹാമാരിയുടെ തീവ്രവ്യാപനത്തിന്റെ പശ്ചാത്തലത്തില് കഴിഞ്ഞ രണ്ട് വര്‍ഷമായി പൂര്‍ണ തോതില് പൂരം നടത്താന് സാധിച്ചിരുന്നില്ല. ഇതില് പൂരപ്രേമികള് നിരാശരായിരുന്നു. കഴിഞ്ഞ വര്‍ഷം ആഷോഘങ്ങളില്ലാതെ പൂരം ചടങ്ങുകള് മാത്രമായാണ് നടത്തിയിരുന്നത്.\nതെക്കേ ഇന്ത്യക്ക് മുകളിലെ ന്യുന മർദ്ദ പാത്തി ( trough ), കിഴക്ക്- പടിഞ്ഞാറൻ കാറ്റുകളുടെ സംയോജനം എന്നിവയുടെ സ്വാധീനത്തിൽ കേരളത്തിൽ അടുത്ത5ദിവസം ഒറ്റപ്പെട്ട സ്ഥലങ്ങളിൽ ഇടി മിന്നലൊടു കൂടിയ മഴക്കും, മണിക്കൂറിൽ 30-40 km വേഗതയിൽ കാറ്റ് വീശാനും സാധ്യതയെന്ന് കേന്ദ്ര കാലാവസ്ഥ വകുപ്പ് അറിയിക്കുന്നു\nകൊവിഡ് നിയന്ത്രണമില്ലാതെ ഇത്തവണത്തെ തൃശൂർ പൂരം നടത്തുമെന്ന് ദേവസ്വം മന്ത്രി കെ രാധാകൃഷ്‌ണൻ. പൂരം പൂർവാധികം ഭംഗിയായി നടത്തും. സാമ്പത്തിക പ്രതിസന്ധി പരിഹരിക്കും. എന്നാൽ മാസ്കും സാനിറ്റൈസറും ഉൾപ്പെടെ സ്വയം സുരക്ഷ ഉറപ്പാക്കണമെന്ന് അദ്ദേഹം നിർദേശിച്ചു. മെയ് 10നാണ് തൃശൂർ പൂരം.പരമാവധി തർക്കങ്ങൾ ഒഴിവാക്കി പൂരം ഭംഗിയായി നടത്താൻ സർക്കാർ എല്ലാ പിന്തുണയും നൽകും. തേക്കിൻകാട് മൈതാനത്തെ ബാരിക്കേഡ് നിർമ്മിക്കാനും മറ്റ് അടിസ്ഥാന സൗകര്യങ്ങൾ ഒരുക്കുന്നതിനും ദേവസ്വങ്ങൾക്കു മേൽ അധിക ബാധ്യത വരുത്തില്ല. ഏതാണ്ട് 15 ലക്ഷത്തോളം ആളുകളെ ആണ് ഇത്തവണ പൂരത്തിന് പ്രതീക്ഷിക്കുന്നത്. വെടികെട്ട് മുൻ വർഷങ്ങളിലേത് പോലെ നടത്താൻ അനുമതി ലഭിച്ചിട്ടുണ്ട്. ദേവസ്വങ്ങളുടെ സാമ്പത്തിക പ്രതിസന്ധി പരിഹരിച്ച് മുന്നോട്ട് പോകാനാണ് മന്ത്രിമാരുടെ നേതൃത്യത്തിൽ ചേർന്ന യോഗത്തിൽ തീരുമാനമായത്. രണ്ട് വർഷത്തെ കൊവിഡ് പ്രതിസന്ധി തിരുവമ്പാടി, പാറമേക്കാവ് ദേവസ്വങ്ങൾക്ക് സാമ്പത്തികമായി അമിത ഭാരം ഉണ്ടാക്കിയെന്ന വിലയിരുത്തലിലാണ്…\nKerala, Latest News, News, Uncategorized\nപുതിയ ഒമിക്രോണ് വകഭേദങ്ങള്‍ക്ക് സാധ്യത\nരാജ്യതലസ്ഥാനത്തെ കൊവിഡ് കേസുകള് വര്‍ധിക്കുന്നതിന് പിന്നില് പുതിയ വകഭേദങ്ങളാകാമെന്ന് ആരോഗ്യ വിദഗ്ധര്. ഒമിക്രോണിന്റെ പുതിയ വകഭേദങ്ങളുടെ സാധ്യത തള്ളിക്കളയാന് കഴിയില്ല. ഒമിക്രോണിന് ആകെ 8 വകഭേദങ്ങളുണ്ട്, അതില് ഒന്ന് പ്രൈം ആണ്. ഐഎല്‍ബിഎസില് വിവിധ സാമ്പിളുകള് പരിശോധിച്ച് വരികയാണെന്ന് വിദഗ്ധര് അറിയിച്ചു. BA.2.12.1 ആണ് ഡല്‍ഹിയിലെ പെട്ടെന്നുള്ള കൊവിഡ് കുതിച്ചുചാട്ടത്തിന് ഉത്തരവാദിയായ വേരിയന്റ്. കൗമാരക്കാര് വഴി വകഭേദങ്ങള് പടരാന് സാധ്യതയുണ്ട്. പൂര്‍ണമായി കുത്തിവയ്പ് എടുക്കാത്തതിനാല് കുട്ടികളില് അപകടസാധ്യത കൂടുതലാണെന്ന്. പൊതു ഇടങ്ങളില് നിര്‍ബന്ധമായും മാസ്‌ക് ധരിക്കണമെന്നും ആരോഗ്യ വിദഗ്ധര് ആവശ്യപ്പെടുന്നു. രാജ്യതലസ്ഥാനമായ ഡല്‍ഹിയില് കൊവിഡ് കേസുകള് അതിവേഗം വര്‍ധിക്കുകയാണ്. ഇന്നലെ സംസ്ഥാനത്ത് 1000-ത്തിലധികം കൊവിഡ് കേസുകള് റിപ്പോര്‍ട്ട് ചെയ്തു. നേരത്തെ ചില സംസ്ഥാനങ്ങളിലും കേന്ദ്രഭരണ പ്രദേശങ്ങളിലും പുതിയ കേസുകള് വര്‍ധിക്കുന്നത് നാലാം തരംഗത്തിലേക്ക് നയിക്കില്ലെന്ന് ഐസിഎംആര് മുന് ചീഫ് സയന്റിസ്റ്റ് ഡോക്ടര് ആര് ഗംഗാഖേദ്കര് പറഞ്ഞിരുന്നു. ഒമിക്രോണിന്റെ…\nBlogs, India, Kerala, Latest News, News, Uncategorized\nഇന്ത്യയിലെ ആദ്യ ഒമിക്രോൺ എക്സ്ഇ വകഭേദം മുംബൈയിൽ റിപ്പോർട്ട് ചെയ്തു\nഇന്ത്യയിലെ ആദ്യ ഒമിക്രോൺ എക്സ്ഇ വകഭേദം മുംബൈയിൽ റിപ്പോർട്ട് ചെയ്തു. ഒമിക്രോണിനെക്കാൾ 10 മടങ്ങ് വ്യാപനശേഷിയുള്ളതാണ് ഈ വകഭേദം. ബ്രിഹാൻ മുംബൈ മുനിസിപ്പൽ കോർപ്പറേഷൻ കമ്മീഷണർ ഇക്ബാൽ സിംഗ് ചഹാൽ ആണ് ഇക്കാര്യം സ്ഥിരീകരിച്ചത്. ഇന്ന് മുംബൈയിൽ സ്ഥിരീകരിച്ച 230 സാമ്പിളുകളിൽ 228 എണ്ണവും ഒമിക്രോൺ ആണ്. ഒരെണ്ണം കപ്പ വകഭേദവും മറ്റൊന്ന് എക്സ്ഇ വകഭേവുമാണ്.\nBlogs, India, Latest News, News, Uncategorized\nതെക്കൻ കേരളത്തിൽ നാളെ റമദാൻ വ്രതാരംഭം\nതെക്കൻ കേരളത്തിൽ റമദാൻ വ്രതാരംഭം നാളെ മുതൽ. പാളയം ഇമാമാണ് പ്രഖ്യാപനം നടത്തിയത്. തമിഴ്നാട്ടിലെ പുതുപ്പേട്ടയിൽ മാസപ്പിറവി ദൃശ്യമായതോടെയാണ് പ്രഖ്യാപനം. റമദാൻ ഒന്ന് ഞായറാഴ്ചയായിരിക്കുമെന്ന് മുജാഹിദ് വിഭാഗം ഇന്നലെ തന്നെ അറിയിച്ചിരുന്നു. മാസപ്പിറവി ദൃശ്യമാകാത്ത സാഹചര്യത്തിൽ റമദാൻ വ്രതാരാംഭം ഞായറാഴ്ച ആയിരിക്കുമെന്ന് കേരള ഹിലാൽ കമ്മിറ്റി ചെയർമാൻ എം മുഹമ്മദ് മദനിയാണ് ഇന്നലെ പ്രഖ്യാപിച്ചത്. സുന്നി വിഭാഗങ്ങൾ തീരുമാനം അറിയിച്ചിരുന്നില്ല. അതേസമയം മാസപ്പിറവി ദൃശ്യമായതോടെ സൗദി അറേബ്യയിൽ ഇന്ന് റമദാൻ വ്രതം ആരംഭിച്ചു. യുഎഇയിലും ഇന്ന് മുതൽ റമദാൻ വ്രതം ആരംഭിച്ചു.\nBreaking news, Kerala, Latest News, News, Uncategorized


Janmabhumi| അഫ്ഗാനിസ്ഥാനിലെ രക്തച്ചൊരിച്ചിൽ അവസാനിക്കുമോ; സമാധാന ചർച്ചകൾക്ക് വഴി തുറന്നു\nവൈശാഖ് എൻ. വി.\nDecember 03, 2020, 08:37 p.m.\nസമാധാനത്തിനായി നടത്തുന്ന ഈ ചർച്ച കൂടുതൽ കാര്യക്ഷമമാകുമെന്നാണ് പ്രതീക്ഷിക്കുന്നത്. പല പ്രധാനപ്പെട്ട സാഹചര്യങ്ങളും ഇരു കൂട്ടരും ചർച്ചചെയ്യും.\nതെഹ്‌റാൻ: അഫ്ഗാൻ സർക്കാരും താലിബാൻ പ്രതിനിധികളും സമാധാന ചർച്ചയ്ക്ക് വഴിയൊരുക്കുന്നു. ഇരുഭാഗത്തെയും വക്താക്കൾ തന്നെയാണ് സമാധാന ചർച്ചകൾ നടത്തുന്നതിന് പ്രാഥമിക കരാറിലെത്തിയതായി അറിയിച്ചത്. ഇരുവരും തമ്മിലുള്ള നീണ്ട 19 വർഷത്തെ യുദ്ധങ്ങൾക്കിടയിൽ രേഖാമൂലം ഉണ്ടാക്കിയ ആദ്യ കരാറാണിത്. ഈ സമാധാന ചർച്ചയിലൂടെ വർഷങ്ങളായി നീണ്ടുനിൽക്കുന്ന രക്തച്ചൊരിച്ചിലിന് ശമനമുണ്ടാകുമെന്നാണ് അഫ്ഗാൻ സർക്കാരിൻ്റെ പ്രതികരണം. ഈ തീരുമാനത്തെ അമേരിക്ക അടക്കമുള്ള ലോകരാജ്യങ്ങൾ സ്വാഗതം ചെയ്തിട്ടുണ്ട്. കഴിഞ്ഞ ബുധനാഴ്ചയാണ് ഈ സുപ്രധാന തീരുമാനം ഇരുകൂട്ടരും അറിയിച്ചത്.\nസമാധാനത്തിനായി നടത്തുന്ന ഈ ചർച്ച കൂടുതൽ കാര്യക്ഷമമാകുമെന്നാണ് പ്രതീക്ഷിക്കുന്നത്. പല പ്രധാനപ്പെട്ട സാഹചര്യങ്ങളും ഇരു കൂട്ടരും ചർച്ചചെയ്യും. പ്രധാനമായും വെടിനിർത്തൽ, അഫ്ഗാൻ സേനകൾക്ക് നേരെയുള്ള ആക്രമണങ്ങൾ എല്ലാം തന്നെ ചർച്ച ചെയ്യപ്പെടും. സന്ധിസംഭാഷണത്തിനുവേണ്ടിയുള്ള മുഖവുര ഇതിനോടകം തയ്യാറായിട്ടുണ്ട്. ഉടൻ തന്നെ ഇരുകൂട്ടരും കൂടിയാലോചന തുടങ്ങുമെന്ന് അഫ്ഗാൻ സർക്കാർ പ്രതിനിധി നാദർ നാദരെ പറഞ്ഞു. സമാധാന ചർച്ചകൾക്കായി ഒരു സംയുക്തസമിതി ഇരു കൂട്ടർക്കിടയിലും രൂപപ്പെടുത്തിയിട്ടുണ്ടെന്ന് അഫ്ഗാൻ വക്താക്കൾ ട്വിറ്ററിലൂടെ അറിയിച്ചിട്ടുണ്ട്.\nഅമേരിക്കയുടെ പിന്തുണയോടെ ഖത്തറിൻ്റെ തലസ്ഥാനമായ ദോഹയിൽ ഇരുകൂട്ടരും തമ്മിൽ മസങ്ങൾ നീണ്ട ചർച്ചകൾക്കൊടുവിലാണ് കരാറിന് വഴിതുറന്നത്. ഏറെ നാളത്തെ അഫ്ഗാൻ ജനതയുടെ ആഗ്രഹമായിരുന്നു യുദ്ധം അവസാനിപ്പിക്കുക എന്നത്. ഇനി വരുന്ന ചർച്ചകളിലൂടെ അത് യാഥാർത്ഥ്യമാകുമെന്നാണ് കരുതുന്നതെന്ന് അഫ്ഗാൻ പ്രസിഡൻ്റ് അഷറഫ് ഗാനിയുടെ വക്താവ് സെദ്ദിഖ് സെദ്ദിഖി ട്വിറ്ററിലൂടെ അറിയിച്ചു.\n2001ലാണ് അഫ്ഗാനിസ്ഥാനിൽ നിന്നും താലിബാൻ്റെ സ്വാധീനം അമേരിക്ക ഇല്ലാതാക്കിയത്. സെപ്തംബർ 11 ആക്രമണത്തിന് ചുക്കാൻ വഹിച്ച ഒസാമ ബിൻലാദനെ വിട്ടുകൊടുക്കാൻ വിമുഖത കാട്ടിയ താലിബാനെതിരെ അമേരിക്ക യുദ്ധം തുടങ്ങുകയായിരുന്നു. തുടർന്ന് അമേരിക്കൻ പിന്തുണയോടെ പുതിയ സർക്കാർ അഫ്ഗാനിസ്ഥാനിൽ അധികാരത്തിലെത്തിയത്. ഇപ്പോഴും അഫ്ഗാനിസ്ഥാനിൽ താലിബാൻ്റെ അധീനതയിൽ നിരവധി പ്രദേശങ്ങളാണ് ഉള്ളത്. വരാൻ പോകുന്ന സമാധാന ചർച്ചകൾ യുദ്ധത്തിന് അറുതി വരുത്തുമെന്ന് അഫ്ഗാൻ ജനതയും പ്രതീക്ഷിക്കുന്നുണ്ട്.\nകൊട്ടാരക്കര ശ്രീധരന് നായരുടെ ഭാര്യ വിജയലക്ഷ്മി അമ്മ അന്തരിച്ചു, സംസ്കാരം ഇന്ന്\nബാലഗോകുലം ജില്ലാ അര്‍ദ്ധവാര്‍ഷികം സമ്മേളനം നടത്തി\nപിന്നില് വന് റാക്കറ്റ് ; രോഗഭീഷണിയുയര്‍ത്തി ആന്ധ്രാ പന്നിയിറച്ചി വിപണിയില്, നടപടി എടുക്കാതെ ആരോഗ്യ വകുപ്പ്\nPork Aarsha Vidya Samajam Arya Rajendran ARIYA RAJENDRAN prime minister Fire Accident Women in Armed Forces Women Airforce Officers Women Navy Officers Women Army Officers sCHEDULED cAST Solar Case Adalath translator rahul gandhi T. Padmanabhan Lancet\nറിപ്പബ്ലിക് ദിനത്തില് രാജ്പഥില് ഉയരും സ്വാമിയേ ശരണമയ്യപ്പ വിളികള്; ബ്രഹ്മോസ് മിസൈല് രജിമെന്റിന്റെ യുദ്ധകാഹളം സോഷ്യല് മീഡിയയില് വൈറല്\nഇന്ത്യ-പാക്കിസ്ഥാന് യുദ്ധത്തില് വീരമൃത്യു വരിച്ച സൈനിക ഉദ്യോഗസ്ഥന്റെ ശവകൂടീരം നവീകരിക്കാനൊരുങ്ങി ബിജെപി എംപി\nസൗജന്യമായി കോവിഡ് 19 വാക്‌സിനുകള് വിതരണം ചെയ്തതിന് ഇന്ത്യയെ അഭിനന്ദിച്ച് യുഎസ്; ഇന്ത്യ ഒരു യഥാര്‍ത്ഥ ചങ്ങാതിയെന്ന്\nജോ ബൈഡന്‍റെ കന്നിപ്രസംഗം ഒരുക്കിയ വിനയ് റെഡ്ഡി എന്ന ഇന്ത്യന് യുവാവില് നമുക്ക് അഭിമാനിക്കാം...\nകോവിഡ് വ്യാപനം രൂക്ഷം; വന്ദേഭാരത് മിഷന്റെ കൊച്ചി-ലണ്ടൻ വിമാന സര്‍വീസിന് വീണ്ടും വിലക്ക്


ലക്ഷ്യം കിരീടം തന്നെ, ഓപ്പണിങ് പ്രശ്‌നങ്ങള് പരിഹരിക്കും, സഞ്ജുവിന് കൂടുതല് അവസരങ്ങളുണ്ടാകും | newly appointed Kerala cricket team head coach Tinu Yohannan interview\nJun 2, 2020, 12:44 PM IST\nഗെയിം ബൈ ഗെയിം അപ്രോച്ചായിരിക്കും പുതിയ സീസണില്. അള്‍ട്ടിമേറ്റ് ഗോള് രഞ്ജി ജയിക്കുക എന്നതു തന്നെയാണ്. ഇപ്പോള് ടീമിനെ ഒരുക്കുക എന്നതാണ് ഏറ്റവും പ്രധാനപ്പെട്ട കാര്യം\nകോഴിക്കോട്: ഒരു വ്യാഴവട്ടക്കാലം കേരള ക്രിക്കറ്റിന്റെ നെടുന്തൂണായിരുന്നു ടിനു യോഹന്നാന്. ഇപ്പോഴിതാ അദ്ദേഹത്തെ തേടി പുതിയൊരു ചുമതല കൂടി എത്തിയിരിക്കുകയാണ്. രഞ്ജി താരമായും പിന്നീട് ബൗളിങ് കോച്ചായും കേരള ടീമിനെ സേവിച്ച ടിനുവിനെ പ്രധാന പരിശീലകന്റെ കുപ്പായമാണ് ഇപ്പോള് തേടിയെത്തിയിരിക്കുന്നത്. കഴിഞ്ഞ വര്‍ഷം കേരള ക്രിക്കറ്റിന്റെ ഹൈ പെര്‍ഫോമന്‍സ് ഡയറക്ടറായി ചുമതലയേറ്റ ടിനു പുതിയ ഉത്തരവാദിത്തങ്ങളെ കുറിച്ച് മാതൃഭൂമി ഡോട്ട് കോമിനോട് സംസാരിക്കുന്നു.\nപുതിയ അവസരത്തെയും ഉത്തരവാദിത്വത്തെയും എങ്ങനെ നോക്കിക്കാണുന്നു?\nഇതിനെ പരിശീലകസ്ഥാനം എന്നതിലുപരി ഒരു ബഹുമതിയായാണ് ഞാന് കാണുന്നത്. അതിനൊപ്പം വലിയൊരു ഉത്തരവാദിത്തം കൂടിയുമാണ്. ജീവിതത്തിലെ ഒരു 12 വര്‍ഷത്തോളം ഈ ടീമിന് നല്‍കിയ ആളാണ്. കളിച്ച ടീമിന്റെ പരിശീലകനാകുക എന്നത് അഭിമാനം കൂടിയാണ്. ഇപ്പോള് ടീമിലുള്ള താരങ്ങളെയെല്ലാം അറിയാം. ചിലര്‍ക്കൊപ്പം കളിച്ചിട്ടുണ്ട്, ചിലരെ പരിശീലിപ്പിച്ചതുമാണ്. വ്യക്തിപരമായി എല്ലാവരേയും അറിയാം.\nടീമിന്റെ നട്ടെല്ലെന്ന് തോന്നുന്ന താരം?\nടീമിനെ സംബന്ധിച്ച് എല്ലാവരും ഒരേപോലെ പ്രധാനപ്പെട്ടവരാണ്. ടീം തുടര്‍ച്ചയായി ജയിക്കണമെങ്കില് എല്ലാവരുടെയും ഒന്നിച്ചുള്ള സംഭാവന ആവശ്യമാണ്. ചിലപ്പോള് ഒന്നോ രണ്ടോ മത്സരങ്ങളിലൊക്കെ ഒറ്റയാള് പ്രകടനം തുണച്ചേക്കാം. കേരളത്തിന്റെ ഒരു പ്രധാന താരമെന്ന് ഇപ്പോള് പറയാവുന്നത് കഴിഞ്ഞ രണ്ടു വര്‍ഷത്തെ പ്രകടനം വെച്ച് നോക്കിയാല് ജലജ് സക്‌സേനയാണ്. ഒരു മാച്ച് വിന്നറായി ഏറ്റവും കൂടുതല് എടുത്തുപറയാവുന്ന പേരും ജലജിന്റെ തന്നെ.\nഓപ്പണിങ്ങിലെ തുടർച്ചയായ പരീക്ഷണങ്ങളെ കുറിച്ച്\nകേരളത്തിന്റെ ക്രിക്കറ്റ് ചരിത്രം തന്നെ എടുത്ത് നോക്കിയാല് നമ്മള് ഏറ്റവും കൂടുതല് സ്ട്രഗിൾ ചെയ്ത ഏരിയ ഓപ്പണിങ്ങാണ്. അത് ഇപ്പോഴും തുടരുന്നു എന്നതാണ് കാര്യം. ഇതിന് ഒരു പ്രതിവിധി കാണണമെങ്കില് നമ്മള് കുറച്ച് കളിക്കാരെ വിശ്വാസത്തിലെടുത്ത് ആ ജോലി ഏല്‍പ്പിക്കേണ്ടതുണ്ട്. ഇതിനായി നമ്മള് പ്രൊഫഷണല് താരങ്ങളെ പ്രത്യേകം വിളിപ്പിച്ചിട്ടുണ്ട്. ഒരുപാട് കോമ്പിനേഷന്‍സ് നമ്മള് ഇതിനകം തന്നെ പരീക്ഷിച്ചുകഴിഞ്ഞു. രണ്ടോ മൂന്നോ താരങ്ങളെ തിരഞ്ഞെടുത്ത് അവര്‍ക്ക് തുടര്‍ച്ചയായി അവസരങ്ങള് നല്‍കിയെങ്കില് മാത്രമേ ഈ പ്രശ്‌നം പരിഹരിക്കാന് സാധിക്കൂ എന്നാണ് എന്റെ വിശ്വാസം. അതിനായി ശ്രമിക്കുക തന്നെ ചെയ്യും. ഏറ്റവും നിര്‍ണായകമായ പൊസിഷന് കൂടിയാണത്. പ്രത്യേകിച്ചും മള്‍ട്ടി ഡേ ഫോര്‍മാറ്റില്.\nമള്‍ട്ടി ഡേ ഫോര്‍മാറ്റില് എന്തായാലും ഇല്ല. ലിമിറ്റഡ് ഓവറുകളില് സഞ്ജുവിന് താത്പര്യമുണ്ടെങ്കില് തീര്‍ച്ചയായും അക്കാര്യം പരിഗണിക്കും.\nലോക്ഡൗണ് ആണ്, താരങ്ങളുടെ ഫിറ്റ്‌നസിനെ കുറിച്ച് ആശങ്കയുണ്ടോ?\nഒരു അനിശ്ചിതാവസ്ഥ നിലനില്‍ക്കുന്ന സമയമാണിത്. മുന്നോട്ട് ഇനി എന്താണെന്ന് നമുക്ക് കൃത്യമായി പറയാന് സാധിക്കാത്ത കാലം. സര്‍ക്കാര് നിര്‍ദേശങ്ങള് അനുസരിച്ച് മാത്രമേ പരിശീലനവും മറ്റും എങ്ങനെയെന്ന് തീരുമാനിക്കാനാകൂ. അതു കൂടാതെ ഈ വര്‍ഷത്തെ ഫോര്‍മാറ്റ് എങ്ങനെയായിരിക്കുമെന്നതിനെ കുറിച്ചൊക്കെ ബി.സി.സി.ഐയില് നിന്നും നിര്‍ദേശങ്ങള് ലഭിക്കേണ്ടതുണ്ട്. അതൊക്കെ ഇനിയും ക്ലാരിറ്റി കിട്ടാനുള്ള മേഖലകളാണ്. ഇപ്പോള് ചെയ്യാനാകുക, കളിക്കാരെ ഓണ്‍ലൈനില് കോണ്‍ടാക്ട് ചെയ്ത് അവരുടെ നിലിവിലുള്ള സ്ഥിതി എന്താണെന്ന് വിലയിരുത്തി അതിനനുസരിച്ച് അവര്‍ക്ക് പ്രോഗ്രാം ചാര്‍ട്ട് ചെയ്ത് നല്‍കുക എന്നതാണ്. വീട്ടിലിരുന്ന് തന്നെ ചെയ്യാന് സാധിക്കുന്ന തരത്തില്. അത് കളിക്കാര്‍ക്ക് തയ്യാറെടുപ്പ് നടത്താന് സഹായിക്കും. അതാണ് ഇപ്പോഴത്തെ പ്ലാന്. ഒരു വെര്‍ച്ച്വല് പ്ലാറ്റ്‌ഫോമില് എല്ലാവരേയും ഒന്നിച്ച് കൊണ്ടുവന്നിട്ട് അവരുമായി ചര്‍ച്ച ചെയ്ത് തീരുമാനിക്കും.\nലോക്ഡൗണ് കഴിഞ്ഞ് തിരിച്ചെത്തുമ്പോള് ബൗളര്‍മാര്‍ക്ക് പരിക്ക് പറ്റാനുള്ള സാധ്യത കൂടുതലല്ലേ?\nശരിക്കും ഈ ഒരു കാലത്തെ അനുഗ്രഹമായിക്കൂടി കൂട്ടാം. പ്രത്യേകിച്ചും ബൗളര്‍മാരെ സംബന്ധിച്ച്. അവര്‍ക്ക് ഈ ഒരു സമയം നന്നായി ഉപയോഗിക്കാന് സാധിക്കും. എന്തായാലും കളികളില്ല മറ്റ് വലിയ ജോലികളൊന്നുമില്ല. അതിനാല് അവര്‍ക്ക് മുന്‍പുള്ള പരിക്കുകളില് നിന്നൊക്കെ മുക്തരാകാന് നല്ല സമയം ലഭിക്കും. ശാരീരികമായി നന്നായി തയ്യാറെടുക്കാം.\nസഞ്ജുവിന് വിക്കറ്റ് കീപ്പറായി കൂടുതല് അവസരങ്ങള് നല്‍കുമോ?\nതീര്‍ച്ചയായും. സഞ്ജുവിന് ചെയ്യാനാകുന്നത് കഴിഞ്ഞുപോയ കാര്യങ്ങളില് നിന്ന് പഠിക്കാം എന്നതാണ്. കീപ്പ് ചെയ്യേണ്ട സമയങ്ങളില് കീപ്പ് തന്നെ ചെയ്യണം. ആ ഒരു എക്‌സ്ട്രാ എഫര്‍ട്ട് എടുക്കാന് തയ്യാറാകണം. അതിനായി ഫിറ്റ്‌നസിലും വര്‍ക്ക് ചെയ്യണം.\nഈ ഒരു സീസണ് എങ്ങനെ നോക്കിക്കാണുന്നു?\nവരാനിരിക്കുന്നത് തീര്‍ത്തും പുതിയ സീസണാണ്. പഴയതിനെ മുന്നില് വെച്ച് നമുക്ക് പുതിയ സീസണിനെ നോക്കിക്കാണാന് സാധിക്കില്ല. എല്ലാം പുതുതായി തന്നെ തുടങ്ങേണ്ടതുണ്ട്. പുതിയ ഫോര്‍മാറ്റാകാന് സാധ്യതയുണ്ട്. പുതിയ ടീമുമായിട്ടാകും മത്സരം. കളിക്കുന്ന വേദികള്‍ക്കും മാറ്റം വരും. ഗെയിം ബൈ ഗെയിം അപ്രോച്ചായിരിക്കും പുതിയ സീസണില്. അള്‍ട്ടിമേറ്റ് ഗോള് രഞ്ജി ജയിക്കുക എന്നതു തന്നെയാണ്. ഇപ്പോള് ടീമിനെ ഒരുക്കുക എന്നതാണ് ഏറ്റവും പ്രധാനപ്പെട്ട കാര്യം.\nContent Highlights: newly appointed Kerala cricket team head coach Tinu Yohannan interview


കുളിമുറിയില് ഒളിഞ്ഞു നോട്ടവും വീഡിയോ പിടിത്തവും, മലപ്പുറം മൂന്നിയൂരില് ഡി.വൈ.എഫ്.ഐ പ്രവര്‍ത്തകന് അറസ്റ്റില് | Malappuram Life\nമലപ്പുറം: സ്ത്രീകളുടെ കുളിമുറിയില് ഒളിഞ്ഞു നോക്കുകയും വീഡിയോ പിടിക്കുകയും ചെയ്തതിന് മൂന്നിയൂരില് ഡി.വൈ.എഫ്.ഐ പ്രവര്‍ത്തകന് അറസ്റ്റില്. മൂന്നിയൂര് പാറേക്കാവ് സ്വദേശി കാഞ്ഞീരക്കോട്ട അബ്ദുല് അസീസിന്റെ മകന് ഫൈറൂസ് (26) നെയാണ് തിരൂരങ്ങാടി പൊലീസ് അറസ്റ്റ് ചെയ്തത്. കുന്നത്ത് പറമ്പ് സ്വദേശിയായ 32-കാരിയുടെ പരാതിയെ തുടര്‍ന്നാണ് കുന്നത്ത് പറമ്പില് സിറ്റി ഹാര്‍ഡ്വേഴ്‌സ് നടത്തുന്ന ഫൈറൂസിനെ ശനിയാഴ്ച്ച പൊലീസ് അറസ്റ്റ് ചെയ്്തത്. വെള്ളിയാഴ്ച്ച ഉച്ചക്കായിരുന്നു കേസിനാസ്പദമായ സംഭവം.\nതാമസിക്കുന്ന വീട്ടിലെ കുളിമുറിയില് കുളിക്കാനായി കയറിയ സമയത്ത് എയര് ഫാന് ഹോളിലൂടെ ഫൈറൂസ് ഒളിഞ്ഞു നോക്കുകയും കുളിക്കുന്നത് വീഡിയോയില് പകര്‍ത്താന് ശ്രമിക്കുന്നതും കണ്ടു. ഉടനെ ഭര്‍ത്താവിനെ വിവരം അറിയിച്ചു. ഭര്‍ത്താവ് നടത്തിയ തെരച്ചിലില് ആളെ കണ്ടെത്തുകയും ഫൈറൂസ് കുറ്റം സമ്മതിക്കുകയും ചെയ്തതായി യുവതി പൊലീസില് നല്‍കിയ പരാതിയില് പറയുന്നു. സ്ത്രീത്വത്തെ അവഹേളിക്കുകയും അപമാനിക്കുകയും ചെയ്ത പ്രതിക്കെതിരെ ശക്തമായ നടപടി സ്വീകരിക്കണമെന്നാവശ്യപ്പെട്ടാണ് യുവതി പൊലീസില് പരാതി നല്‍കിയിരുന്നത്. ഇതേ തുടര്‍ന്ന ഇന്നലെയാണ് പ്രതിയെ അറസ്റ്റ് ചെയ്തത്.\nഎന്നാല് പൊലീസ് രജിസ്റ്റര് ചെയ്ത കേസില് നിസാര വകുപ്പ് മാത്രമാണ് ചുമത്തിയിട്ടുള്ളത്. അതിനാലാണ് പ്രതിക്ക് സ്റ്റേഷന് ജാമ്യം ലഭിച്ചതെന്ന് ആക്ഷേപമുണ്ട്. അതേ സമയം യുവതിയുടെ പരാതിക്കനുസരിച്ചുള്ള വകുപ്പുകള് ചേര്‍ത്തിട്ടുണ്ടെന്ന് എസ്.ഐ റഫീഖ് പറഞ്ഞു.


കാരുണ്യത്തിനും കരുതലിനും സുനിൽ ടീച്ചറുടെ പേരാണ്; ഇരുന്നൂറ് വീടുകളുടെ കാവൽ മാലാഖ | Malankara Orthodox TV\nസ്നേഹത്താൽ അടിത്തറ കെട്ടി, കാരുണ്യത്തിൽ കെട്ടിപ്പൊക്കി, കരുതൽ മേൽക്കൂരയിട്ട 200 വീടുകൾ. അഥവാ സുനിൽ ടീച്ചർ നിർമിച്ചു നൽകിയ സ്നേഹ ഭവനങ്ങൾ. അടച്ചുറപ്പുള്ള കൂര എന്നതു സ്വപ്നത്തിൽ മാത്രം കണ്ട, ആരോരുമില്ലാത്ത 200 കുടുംബങ്ങൾക്ക് അവരുടെ കണ്ണീർ തുടച്ച കാവൽ മാലാഖയാണ് ഡോ. എം.എസ്.സുനിൽ എന്ന സാമൂഹിക പ്രവർത്തക. മനസ്സിൽ നന്മ വറ്റാത്ത ഒരുപിടി നല്ല മനുഷ്യരുടെ സ്നേഹക്കരുതൽ ചേർത്തുകെട്ടി ടീച്ചർ നിർമിച്ചു നൽകുന്ന 200–ാമത്തെ വീട് കേന്ദ്രമന്ത്രി വി.മുരളീധരൻ 18ന് കാവാലം തട്ടാശേരിൽ പാക്കള്ളിൽ രുക്മണിക്ക് കൈമാറും.\nവെള്ളപ്പൊക്കം തകർത്ത, ഏതുനിമിഷവും നിലംപൊത്താവുന്ന വീട്ടിലായിരുന്നു വിധവയായ രുക്മണിയുടെ താമസം. ഒപ്പം രണ്ടു പെൺമക്കളും ഭർത്താവിന്റെ അമ്മയുടെ സഹോദരി ജാനകിയും. പോകാൻ മറ്റൊരിടമില്ലാത്ത ഇവർ സമാധാനമായി ഒന്നുറങ്ങിയിട്ട് നാളുകളായി. ഈ ദുരിതം അറിഞ്ഞ് സുനിൽ ടീച്ചർ എത്തിയതോടെ, വീട്ടുജോലി ചെയ്തു കുടുംബം പോറ്റുന്ന രുക്മണിക്കും കുടുംബത്തിനും അടച്ചുറപ്പുള്ള സ്നേഹവീട് ഉയർന്നു.\nപേരിൽ വ്യത്യസ്ത, പ്രവൃത്തിയിലും\nപത്തനംതിട്ട കാതോലിക്കേറ്റ് കോളജിലെ സുവോളജി വിഭാഗം മേധാവിയായിരുന്ന ഡോ. എം.എസ്.സുനിൽ പേരുകൊണ്ടായിരുന്നു ചെറുപ്പം മുതൽ ശ്രദ്ധിക്കപ്പെട്ടത്. ആദ്യത്തെ കൺമണി ആണാണെന്ന കണക്കുകൂട്ടലിൽ പിതാവ് കരുതിവച്ച പേരായിരുന്നു ‘സുനിൽ’. പിറന്നത് മകളായിട്ടും തീരുമാനം മാറ്റിയില്ല. സുനിൽ എന്ന് അവളെ വിളിച്ചു. പെൺകുട്ടികൾക്കിടയിൽ ആൺ പേരുകാരിയായി സുനിൽ വളർന്നു. പേരു പറയുമ്പോൾ ആശ്ചര്യപ്പെടുന്നവരാണ് ആദ്യം പരിചയപ്പെടുന്നവരിൽ ഏറെയും. എന്നാൽ ഇന്നു പേരിന്റെ വൈവിധ്യത്തിനപ്പുറം പ്രവൃത്തിയുടെ മേന്മകൊണ്ടാണ് സുനിൽ ശ്രദ്ധിക്കപ്പെടുന്നത്. 2016ൽ ജോലിയിൽനിന്നു വിരമിച്ചതോടെ മുഴുവൻസമയ സാമൂഹിക സേവനത്തിലാണ് ടീച്ചർ.


Web Desk Nov 13, 2017, 09:47 pm IST\nദുബായിൽ നിന്നും നാലര മണിക്കൂറിനുള്ളിൽ ലണ്ടനിലെത്തുന്ന സൂപ്പർസോണിക് വിമാനം വരുന്നു. സാധാരണ യാത്രാവിമാനങ്ങളെക്കാൾ 2.6 മടങ്ങ് വേഗതയുള്ള വിമാനം ബൂം കമ്പനിയാണ് നിർമ്മിക്കുന്നത്. അടുത്തവർഷം പരീക്ഷണക്കപ്പറക്കൽ നടത്തുന്ന വിമാനം 2020 ഓടെ സർവ്വീസിനെത്തും. ദുബായ് എയർ ഷോയുമായി ബന്ധപ്പെട്ട് നടന്ന വാർത്താസമ്മേളനത്തിലാണ് കമ്പനി പ്രതിനിധികൾ ഇക്കാര്യം അറിയിച്ചത്.\nയാത്രയുടെ വേഗത്തിന് പുതുമാനം നൽകി ബൂം സൂപ്പർ സോണിക്ക് വരുന്നു. നിലവിലെ യാത്രാവിമാനങ്ങളെക്കാൾ 2.6 മടങ്ങ് വേഗത്തിൽ മിന്നിപ്പായുന്ന ബൂം വിമാനയാത്രാചരിത്രത്തിൽ വിപ്ളവം സൃഷ്ടിക്കുമെന്ന് സ്ഥാപകനും സി.ഇ.ഒയുമായ ബ്ളേക് ഷോൾസ് പറഞ്ഞു. മണിക്കൂറിൽ 1451 മൈൽ വേഗത്തിലായിരിക്കും ബൂം പറക്കുക. ദുബായ് എയർ ഷോയുമായി ബന്ധപ്പെട്ട വാർത്താസമ്മേളനത്തിൽ സംസാരിക്കുകായയിരുന്നു ബ്ളേക് ഷോൾസ് .\n2003-ൽ കൊമേഴ്സ്യൽ സർവ്വീസ് അവസാനിപ്പിച്ച സൂപ്പർസോണിക് കോൺകോഡിന്‍റെ റെക്കോഡും ബൂം തകർക്കുമെന്ന് ഷോൾസ് അവകാശപ്പെട്ടു. കോൺകോഡിനെക്കാൾ 10 ശതമാനം വേഗമുള്ള ബൂം, ദുബായിൽ നിന്നും നാലര മണിക്കൂർ കൊണ്ട് ലണ്ടനിലെത്തുമെന്നും അദ്ദേഹം അവകാശപ്പെട്ടു. കോൺകോഡിനെക്കാൾ വേഗത്തിൽ മുന്നിലാണെങ്കിലും അതിനെക്കാൾ യാത്രാനിരക്കിൽ 75 ശതമാനത്തിന്‍റെ കുറവുണ്ടാകും.\nനിലവിലെ ബിസിനസ്സ് ക്ളാസ് നിരക്ക് മാത്രായിരിക്കും ഓരോ യാത്രക്കാരനും ടിക്കറ്‍റിനായി ചെലവാക്കേണ്ടിവരിക. 55 യാത്രക്കാരെ ഉൾക്കൊള്ളാൻ കഴിയുന്ന വിമാനത്തിന്‍റെ പൈലറ്‍റ് ടെസ്‍റ്‍റ് അടുത്തവർഷം നടത്തും. 2020 ഓടെ സർവ്വീസിനെത്തിക്കാൻ കഴിയുമെന്നാണ് പ്രതീക്ഷയെന്നും ഷോൾസ് പറഞ്ഞു.\n200 മില്യൻ നിർമ്മാണ ചെലവ് വരുന്ന വിമാനത്തിന് ആഫ്‍റ്‍റർ ബർണറുകൾക്കു പകരം ടർബോ ഫാൻ ഉപയോഗിക്കുന്നത് ഇന്ധനലാഭത്തിനും അമിത ശബ്ദം ഇല്ലാതാക്കാനും സഹായിക്കും. അതിവേഗ കുതിപ്പിന് യോജിച്ച രൂപകൽപ്പനയും നൂതന സാങ്കേതികവിദ്യ ഉപയോഗിച്ചുള്ള എ‍ഞ്ചിനുകളും അത്യാധുനിക നിർമ്മാണ രീതിയുമാണ് ബൂമിന്‍റെ പ്രത്യേകതയെന്ന് ബ്ളേക് ഷോൾസ് കൂട്ടിച്ചേർത്തു.


ഒടുവില് ബിജെപിയ തള്ളി അര്‍ണബ് ഗോസ്വാമിയും; രാഹുലിനെ വിമര്‍ശിക്കാന് ബിജെപിക്ക് അര്‍ഹതയില്ല | bjp is not inaposition to criticize congress on ji issue says arnab-goswami - Malayalam Oneindia\nUpdated: Fri, Mar 15, 2019, 14:50 [IST]\nഒടുവില് ബിജെപിയ തള്ളി അര്‍ണബ് ഗോസ്വാമിയും\nദില്ലി: താന് നടത്തുന്ന ചര്‍ച്ചകളിലെല്ലാം തന്നെ കേന്ദ്രസര്‍ക്കാറിനും ബിജെപിക്കും എതിരായി ഉയര്‍ന്നു വരുന്ന ആരോപണങ്ങളെ ഒരു പരിധിവരെ പ്രതിരോധിച്ചു നിര്‍ത്തി, ന്യായീകരണങ്ങള് നിരത്തുന്ന ടിവി അവതാരാകനാണ് അര്‍ണബ് ഗോസ്വാമി.\nഎന്നാല് ഒടുവില് ബിജെപിയേയും വിമര്‍ശിച്ച് രംഗത്ത് വന്നിരിക്കുകായണ് അര്‍ണബ് ഗോസ്വാമി. ഏറെക്കാലത്തിന് ശേഷമാണ് ഒരു ചര്‍ച്ചയില് ബിജെപിക്കെതിരെ അര്‍ണബ് ഗോസ്വാമി വിമര്‍ശനം ഉന്നയിക്കുന്നത് എന്നതാണ് ശ്രദ്ധേയം. ചര്‍ച്ചയില് പങ്കെടുത്തവരെപോലും ആശ്ചര്യപ്പടുത്തുന്നതായിരുന്നു അര്‍ണബിന്‍റെ നിലപാട്..വിശദാംശങ്ങള് ഇങ്ങനെ..\nഭീകര സംഘടനയായ ജെയ്‌ഷെ മുഹമ്മദ് നേതാവ് മസൂദ് അസ്ഹറിനെ ‘ജി' ചേര്‍ത്ത് അഭിസംബോധന ചെയ്ത രാഹുല് ഗാന്ധിക്കെതിരെ വലിയ വിമര്‍ശനമായിരുന്നു അര്‍ണബിന്‍റെ ചര്‍ച്ചയില് പങ്കെടുത്ത ബിജെപി വക്താവ് ഗൗരവ് ഭാട്ടിയ നടത്തിയത്.\nഎന്നാല് ഈ വിഷയത്തില് കോണ്‍ഗ്രസ് അധ്യക്ഷനെ വിമര്‍ശിക്കാന് ബിജെപിക്ക് യാതൊരുവിധ അര്‍ഹതയുമില്ലെന്നായിരുന്നു അര്‍ണബ് ഗോസ്വാമിയുടെ വിമര്‍ശനം. ഇതോടെ വെട്ടിലായത് ബിജെപി വക്താവായിരുന്നു.\nകേന്ദ്രമന്ത്രിയും ബിജെപി നേതാവുമായ രവി ശങ്കര് പ്രസാദ് മുംബൈ ഭീകരാക്രമണത്തിന്‍റെ സൂത്രധാനരാനായ ഹാഫിസ് സയീദിനെയും ഇത്തരത്തില് അഭിസംബോധന ചെയ്തിട്ടുണ്ടെന്ന് ചൂണ്ടിക്കാട്ടിയായിരുന്നു അര്‍ണബ് ബിജെപി വക്താവിന്‍റെ വായടപ്പിച്ചത്.\nഅര്‍ണാബിന്റെ നിലപാട് ചര്‍ച്ചയില് പങ്കെടുക്കാനെത്തിയ ഗൗരവ് ഭാട്ടിയ, അഭിഭാഷക മോണിക്ക അറോറ എന്നിവരെ ആശ്ചര്യപ്പെടുത്തി. രവി ശങ്കര് പ്രസാദിന് പുറമെ മറ്റനവധി ബിജെപി നേതാക്കളും തീവ്രവാദി നേതാക്കളെ ‘ജി' ചേര്‍ത്ത് അഭിസംബോധന ചെയ്യുന്ന വീഡിയോകള് കഴിഞ്ഞ ദിവസങ്ങളില് സോഷ്യല് മീഡിയയില് പ്രചരിച്ചിരുന്നു.\nബിജെപി വക്താവിന് താക്കീത്\nചര്‍ച്ച പുരോഗമിക്കവെ മറ്റൊരു അവസരത്തിലും ബിജെപി വക്താവിന് താക്കീതുമായി അര്‍ണബ് ഗോസ്വാമി രംഗത്ത് എത്തി. ബാലാക്കോട്ട് വ്യോമാക്രണത്തില് കോണ്‍ഗ്രസിന്റെ നിലപാടിനെക്കുറിച്ച് സംസാരിക്കാന് ശ്രമിച്ച ഭാട്ടിയയോട് വിഷയത്തില് നിന്ന് വ്യതിചലിക്കരുതെന്ന് അര്‍ണബ് താക്കീത് ചെയ്തു.\nചര്‍ച്ച അവസാനിപ്പിക്കാനായി അര്‍ണബ് ഉപയോഗിച്ച വാക്കുകളും പരോക്ഷമായി ബിജെപിയുടെ ഉന്നം വെച്ചുകൊണ്ടുള്ളതായിരുന്നു. 'കഥയുടെ സാരം എന്താണെന്നും വെച്ചാല്, പളുങ്കു കൊട്ടാരത്തില് താമസിക്കുന്നവര് മറ്റുള്ളവരെ കല്ലെറിയരുതെന്നാണ്' എന്ന് പറഞ്ഞാണ് അര്‍ണബ് ചര്‍ച്ച അവസാനിപ്പിച്ചത്.\nരാഹുൽ ഗാന്ധിയുടെ പ്രസംഗം\nമസൂദ് അസറിനെ, മസൂദ് ജി എന്നു വിശേഷിപ്പിച്ച രാഹുൽ ഗാന്ധിയുടെ പ്രസംഗം നേരത്തെ വലിയ വിവാദമായിരുന്നു. ബിജെപി ഭരണകാലത്താണ് മസൂദ് അസറിനെ വിട്ടയച്ചതെന്നായിരുന്നു രാഹുലിൻറെ പ്രസംഗം. പ്രസംഗത്തിൽ 'മസൂദ് അസർ ജി' എന്ന് രാഹുല് പറയുന്ന ഭാഗം അടര്‍ത്തിയെടുത്തായിരുന്നു ബിജെപിയുടെ വിമര്‍ശനം.\nസ്മൃതി ഇറാനി ആവശ്യപ്പെട്ടത്\nപുല്‍വാമയില് വീരമൃത്യു വരിച്ച സൈനീകരുടെ കുടുംബങ്ങളോട് രാഹുല് ഗാന്ധി മാപ്പ് പറയണമെന്ന് മന്ത്രി സ്മൃതി ഇറാനി ആവശ്യപ്പെട്ടത്. ഒസാമ ബിൻലാദനോടും ഹാഫിസ് സയ്യിദിനോടും ബഹുമാനം കാണിക്കുന്ന കോൺഗ്രസ്സ് പാരമ്പര്യം രാഹുൽ തുടരുന്നുവെന്നായിരുന്നു കേന്ദ്ര ഐടി മന്ത്രി രവിശങ്കർ പ്രസാദ് ആരോപിച്ചത്.\nചോദ്യത്തിന് മറുപടി നല്‍കണം\nഅതേസമയം രാഹുലിന്‍റെ പ്രസംഗം ബിജെപി വളച്ചൊടിക്കുകയാണെന്നാണ് കോൺഗ്രസ് ആരോപിക്കുന്നത്. മസൂദ് അസറിനെ വിട്ടയച്ചത് ആരെന്ന രാഹുലിൻറെ ചോദ്യത്തിന് ആദ്യം ബിജെപി മറുപടി നല്കണമെന്ന് കോൺഗ്രസ് വക്താവ് രൺദീപ് സിംഗ് സുർജേവാല ആവശ്യപ്പെട്ടു.\narnab goswami bjp congress rahul gandhi smriti irani അര്‍ണബ് ഗോസ്വാമി കോണ്‍ഗ്രസ് ബിജെപി രാഹുല് ഗാന്ധി സ്മൃതി ഇറാനി\nbjp is not inaposition to criticize congress on ji issue says arnab-goswami


റോയല് എന്‍ഫീല്‍ഡിന്‌റെ 650 സിസി ഫ്‌ളാറ്റ് ട്രാക്ക് മോട്ടോര്‍സൈക്കിള് എത്തുന്നു. | | Mora News\nറോയല് എന്‍ഫീല്‍ഡിന്‌റെ 650…\nറോയല് എന്‍ഫീല്‍ഡിന്‌റെ 650 സിസി ഫ്‌ളാറ്റ് ട്രാക്ക് മോട്ടോര്‍സൈക്കിള് എത്തുന്നു.\n650 സിസി ഫ്‌ളാറ്റ് ട്രാക്ക് മോട്ടോര് സൈക്കിളുമായി ഐക്കണിക്ക് ഇരുചക്ര വാഹന നിര്‍മ്മാതക്കളായ റോയല് എന്‍ഫീല്‍ഡ്. റോയല് എന്‍ഫീല്‍ഡിന്‌റെ യുകെയിലെ ടെക്‌നിക്കല് സെന്‌ററിലാണ് ഫാളാറ്റ് ട്രാക്കര് പുറത്തിറക്കിയത്. അടുത്തിടെ അവതരിപ്പിച്ച ഇരട്ടകളായ ഇന്‌റര്‍സെപ്റ്റര് 650, കോണ്ടിനെന്‌റല് ജിടി 650മോഡലുളുടെ അതേ പ്ലാറ്റഫോമിനെ അടിസ്ഥാനമാക്കിയാണ് പുതിയ മോട്ടോര് സൈക്കിളും എത്തുക.\nറോയല് എന്‍ഫീല്‍ഡിന്‌റെ ഉടമസ്ഥതയിലുള്ള ഹാരിസ് പെര്‍ഫോമന്‍സ് നിര്‍മ്മിച്ച പുതിയ ഫ്രെയ്മാണ് 650 ഫ്‌ളാറ്റ് ട്രാക്കര് ഉപയോഗിക്കുന്നത്. അമേരിക്കന് കമ്പനിയായ എസ്&എസ് സൈക്കിളിന്‌റെ വലിയ ബോര്‍കിറ്റ് ുപയോഗിക്കുന്നതോടെ ഡിസ്‌പ്ലേസ്‌മെന്‌റ് 750സിസി വര്‍ധിക്കും. ട്യൂണിംഗ് വിത്യസ്തമായിരിക്കും. മികച്ച പെര്‍ഫോമന്‍സ് പോഡ് എയര് ഫില്‍റ്ററുകള് ഘടിപ്പിക്കും. മറ്റ് ഫ്‌ളാറ്റ് ട്രാക്ക് ബൈക്കുകളെ പോലെതന്നെ മുകളിലെക്ക് ഉയര്‍ന്നതായിരിക്കും എക്‌സ്സോസ്റ്റ്.\nചക്രങ്ങളുടെ വലിപ്പം കൂട്ടി. ഒരു ഇഞ്ചോളമാണ് വര്‍ധിപ്പിച്ചത്. 19 ഇഞ്ചാണ് ഫാളാറ്റ് ട്രാക്ക് വേര്‍ഷന്‌റെ ചക്രങ്ങളുടെ വ്യാസം. ഫാളാറ്റ് ട്രാക്ക് റേസിങ്ങിനാവശ്യമായ ഹാന്‍ഡില് ബാറുകള്, ഫൂട്ട് പെഗുകള്, യോക്കുകള്, എന്നിവ കസ്റ്റം ബില്‍റ്റാണ്. ഹിമാലയന് എഫ്ടി 411,650 സിസി ട്വിന് ട്രാക്കര് കണ്\nസെപ്റ്റുകള് സമീപ ഭാവിയില് ടെറിയ മാറ്റങ്ങളോടെ വാണിജ്യാടിസ്ഥാനത്തില് നിര്‍മ്മിച്ചേക്കുമെന്നും റിപ്പോര്‍ട്ടുകളുണ്ട്.\nTags: 650cc motor cycle royal enfield


സ്വര്‍ണവില കുത്തനെ ഇടിഞ്ഞു | Sutharya Keralam\nസ്വര്‍ണവില കുത്തനെ ഇടിഞ്ഞു\nകൊച്ചി: കഴിഞ്ഞ അഞ്ചു ദിവസമായി മാറ്റമില്ലാതെ തുടര്‍ന്ന സ്വര്‍ണ വിലയില് ഇന്ന് ഇടിവ്. പവന് 400 രൂപയാണ് കുറഞ്ഞിരിക്കുന്നത്. 35,000 രൂപയാണ് ഇന്നത്തെ ഒരു പവന്റെ വില. ഈ മാസത്തെ ഏറ്റവും താഴ്ന്ന വിലയാണ് ഇന്ന് രേഖപ്പെടുത്തിയിരിക്കുന്നത്. ഈ മാസം അഞ്ചിനും വില 35,000ല് എത്തിയിരുന്നു.\nഗ്രാമിന് 50 രൂപ കുറഞ്ഞ് 4375ല് എത്തിയിരിക്കുന്നു. കഴിഞ്ഞ അഞ്ചു ദിവസമായി 4425 രൂപയാണ് ഒരു ഗ്രാം സ്വര്‍ണത്തിന്റെ വില. ബജറ്റില് ഇറക്കുമതി തീരുവ കുറച്ചതിനു പിന്നാലെ ഒരാഴ്ചയോളം സ്വര്‍ണ വില ഇടിവു പ്രകടിപ്പിച്ചിരുന്നു. പിന്നീടുള്ള ദിവസങ്ങളില് കയറിയും കുറഞ്ഞുമായി ചാഞ്ചാടി നില്‍ക്കുകയായിരുന്നു സ്വര്‍ണവില.\nPrevious articleരാമക്ഷേത്രത്തിന് പണംതരില്ല’; നിലപാട് വ്യക്തമാക്കി സിദ്ധരാമയ്യ\nNext articleകത്വ ഫണ്ട് തട്ടിപ്പ്; പി.കെ. ഫിറോസിനെതിരെ കേസ്


വെയ്റ്ററായും പാടം ഉഴുതും സൂര്യ, കണ്ണു നനയിച്ച് ഉര്‍വശി; 'സൂരറൈ പോട്ര്' ഡിലീറ്റഡ് സീൻസ് | soorarai pottru deleted scene\nവെയ്റ്ററായും പാടം ഉഴുതും സൂര്യ, കണ്ണു നനയിച്ച് ഉര്‍വശി; 'സൂരറൈ പോട്ര്' ഡിലീറ്റഡ് സീൻസ്\nആഭ്യന്തര വിമാന സര്‍വ്വീസ് ആയ എയര് ഡെക്കാണിന്‍റെ സ്ഥാപകന് ജി ആര് ഗോപിനാഥിന്‍റെ ജീവിതത്തെ ആസ്പദമാക്കിയുള്ളതാണ് സൂരറൈ പൊട്ര്.\nChennai, First Published Feb 20, 2021, 10:39 AM IST\nകൊവിഡ് പശ്ചാത്തലത്തില് ഡയറക്ട് ഒടിടി റിലീസ് ആയെത്തിയ വലിയ പ്രേക്ഷകപ്രീതി നേടിയ തമിഴ് ചിത്രമാണ് 'സൂരറൈ പോട്ര്'. സൂര്യയെ നായകനാക്കി സുധ കൊങ്കര സംവിധാനം ചെയ്ത ചിത്രം ആമസോണ് പ്രൈമില് സ്ട്രീമിംഗ് ആരംഭിച്ച ദിവസം തന്നെ സോഷ്യല് മീഡിയയില് സജീവ ചര്‍ച്ചാവിഷയമായിരുന്നു. അപർണ ബാലമുരളിയായിരുന്നു നായികയായി എത്തിയത്. ഇപ്പോഴിതാ ചിത്രത്തിന്റെ ഡിലീറ്റഡ് രംഗങ്ങൾ പുറത്തുവിട്ടിരിക്കുകയാണ് അണിയറ പ്രവര്‍ത്തകര്.\nദൈർഘ്യക്കൂടുതൽ മൂലം ചിത്രത്തിൽ നിന്നും വെട്ടിക്കളഞ്ഞ രംഗമാണ് കഴിഞ്ഞ ദിവസം പുറത്തിറക്കിയത്. ഒരു മിനിറ്റിലേറെ ദൈര്‍ഘ്യമുള്ള വീഡിയോയാണ് പുറത്തു വിട്ടത്. വിമാന കമ്പനി തുടങ്ങാനാകാതെ എല്ലാം നഷ്ടപ്പെട്ട നില്‍ക്കുന്ന മാരന്(സൂര്യ) ഭാര്യയായ ബൊമ്മിയുടെ ബേക്കറിയില് വെയ്റ്ററായി ജോലി നോക്കുന്നതാണ് ഡിലീറ്റഡ് സീനിലെ ഒരു ഭാഗം. മറ്റൊരു ഭാഗത്തില് കലപ്പ വെച്ച് നിലം ഉഴുന്ന മാരനെയും കാണാം.\nകടമടക്കാനാകാതെ വീട് നഷ്ടപ്പെട്ട് ഇറങ്ങേണ്ടി വരുന്ന, മകന്റെ കഷ്ടപ്പാടില് തളര്‍ന്നു പോകുന്ന ഉര്‍വശിയുമാണ് ചില രംഗങ്ങളിലുള്ളത്. അപര്‍ണ ബാലമുരളിയും ചില രംഗങ്ങളില് കടന്നുവരുന്നുണ്ട്.\nഅതേസമയം, ഇത്തവണത്തെ ഓസ്‍കറിന് 'സൂരറൈ പോട്രും' മത്സരത്തിനുണ്ടാകുമെന്ന വാർത്തകൾ പുറത്തുവന്നിരുന്നു. കൊവിഡ് പശ്ചാത്തലത്തില് ലോകം മുഴുവന് തിയറ്ററുകള് അടഞ്ഞുകിടന്ന വര്‍ഷമാണ് കടന്നുപോയത് എന്നതിനാല് ഡയറക്ട് ഒടിടി റിലീസ് ചിത്രങ്ങള്‍ക്കും ഇത്തവണ ഓസ്കര് മത്സരത്തില് പങ്കെടുക്കാനുള്ള അവസരം അക്കാദമി നല്‍കുന്നുണ്ട്. അതുപ്രകാരമാണ് 'സൂരറൈ പോട്രും' ഓസ്കര് മത്സരത്തില് പങ്കെടുക്കുന്നത്. പൊതുവിഭാഗത്തിലാണ് ചിത്രം ഉള്‍പ്പെടുന്നത്.\nആഭ്യന്തര വിമാന സര്‍വ്വീസ് ആയ എയര് ഡെക്കാണിന്‍റെ സ്ഥാപകന് ജി ആര് ഗോപിനാഥിന്‍റെ ജീവിതത്തെ ആസ്പദമാക്കിയുള്ളതാണ് സൂരറൈ പൊട്ര്. അപര്‍ണ ബാലമുരളിയാണ് 'ബൊമ്മി' എന്ന കഥാപാത്രത്തെ അവതരിപ്പിച്ച് സൂര്യയുടെ നായികയായി എത്തിയത്. ഏറെക്കാലത്തിനുശേഷം പ്രേക്ഷകര് ഏറ്റെടുത്ത സൂര്യ ചിത്രമായി മാറിയിരുന്നു സൂരറൈ പോട്ര്. ഉര്‍വ്വശിയും ചിത്രത്തില് ഒരു പ്രധാന കഥാപാത്രത്തെ അവതരിപ്പിച്ചിരുന്നു.\nLast Updated Feb 20, 2021, 1:16 PM IST\nഅപ്പന് വീട്ടിലെത്തിയാല് അപ്രത്യക്ഷയാവുന്ന ബിന്‍സി; 'ജോജി' ഡിലീറ്റഡ് സീന്\n'ധോണി എന്തുകൊണ്ട് ക്യാപ്റ്റന് കൂള് ആവുന്നു'? 'മാസ്റ്റര്' ഡിലീറ്റഡ് സീന്\nകാപ്പാനില് നിന്ന് ഒഴിവാക്കിയ രംഗം പുറത്തുവിട്ടു\n'ഒരേ തൂവൽ പക്ഷി': കുമ്പളങ്ങി നൈറ്റ്‌സിലെ ഡിലീറ്റ് ചെയ്ത രംഗം\n'നിപയെ നമ്മള് ഇങ്ങനെയൊക്കെ നേരിടും'; 'വൈറസ്' ഡിലീറ്റഡ് സീന്


ആരോഗ്യം – Pravasa Lokam ആരോഗ്യം – Pravasa Lokam\nതിരുവനന്തപുരം: സിക്ക വൈറസ് പ്രതിരോധത്തിനായി ആരോഗ്യ വകുപ്പ് ആക്ഷന് പ്ലാന് രൂപീകരിച്ചതായി ആരോഗ്യ വകുപ്പ് മന്ത്രി വീണാ ജോര്‍ജ്. രോഗബാധ റിപ്പോര്‍ട്ട് ചെയ്യാന് സാധ്യതയുള്ള പ്രദേശങ്ങളും ആശുപത്രികളും കേന്ദ്രീകരിച്ച് ശക്തമായ പ്രതിരോധ പ്രവര്‍ത്തനങ്ങള് നടത്തും. സംസ്ഥാനത്താകെ ജാഗ്രതാ നിര്‍ദേശം നല്‍കിയിട്ടുണ്ട്.പനിയുള്ള ഗര്‍ഭിണികളില്…\nഇന്ത്യയില് മത വൈറസ് (പൗരത്വ നിയമ ഭേദഗതി നിയമം) പടര്‍ന്നുപിടിക്കുമ്പോള് ലോകമെമ്പാടും കൊറോണ വൈറസ് പടരുന്ന ഭീതിതമായ അവസ്ഥയിലാണ്. ഇന്നലെ കോഴിക്കോടുനിന്നും ഇതിഹാദ് എയര്‍ലൈന്‍സില് അമേരിക്കയിലേക്ക് യാത്ര തിരിക്കുമ്പോള് മനസ്സില് കൊവിഡ്19 എന്ന അതിഭീകരനായ വൈറസ് ചൈനയ്ക്കു പുറത്തും താണ്ഡവമാടുന്ന കഥകള്…\nമലപ്പുറത്തും സംസ്ഥാനത്തിന്റെ വിവിധ ഭാഗങ്ങളിലും മാരകമായ വെസ്റ്റ് നൈല് പനി സ്ഥിരീകരിച്ചതായി അധികൃതര്. മലപ്പുറം വേങ്ങര സ്വദേശിയായ ആറുവയസ്സുകാരനാണ് വെസ്റ്റ്‌നൈല് രോഗം ബാധിച്ച് മരണപ്പെട്ടിരിയ്ക്കുന്നത്. കടുത്ത പനിയും തലവേദനയും ശരീരവേദനയുമായാണ് കുട്ടിയെ സ്വകാര്യ ആശുപത്രിയില് ചികിത്സക്ക് വിധേയമാക്കിയത്. പിന്നീട് കോഴിക്കോട് മെഡിക്കല്…\nകോഴിക്കോട്. കേരളം കനത്ത ചൂടില് പൊരിയുന്നു. മാനം ചിലപ്പോള് മേഘാവൃതമാണെങ്കിലും മഴ പെയ്യാത്തതാണ് കനത്ത ചൂടിന് കാരണമെന്നാണ് നാട്ടുകാരുടെ ഭാഷ്യം. പാടങ്ങളില് കൊയ്ത്തും മെതിയും നടക്കുന്ന ഈ സമയത്ത് വേനല് ശക്തമായത് വലിയ പ്രയാസമാണ് സൃഷ്ടിച്ചിരിക്കുന്നത്. തൊഴിലാളികളുടെ ലഭ്യത കുറവില് ദുരിതം…\nനിപ വൈറസിനെതിരെ മുന്‍കരുതല് നടപടി സ്വീകരിക്കാന് ആരോഗ്യ വകുപ്പിന്റെ നിര്‍ദ്ദേശം.\nകഴിഞ്ഞ വര്‍ഷം 21 പേരുടെ മരണത്തിനും വലിയ ആശങ്കകള്‍ക്കും വഴിവെച്ച നിപ വൈറസ് പൂര്‍മ്ണമായും മുക്തമായിട്ടില്ലെന്ന ജാഗ്രതാ നിര്‍ദ്ദേശമാണ് ഇപ്പോള് ആരോഗ്യ വകുപ്പ് പുറത്തുവിട്ടിരിക്കുന്നത്. ആശുപത്രികളിലും ജനങ്ങള് തിങ്ങിക്കൂടുന്ന സ്ഥലങ്ങളിലും ജനങ്ങള് സുരക്ഷിത മാര്‍ഗ്ഗങ്ങള് ഏത് വിധത്തിലാണ് പ്രയോജനപ്പെടുത്തേണ്ടത് എന്ന നിര്‍ദ്ദേശമാണ്…\nലെപ്‌ടോസ്‌പൈറ ജനുസില്‍പ്പെട്ട ഒരിനം സ്‌പൈറോകീറ്റ മനുഷ്യരില് ഉണ്ടാക്കുന്ന ഒരു ജന്തുജന്യരോഗമാണ് എലിപ്പനി. പ്രളയബാധിത മേഖലകളിലെ പകര്‍ച്ചവ്യാധികളില് ഏറ്റവും പ്രധാനമാണിത്. ജീവികളുടെ മലമൂത്ര വിസര്‍ജ്യം ജലത്തില് കലര്‍ന്നാണ് എലിപ്പനി പടരുന്നത്. :………….രോഗപ്പകര്‍ച്ചയും പ്രത്യാഘാതവും…………: രോഗാണു വാഹകരായ ജന്തുക്കളുടെ വൃക്കകളിലാണ് ലെപ്‌ടോസ്‌പൈറ കുടിയിരിക്കുന്നത്. രോഗം…\nകോഴിക്കോട് വെസ്റ്റ്‌നൈല് പനിബാധ.\nകോഴിക്കോട്: കോഴിക്കോട് വെസ്റ്റ്‌നൈല് പനിബാധ.നിപ വൈറസ് ബാധയുടെ ആകുലതകളും ആശങ്കകളും പൂര്‍ണ്ണമായും വിട്ടകലുന്നതിനു മുമ്പാണ് വെസ്റ്റ്‌നൈല് പനിബാധ സ്ഥിരീകരിച്ചത്.കോഴിക്കോട് മെഡിക്കല് കേളേജില് പ്രവേശിപ്പിച്ച പെണ്‍കുട്ടിയ്ക്കാണ് രോഗം സ്ഥിരീകരിച്ചത്. പൂനെ വൈറോളജി ഇന്‍സിസ്റ്റിയൂട്ടില് നടത്തിയ പരിശോധനയിലാണ് രോഗം സ്ഥിരീകരിച്ചത്. കൊതുകാണ് രോഗം പരത്തുന്നതില്…\nകൊല്ലം കുളത്തൂപ്പുഴ വില്ലുമല ആദിവാസി കോളനിയില് കരിമ്പനി സ്ഥിരീകരിച്ചു. കോളനിവാസി ഷിബു എന്ന മുപ്പത്തെട്ടുകാരനെ തിരുവനന്തപുരം മെഡിക്കല് കോളജ് ആശുപത്രിയില് പ്രവേശിപ്പിച്ചു. മണലീച്ചകള് പരത്തുന്നതാണ് കരിമ്പനി. മനുഷ്യനില് നിന്ന് മനുഷ്യനിലേക്ക് രോഗം പകരില്ല. യുവാവ് അപകട നില തരണം ചെയ്തുവെന്നും…\nമലയാളിയുടെ തീന്‍മേശയിലേക്ക് വരുന്ന പച്ചക്കറി എങ്ങിനെ രോഗ വാഹിനി ആവുന്ന എന്ന ചെറിയൊരു അന്വേഷണം മാത്രമാണിത്. ആരോഗ്യ പരിപാലനത്തിന് കോടികള് ചെലവിടുന്ന സര്‍ക്കാര് വെളുപ്പാന് കാലത്ത് കേരളത്തിലെ പച്ചക്കറി മൊത്ത വിതരണ കേന്ദ്രത്തിലേക്ക് വരിക. അവിടെ കാണുന്ന കാര്യങ്ങള് നിങ്ങളുടെ കണ്ണുതുറപ്പിക്കുന്നില്ലെങ്കില്…


ടണ് കണക്കിന് ഡീലുകളുമായി മറ്റൊരു ഷോപ്പിംഗ് ഫെസ്റ്റിവലുമായി ഫ്ലിപ്പ്കാര്‍ട്ട് | Flipkart Electronics Sale to start from December 26\nടണ് കണക്കിന് ഡീലുകളുമായി മറ്റൊരു ഷോപ്പിംഗ് ഫെസ്റ്റിവലുമായി ഫ്ലിപ്പ്കാര്‍ട്ട്\nFirst Published Dec 26, 2020, 4:11 PM IST\nസ്മാര്‍ട്ട്‌ഫോണുകളില് ടണ് കണക്കിന് ഡീലുകളുമായി മറ്റൊരു ഷോപ്പിംഗ് ഫെസ്റ്റിവലുമായി ഫ്ലിപ്പ്കാര്‍ട്ട് തിരിച്ചെത്തി. ഫ്ലിപ്പ്കാര്‍ട്ട് ഇലക്ട്രോണിക്‌സ് സെയില് ഡിസംബര് 26 ന് ലൈവാകും, ഡിസംബര് 28 വരെ ഇത് തുടരും. സ്മാര്‍ട്ട്‌ഫോണുകള് ഉള്‍പ്പെടെയുള്ള ഇലക്ട്രോണിക്‌സ് ഉപകരണങ്ങള്‍ക്ക് ഫ്ലിപ്പ്കാര്‍ട്ട് കിഴിവ് നല്‍കും. ഐസിഐസിഐ ബാങ്ക് കാര്‍ഡ് ഉടമകള്‍ക്ക് ഫ്‌ലിപ്പ്കാര്‍ട്ട് പ്രത്യേക കിഴിവുകള് വാഗ്ദാനം ചെയ്യുന്നു. ഐസിഐസിഐ ഉപയോക്താക്കള്‍ക്ക് 10 ശതമാനം ഇന്‍സ്റ്റന്റ് ഡിസ്‌ക്കൗണ്ട് ലഭിക്കും, കൂടാതെ പഴയ ഫോണുകള് എക്‌സ്‌ചേഞ്ച് ചെയ്യാനും കഴിയും.\nഐഫോണ് എസ്ഇ 32,999 രൂപയ്ക്ക് ഫ്ലിപ്പ്കാര്‍ട്ട് ഇലക്ട്രോണിക്‌സ് വില്‍പ്പനയില് ലഭ്യമാണ്. 32,999 രൂപയില്, ഐഫോണ് എസ്ഇയില് ശക്തമായ എ 13 ചിപ്‌സെറ്റ്, മികച്ച ക്യാമറ, മിക്ക ഉപയോക്താക്കളെയും ആകര്‍ഷിക്കുന്ന ഡിസൈന് എന്നിവയുണ്ട്. ഐഫോണ് എക്‌സ്ആര് 38,999 രൂപയ്ക്ക് ലഭിക്കും. ഐഫോണ് എക്‌സ്ആര് യഥാര്‍ത്ഥ വിലയായ 47,900 രൂപയില് നിന്ന് പതിനായിരം രൂപ കിഴിവില് ലഭിക്കും. പഴയ ഫോണിന് പകരമായി 13,000 രൂപ വരെ ഫ്ലിപ്പ്കാര്‍ട്ട് വാഗ്ദാനം ചെയ്യുന്നു.\nഐഫോണ് 11 പ്രോ 79,999 രൂപയ്ക്ക് ഫ്ലിപ്പ്കാര്‍ട്ട് ഇലക്ട്രോണിക്‌സ് വില്‍പ്പനയില് ലഭ്യമാണ്. ഫോണിന്റെ വില നേരത്തെ 99,999 രൂപയായിരുന്നുവെങ്കിലും ഫ്‌ലിപ്പ്കാര്‍ട്ട് വില്‍പ്പന കാരണം ഫോണിന് 20,000 രൂപയുടെ ഡിസ്‌ക്കൗണ്ട് ലഭിച്ചു. ഉപയോക്താക്കള്‍ക്ക് ഡീല് മികച്ചതാക്കാന് പഴയ സ്മാര്‍ട്ട്‌ഫോണിന് പകരമായി 26,601 രൂപ വരെ ഫ്ലിപ്പ്കാര്‍ട്ട് വാഗ്ദാനം ചെയ്യുന്നു.\nകുറച്ച് ദിവസം മുമ്പ് ലോഞ്ച് ചെയ്ത മോട്ടോ ജി5ജി 19,999 ന് ലഭ്യമാണ്. എന്നാല്, എച്ച്ഡിഎഫ്‌സി, ഐസിഐസിഐ ബാങ്ക് ഉടമകള്‍ക്ക് മാത്രമേ ഈ ഓഫര് ലഭിക്കുകയുള്ളൂ. 20,999 രൂപയ്ക്കാണ് സ്മാര്‍ട്ട്‌ഫോണ് പുറത്തിറക്കിയത്. മിതമായ നിരക്കില്5ജി ഇന്ത്യയിലേക്ക് കൊണ്ടുവരുന്ന ഈ സ്മാര്‍ട്ട്‌ഫോണില് സ്‌നാപ്ഡ്രാഗണ് 750 ജി പ്രോസസര് ഉപയോഗിക്കുന്നു, പിന്നില് ഒരു ട്രിപ്പിള് ക്യാമറ സജ്ജീകരണമുണ്ട്.\nമോട്ടോ ജി9പവര് 11,999 രൂപയ്ക്ക് ഇന്ത്യയില് അവതരിപ്പിച്ചു. എന്നാല്, വില്‍പ്പന സമയത്ത്, ഇത് 10,999 രൂപയ്ക്ക് ലഭ്യമാണ്. എച്ച്ഡിഎഫ്‌സി, ഐസിഐസിഐ ബാങ്ക് കാര്‍ഡ് ഉടമകള്‍ക്ക് മാത്രമേ ഈ ഓഫര് ലഭിക്കുകയുള്ളൂ.


ജിങ്കനെ സ്വന്തമാക്കാന് ഖത്തറും യൂറോപ്പും, മോഹവിലയുമായി എടികെ\nകേരള ബ്ലാസറ്റേഴ്‌സ് വിടുന്ന ഇന്ത്യന് സൂപ്പര് താരം സന്ദേഷ് ജിങ്കനെ സ്വന്തമാക്കാന് മത്സരിച്ച് വമ്പന് ക്ലബുകള്. വിവിധ യൂറോപ്യന് ക്ലബുകളും ഖത്തര് ക്ലബുകളുമെല്ലാം മോഹവിലയുമായി ബ്ലാസ്‌റ്റേഴ്‌സ് പ്രതിരോധ താരത്തിന് പിന്നാലെയുണ്ടെന്നാണ് റിപ്പോര്‍ട്ടുകള്. വിദേശത്തേയ്ക്ക് ട്രെയലിന് പോകാന് ജിങ്കന് തീരുമാനിച്ചതായും റിപ്പോര്‍ട്ടുകളുണ്ട്.\nഅതെസമയം ജിങ്കനെ ഒരു വിദേശ ക്ലബ് സ്വന്തമാക്കിയതായും വാര്‍ത്തകളുണ്ട്. ഇതിന് സ്ഥിരീകരണമായിട്ടില്ല. വരും മണിക്കൂറില് ഇക്കാര്യത്തില് വ്യക്തത പുറത്ത് വരും.\nഐഎസ്എല്ലില് വമ്പന്‍മാരായ എ.ടി.കെ. – മോഹന് ബഗാനും ജിങ്കനെ സ്വന്തമാക്കാന് രംഗത്തുണ്ട്. ജിങ്കനെപ്പോലുള്ള സെന്‍ട്രല് ഡിഫന്‍ഡറെയാണ് അവര്‍ക്കാവശ്യം. ഓഗസ്, ജോണ് ജോണ്‍സണ്, വിക്ടര് മോന്‍ഗ്ലി എന്നിവര് ക്ലബ് വിടാനൊരുങ്ങുന്ന പശ്ചാത്തലത്തില് എ.ടി.കെ. – മോഹന് ബഗാന് മോഹ വിലയ്ക്കു ജിങ്കനെ സ്വന്തമാക്കുമെന്നാണു കരുതുന്നത്.\nകഴിഞ്ഞ ദിവസമാണ് സൂപ്പര് താരം സന്ദേശ് ജിങ്കന് കേരള ബ്ലാസ്റ്റേഴ്‌സ് വിടുന്നതായി വാര്‍ത്തകള് പുറത്ത് വരുന്നത്. ഇക്കാര്യത്തില് ജിങ്കനും ബ്ലാസ്റ്റേഴ്സ് മാനേജ്‌മെന്റും ധാരണയില് എത്തി. ക്ലബ്ബിന്റെ സാമ്പത്തിക പ്രതിസന്ധിയും ജിങ്കനെ ഒഴിവാക്കാന് കാരണമായി. െ\nഎഎസ്എല്ലില് ഏറ്റവും അധികം പ്രതിഫലം വാങ്ങുന്ന താരങ്ങളില് ഒരാളാണ് ജിങ്കന്. എന്നാല് ഏത് ക്ലബ്ബിലേക്ക് ആണ് ജിങ്കന് പോവുകയെന്നു വ്യക്തമല്ല.\nഐഎസ്എല് ഒന്നാം സീസണ് മുതല് കേരള ബ്ലാസ്റ്റേഴ്സ് താരമാണ് സന്ദേശ് ജിങ്കന്. അഞ്ചാം സീസണില് ബ്ലാസ്റ്റേഴ്‌സിന്റെ നായകനുമായിരുന്നു. കാല്‍മുട്ടിന് ഏറ്റ പരുക്കിനെ തുടര്‍ന്ന് കഴിഞ്ഞ സീസണ് ജിങ്കന് കളിച്ചിരുന്നില്ല. സിക്കിം യുണൈറ്റഡിലൂടെ ഇന്ത്യന് ഫുട്‌ബോള് ലോകത്തേക്ക് എത്തിയ ജിങ്കാന്, സുനില് ഛേത്രി കഴിഞ്ഞാല് ഇന്ത്യന് ഫുട്‌ബോളിലെ സുപ്രധാന താരമാണ്.


കളക്ടറുടെ ഓഫീസിനു സമീപത്തെ വീട്ടില് വന് ചന്ദന ശേഖരം; പിടികൂടാന് എത്തിയത് കളക്ടറും സംഘവും - Keralabhooshanam Daily കളക്ടറുടെ ഓഫീസിനു സമീപത്തെ വീട്ടില് വന് ചന്ദന ശേഖരം; പിടികൂടാന് എത്തിയത് കളക്ടറും സംഘവും\nHome/NEWS/KERALA/കളക്ടറുടെ ഓഫീസിനു സമീപത്തെ വീട്ടില് വന് ചന്ദന ശേഖരം; പിടികൂടാന് എത്തിയത് കളക്ടറും സംഘവും\nകാസര്‍കോട്: ജില്ലാ കളക്ടറും സംഘവും ചേര്‍ന്ന് ചന്ദനം പിടികൂടി. കളക്ടറുടെ ഓഫീസിനു സമീപത്തെ വീട്ടില് നിന്ന് പുലര്‍ച്ചെയാണ് ചന്ദനം പിടികൂടിയത്.പുലര്‍ച്ചെ നാലരയ്ക്കായിരുന്നു സംഭവം. കളക്ടറുടെ ഗണ്‍മാനും ഡ്രൈവറും രാവിലെ ഉറക്കമുണര്‍ന്ന സമയത്ത് സമീപത്തെ വീട്ടില് നിന്ന് വല്ലാത്ത ശബ്ദം കേള്‍ക്കുകയും തുടര്‍ന്ന് പോയി നോക്കുകയും ചെയ്ത ഘട്ടത്തിലാണ് സംഭവങ്ങള് മനസ്സിലാകുന്നത്.\nവീടിനു മുന്നില് നിര്‍ത്തിയിട്ട ലോറിയില് ഈ സമയം ചന്ദനം കയറ്റുകയായിരുന്നു. തുടര്‍ന്ന് പരിശോധിച്ചപ്പോഴാണ് പ്ലാസ്റ്റിക് ചാക്കുകളില് നിറച്ച അവസ്ഥയില് ചന്ദനത്തടികള് കണ്ടെത്തുന്നത്.ചന്ദനത്തിന് ഏകദേശം ഒരു ടണ്ണിലധികം ഭാരം വരുമെന്നാണ് പ്രാഥമിക നിഗമനം.\nchandanam kasargodu collector\nലോകത്ത് പത്തില് ഒരാള്‍ക്ക് വീതം കോവിഡ്, കാത്തിരിക്കുന്നത് വെല്ലുവിളിയുടെ നാളുകള്; പുതിയ വെളിപ്പെടുത്തലുമായി ലോകാരോഗ്യ സംഘടന\nകരുനാഗപ്പള്ളിയില് ഹോം ക്വറന്റീനിലായിരുന്ന യുവാവ് ജീവനൊടുക്കി\nരാജ്യത്ത് കോവിഡ് വ്യാപനം രൂക്ഷം; 24 മണിക്കൂറിനുള്ളില് 1.15 ലക്ഷം കേസുകള്


Posted on ജനുവരി 12, 2011 ജനുവരി 18, 2011 by admin\nകുടിയേറ്റ വീടുകള് നിര്‍മ്മിക്കാനായി പാലസ്തീന് ഹോട്ടല് ഇസ്രേലുകാര് തകര്‍ത്തു\nകിഴക്കേ ജറുസലേമിലെ Shepherd Hotel തകര്‍ത്തുകൊണ്ട് ഇസ്രേലുകാര് 20 കുടിയേറ്റ കുടുംബങ്ങള്‍ക്കായി വീടുകള് നിര്‍മ്മിക്കുന്നു. ഈ ഹോട്ടല് 1930കളില് Muslim Grand Mufti Haj Amin Husseini ന് വേണ്ടി നിര്‍മ്മിച്ചതാണ്. ജൂതന്‍മാര്‍ക്ക് ജറുസലേമിലെവിടേയും ജീവിക്കാനുള്ള അവകാശം ഉണ്ടെന്ന് Netanyahu പറയുന്നു.\nമദ്യലഹരിയില് യുവാവ് ഓടിച്ച കാറിടിച്ച് ബൈക്ക് യാത്രക്കാരന് മരിച്ചു\nമലപ്പുറം: മദ്യപിച്ച യുവാവ് അമിത വേഗതയില് ഓടിച്ചുവന്ന കാര് കാല്‍നടയാത്രക്കാരിയെ ഇടിച്ചുവീഴ്ത്തി, എതിരെവന്ന ബൈക്കിലിടിച്ച് ബൈക്ക് യാത്രക്കാരന് മരിച്ചു. മേല്‍മുറി മച്ചിങ്ങല് പരേതനായ മാടമ്പി വീട് ഹൈദ്രോസിന്റെ മകന് മൊയ്തീന് (39) ആണ് മരിച്ചത്.\n[വെള്ളമടിച്ച് വണ്ടിയോടിക്കു. അപകടമുണ്ടായത് റോഡിന് വീതി പോരാത്തതുകൊണ്ടെന്ന് പ്രചരിപ്പിക്കുക. റോഡിന്റെ വശമുള്ളവരുടെ ഭൂമി കയ്യേറുക. എത്ര എളുപ്പമുള്ള വഴി അല്ലേ! അപകടം കുറക്കാന് വണ്ടി ഓടിക്കാതിരുന്നാല് പോരെ?]\nപ്രപഞ്ചത്തിലെ ഏറ്റവും തണുത്ത വസ്തുക്കള് കണ്ടെത്തി\nഭൂമിയില് നിന്ന് 15 ലക്ഷം കിലോമീറ്റര് അകലെയായി സൂര്യനെ ചുറ്റുന്ന പ്ലാങ്ക് എന്ന പേരിലുള്ള ഉപഗ്രഹം പ്രപഞ്ചത്തിലെ ഏറ്റവും തണുത്ത വസ്തുക്കളെ കണ്ടെത്തി. മഹാവിസ്ഭോടന ശേഷമുള്ള തിളക്കത്തിന്റെ absolute zero യുടെ പത്തിലൊന്നു മാത്രം താപനിലയുള്ള ദുര്‍ബല മൈക്രോവേവ് തരംഗങ്ങളാണ് അത് പിടിച്ചെടുത്തത്. ഇത് പ്രപഞ്ചത്തിന്റെ തുടക്കത്തേക്കുറിച്ച് കൂടുതല് വിവരങ്ങള് നല്‍കുമെന്ന് ശാസ്ത്രജ്ഞര് പറഞ്ഞു.\nആസ്ത്രേലിയയിലെ മൂന്നാമത്തെ വന് നഗരമായ Brisbane നും വെള്ളപ്പൊക്ക ഭീഷണിയില്. അവിടെ 20,000 വീടുകളാണ് വെള്ളപ്പൊക്ക കെടുതികള് അനുഭവിക്കാന് പോകുന്നത്.\n[താങ്കളുടെ ഉപഭോഗം കഴിയുന്നത്ര കുറക്കുക. കാലാവസ്ഥാമാറ്റത്തിന്റെ ദുരിതങ്ങളുടെ ശക്തി കുറക്കുന്നതില് പങ്കുചേരുക.]\nമുമ്പത്തെ ലേഖനം സൂക്ഷിക്കുക, സിപിഎം പരീക്ഷിക്കുകയാണ്\nഅടുത്ത ലേഖനം ജനപക്ഷത്തുള്ളവര്‍ക്ക് സംഭവിച്ച ജനിതകമാറ്റം


ബോളിവുഡിലേക്ക് നയൻ ഉടനില്ല\nനിരവധി ഓഫറുകളുണ്ടായിട്ടും ബോളിവുഡ് പ്രവേശനത്തിന് മടിച്ചുനിൽക്കുകയാണ് നയൻതാര. ദക്ഷിണേന്ത്യയിൽ താരറാണിയായി വിലസുന്ന തനിക്ക് ബോളിവുഡിൽ വേണ്ടത്ര ശ്രദ്ധ നേടിയെടുക്കാൻ കഴിയില്ലെന്ന തിരിച്ചറിവാണത്രേ നയനെ ഹിന്ദിച്ചിത്രങ്ങൾ ഒഴിവാക്കാൻ പ്രേരിപ്പിച്ചത്.\nതെലുങ്ക് ചിത്രവുമായി ഡേറ്റ് ക്ലാഷ് ഉണ്ടാകുമെന്നു പറഞ്ഞ് ബോളിവുഡിലെ ഒന്നാംനിര സംവിധായകൻ രാജ്‌കുമാർ സന്തോഷിയുടെ ഓഫർ നയൻ നിരാകരിച്ചത് വൻ വാർത്താ പ്രാധാന്യം നേടിയിരുന്നു. ‘തരേ സമീൻ പർ’ ഫെയിം കഥാകൃത്ത് അമേൽഗുപ്‌തയുടെ ഓഫർ അടുത്തിടെയാണ് സുന്ദരി തമിഴ്-തെലുങ്ക് തിരക്ക് പറഞ്ഞ് ഒഴിവാക്കിയത്.\nഅതേസമയം അതിരുവിട്ട് ഗ്ലാമർ പ്രദർശിപ്പിക്കുന്നതിനാൽ നയൻതാരക്ക് ബോളിവുഡിന്റെ മനംകവരാൻ എളുപ്പത്തിൽ കഴിയുമെന്നാണ് ചലച്ചിത്രവൃത്തങ്ങൾ പറയുന്നത്. ദക്ഷിണേന്ത്യയിലെ തിരക്കൊഴിഞ്ഞിട്ട് ഹിന്ദിയിൽ പയറ്റാമെന്ന തീരുമാനത്തിലാകാം നയൻ ഇങ്ങനെ പറയുന്നതത്രേ. 30 കഴിഞ്ഞാലും ബോളിവുഡിൽ നായികമാർക്ക് ഡിമാന്റ് ഏറെയാണെന്നതാവാം നയന്റെ ചിന്തക്കു പിന്നിൽ.


ഹെന്റമ്മോ.!! ഉർവ്വശിയുടെ വീടിന്റെ ഇന്നത്തെ അവസ്ഥ ഇങ്ങനെ.. കണ്ടാൽ നിങ്ങൾ ഞെട്ടും.. ഇതുറപ്പ്.!!\nഹെന്റമ്മോ.!! ഉർവ്വശിയുടെ വീടിന്റെ ഇന്നത്തെ അവസ്ഥ ഇങ്ങനെ.. കണ്ടാൽ നിങ്ങൾ ഞെട്ടും.. ഇതുറപ്പ്.!! Actress Urvashi Chennai home\nഏറ്റെടുക്കുന്ന കഥാപാത്രം അതേതാണെങ്കിലും മികവാർന്ന രീതിയിൽ അവതരിപ്പിക്കുന്ന നടിയായ് ഉർവശിയെ നമുക്കറിയാം, പ്രേക്ഷകരെ കുടുകുടാ ചിരിപ്പിക്കുന്ന നടനവൈഭവവമായും ഉർവശി എന്ന അഭിനേത്രിയെ നമുക്കറിയാം. എന്നാൽ അതിൽ നിന്നെല്ലാം വ്യത്യസ്തമായി ഉർവശിയെക്കുറിച്ച് മറ്റൊരു ഞെട്ടിക്കുന്ന വാർത്തയാണ് ഇപ്പോൾ പുറത്തുവന്നിരിക്കുന്നത്. ചെന്നൈയിൽ താമസിക്കുന്ന ഉർവശി സ്വന്തം\nവീട്ടിൽ ഭർത്താവിനൊപ്പം ചെയ്തുവെയ്ക്കുന്ന പണിയെന്തൊക്കെ എന്നറിഞ്ഞാൽ നിങ്ങൾ ഞെട്ടിപ്പോകും, ഉറപ്പ്. താരത്തിന്റെ വീട് നിറയെ കൃഷിയാണ്. ഉർവശിക്ക് ഇത്രയുമധികം സമയം എവിടെ നിന്നുകിട്ടുന്നു എന്നതാണ് പലരുടെയും സംശയം. മൂന്ന് വർഷം പഴക്കമുള്ള ഒരു പ്ലാവുണ്ട്. ആ പ്ലാവിനോട് ഉർവ്വശിക്ക് വല്ലാത്ത ഒരിഷ്ടമാണ്. വീട്ടിൽ വേറെയും കുറച്ചധികം പ്ലാവുകളുണ്ട്. അതിലൊക്കെയും ചക്കകളുമുണ്ട്. കേരളത്തിൽ പ്ലാവുകളും ചക്കയുമൊക്കെ കണ്ടുവളർന്ന ഉർവ്വശിക്ക് ചെന്നൈയിലും പ്ലാവ് നടാനും മറ്റും വലിയ\nകൗതുകമായിരുന്നു. ഏഴ് വർഷമായി പരിപാലിക്കുന്ന നാരകമുണ്ട്. വീട്ടിലാരെങ്കിലും വിരുന്ന് വന്നാൽ നാരകവും ഇഞ്ചിയും ചേർത്ത് വെള്ളം കൊടുക്കാം. പറഞ്ഞാൽ പെട്ടെന്നൊന്നും തീരുന്ന കൃഷിവിശേഷങ്ങളല്ല ഉർവ്വശിയുടെ വീട്ടിലേത്. മുല്ല, മാതളം, ഇരുമ്പൻ പുളി, പേരക്ക എന്നിങ്ങനെ ഒട്ടനവധിയാണ് ഉർവശിയുടെ വീട്ടിലെ കൃഷിവിശേഷങ്ങൾ. ഭർത്താവ് ശിവപ്രസാദിനും കൃഷിയോട് വലിയ താല്പര്യം തന്നെയാണ്. ഒരു തമിഴ് മാധ്യമത്തിന് നൽകിയ അഭിമുഖത്തിലാണ് വീട്ടിലെ കൃഷി താരം പരിചയപ്പെടുത്തിയത്. കുട്ടിക്കാലം\nമുതലേ ഗ്രാമീണതയും പച്ചപ്പും ഏറെ ഇഷ്ടപ്പെടുന്ന ഉർവശിക്ക് കൃഷിയോട് വലിയ താല്പര്യം തന്നെയായിരുന്നു. ഇപ്പോൾ ഉർവ്വശിയുടെ കൃഷിവിശേഷങ്ങൾ കണ്ട് ആരാധകരെല്ലാം തന്നെ ഞെട്ടിത്തരിച്ചിരിക്കുകയാണ്. ദേശീയ അവാർഡ് പലകുറി നേടിയ നടിയാണ് ഉർവ്വശി. ‘കേശു ഈ വീടിന്റെ നാഥൻ’ എന്ന ചിത്രത്തിലാണ് താരത്തിന്റെ അഭിനയമികവ് മലയാളികൾ ഏറ്റവുമൊടുവിൽ കണ്ടത്. വേറിട്ട അഭിനയശൈലിയോടൊപ്പം വ്യത്യസ്തമായ നർമ്മബോധവും ഉർവശിയുടെ പ്രത്യേകതകളാണ്.\nസർപ്രൈസ് പുറത്തു വിട്ട് കുടുംബവിളക് താരം നൂബിൻ.. താരത്തിൻറെ സർപ്രൈസ് കേട്ട് ഞെട്ടലോടെ ആരാധകരും.!! Kudumbavilakku fame Noobin Johny wedding


ബാലചന്ദ്രകുമാറിന് എതിരായ ബലാത്സംഗ കേസ്; അന്വേഷണ റിപ്പോർട്ട് കോടതിയിൽ സമർപ്പിച്ചു | Rape case against Balachandra Kumar; investigation report submitted to the court | Madhyamam\ndate_range 28 May 2022 2:18 PM GMT\nബാലചന്ദ്രകുമാറിന് എതിരായ ബലാത്സംഗ കേസ്; അന്വേഷണ റിപ്പോർട്ട് കോടതിയിൽ സമർപ്പിച്ചു\nആലുവ: സംവിധായകൻ ബാലചന്ദ്രകുമാറിനെതിരായ പീഡന ആരോപണ കേസിൽ അന്വേഷണ സംഘം കോടതിയിൽ റിപ്പോർട്ട് സമർപ്പിച്ചു. ഹൈടെക് സെല്ലാണ് ആലുവ കോടതിയിൽ ശനിയാഴ്ച അന്വേഷണ റിപ്പോർട്ട് സമർപ്പിച്ചത്. മുൻപ് മേയ് 19 ന് അന്വേഷണ ഉദ്യോഗസ്ഥർ സമർപ്പിച്ച റിപ്പോർട്ടിൽ കോടതി അസംതൃപ്തി പ്രകടിപ്പിച്ചിരുന്നു. തുടർന്നാണ് വീണ്ടും റിപ്പോർട്ട് നൽകിയത്.\nനടിയെ ആക്രമിച്ച കേസിൽ ദിലീപിനെതിരെ ബാലചന്ദ്രകുമാർ നിർണായക വെളിപ്പെടുത്തൽ നടത്തിയിരുന്നു. ഇതിനിടെയാണ് ബാലചന്ദ്രകുമാറിനെതിരെ കഴിഞ്ഞ ഫെബ്രുവരിയിൽ പീഡന പരാതി ഉയർന്നത്. 2010ല് കൊച്ചിയിലെ ഒരു വീട്ടില്‍വെച്ച് സംവിധായകന് ബാലചന്ദ്രകുമാര് പീഡിപ്പിച്ചെന്നാണ് ഹോം നഴ്സായ യുവതിയുടെ പരാതി. കഴിഞ്ഞ ഫെബ്രുവരിയിലാണ് പീഡനത്തിനിരയായെന്ന് പറയപ്പെടുന്ന കണ്ണൂർ സ്വദേശിനിയായ യുവതി കൊച്ചി സിറ്റി പൊലീസ് കമ്മീഷണർക്ക് പരാതി നൽകിയത്. ജോലി വാഗ്ദാനം ചെയ്ത് വിളിച്ചു വരുത്തിയ ശേഷം സിനിമ ഗാനരചയിതാവിന്റെ കൊച്ചിയിലെ വീട്ടിൽ വച്ച് ബലമായി പീഡിപ്പിച്ചെന്നാണ് ആരോപണം. പീഡന ദൃശ്യങ്ങൾ മൊബൈലിൽ പകർത്തിയശേഷം ഭീഷണിപ്പെടുത്തിയതിനാലാണ് പരാതി നൽകാൻ താമസിച്ചതെന്നും യുവതി പറഞ്ഞിരുന്നു.\nഎളമക്കര പൊലീസാണ് കേസ് രജിസ്റ്റർ ചെയ്ത് അന്വേഷണം ആരംഭിച്ചത്. എന്നാൽ, കാര്യമായ പുരോഗതി അന്വേക്ഷണത്തിൽ ഉണ്ടായിരുന്നില്ല. അതിനിടെ, ജോലി ദാതാവ് വഴിയും സുഹൃത്തുക്കൾ വഴിയും തന്നെ സ്വാധീനിക്കാനുള്ള ശ്രമങ്ങൾ നടന്നതായി പരാതിക്കാരി ആരോപിച്ചു. തുടർന്ന് മുഖ്യമന്ത്രിക്കും സംസ്ഥാന പൊലീസ് മേധാവിക്കും നേരിട്ടു പരാതി നൽകി. കോടതിയുടെ മേൽനോട്ടത്തിൽ അന്വേഷണം നടത്തണമെന്നാവശ്യപ്പെട്ട് അഡ്വ. വിമല ബിനു മുഖേന ആലുവ മജിസ്ട്രേറ്റ് കോടതിയെയും സമീപിച്ചു. ഹരജി സ്വീകരിച്ച കോടതി ഇതുവരെയുള്ള അന്വേഷണ പുരോഗതി റിപ്പോർട്ട് സമർപ്പിക്കാൻ പൊലീസിനോട് ആവശ്യപ്പെട്ടിരുന്നു. മേയ് 19 ന് പൊലീസ് റിപ്പോർട്ട് സമർപ്പിച്ചെങ്കിലും അപൂർണ്ണമാണെന്ന് പറഞ്ഞ് കോടതി തള്ളി. തുടർന്ന് ശനിയാഴ്ച്ച പുതിയ അന്വേഷണ റിപ്പോർട്ട് സമർപ്പിക്കാൻ കോടതി ആവശ്യപ്പെട്ടിരുന്നു. അന്വേഷണ റിപ്പോർട്ടിന് ഒപ്പം അന്വേഷണ സംഘത്തിൻറെ കൈവശമുള്ള സീഡികളും ഹാജരാക്കാൻ പൊലീസിനോട് കോടതി നിർദേശിച്ചിരുന്നു.\nശനിയാഴ്ച ആലുവ ജുഡീഷ്യൽ ഒന്നാം ക്ലാസ് മജിസ്ട്രേറ്റ് രണ്ടാം നമ്പർ കോടതിയിൽ പൊലീസ് അന്വേഷണ റിപ്പോർട്ട് വീണ്ടും സമർപ്പിച്ചു. അന്വേഷണ റിപ്പോർട്ട് പരിഗണിച്ച കോടതി റിപ്പോർട്ട് തൃപ്തികരമല്ലെന്നും തെളിവുകൾ നശിപ്പിച്ചത് സംബന്ധിച്ച് തൃപ്തികരമായ മറുപടി പൊലീസിന് കോടതി മുൻപാകെ നൽകാൻ സാധിച്ചില്ലെന്നും പരാമർശിച്ചു.\nബാലചന്ദ്രകുമാറിനെതിരെ പൊലീസിൻറെ ഭാഗത്ത് നിന്ന് ഇതുവരെ ഒരു നടപടിയും ഉണ്ടായിട്ടില്ല എന്നതും മൊബൈൽ ഫോൺ ഇതുവരെ പരിശോധനക്ക് വിധേയമാക്കിയിട്ടില്ല എന്നതും അഭിഭാഷക കോടതിയെ അറിയിച്ചു. അന്വേഷണം എപ്പോൾ പൂർത്തിയാകുമെന്ന കോടതിയുടെ ചോദ്യത്തിന് കാലതാമസം ഉണ്ടാകുമെന്നാണ് അന്വേഷണ ഉദ്യോഗസ്ഥൻ കോടതിയെ അറിയിച്ചത്.\nഫെബ്രുവരിയിൽ തുടങ്ങിയ അന്വേഷണം ഇതുവര പൂർത്തിയാകാത്തത് അന്വേഷണ ഉദ്യോഗസ്ഥരുടെ മനപൂർവ്വമായ അലംഭാവവും ബാഹ്യ സമ്മർദങ്ങളും മൂലമാണെന്ന് അഭിഭാഷക ആരോപിച്ചു. എത്രയും പെട്ടെന്ന് അന്വേഷണം പൂർത്തിയാക്കാൻ കോടതി അന്വേഷണ ഉദ്യോഗസ്ഥനോട് വാക്കാൽ നിർദ്ദേശിച്ചു.\nഅന്വേഷണ സംഘത്തിൽ ഉൾപ്പെട്ട ഉദ്യോഗസ്ഥനായ വൈക്കം പൊലീസ് സ്റ്റേഷനിലെ സി.ഐ ഇരയുടെ സുഹൃത്ത് വഴി ഇരയെ സ്വാധീനിക്കാൻ നടത്തിയ ശ്രമം തന്നെ ഞെട്ടിച്ചുവെന്നും അഭിഭാഷക കോടതിയെ അറിയിച്ചു. അന്വേഷണ ഉദ്യോഗസ്ഥൻ തന്നെ ഇരയെ സ്വാധീനിക്കാൻ ശ്രമിച്ച സാഹചര്യത്തിൽ മറ്റൊരു ഏജൻസിയെ ഏൽപ്പിക്കാത്ത പക്ഷം സുതാര്യമായ രീതിയിൽ ഈ അന്വേഷണം മുന്നോട്ട് പോകില്ലെന്നും ഇവർ കോടതിയിൽ പറഞ്ഞു. എന്നാൽ, അന്വേഷണം മറ്റൊരു ഏജൻസിയെ ഏൽപ്പിക്കുന്നതുൾപ്പെടെയുള്ള കാര്യങ്ങളിൽ മജിസ്ട്രേറ്റ് കോടതിക്ക് പരിമിതികൾ ഉണ്ടെന്നും ഇരക്ക് ഇതിനായി ഉന്നത നീതിപീഠത്തെ സമീപിക്കാമെന്നും കോടതി അറിയിച്ചു. ഇരക്ക് നീതി ഉറപ്പാക്കാൻ ഏതറ്റംവരെയും പോകുമെന്നും അന്വേഷണ ഏജൻസിയെ മാറ്റുന്നതിന് ഉൾപ്പെടെ നിയമനടപടി ഉടൻ സ്വീകരിക്കുമെന്നും അഭിഭാഷക അറിയിച്ചു.\nTAGS:Balachandra kumar dileep Actress Assault Case\nNews Summary - Rape case against Balachandra Kumar; investigation report submitted to the court